Alhugandakee Islami Shareeaiy Gabool Kuraa, Solih Muslimeh - Nasheed - Vaguthu\nރައީސް ނަޝީދު - ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަކީ އިސްލާމީ ޝަރީއަތް ގަބޫލުކުރާ، ޞާލިޙް މުސްލިމެއް ކަމަށް އެމަނިކުފާނު މިރޭ ވިދާޅުވެއްޖެއެވެ.\nނަޝީދު މިހެން ވިދާޅުވީ ރައްޔިތުންގެ މަޖިލީހުގެ ރައީސް އާއި އާއްމުންނަށް ސުވާލު ކުރުމުގެ ފުރުސަތު ދީގެން މަޖިލީހުގެ ކޮންމެ ދައުރެއް ނިންމުމަށް ފަހު ބާއްވަމުން އަންނަ ޕްރޮގްރާމްގައި މިރޭ ސުވާލަކަށް ޖަވާބު ދެއްވަމުންނެވެ.\nޕްރޮގްރާމްގައި ނަޝީދަށް މީހަކު އަމާޒުކުރި ސުވާލެއްގައި އެހީ މަރުގެ ހުކުމް ތަންފީޒު ކުރުމާއި މެދު އެމަނިކުފާނުގެ ހިޔާލުފުޅަކީ ކޮބައިތޯ ކަމަށެވެ. އެސުވާލަށް ޖަވާބު ދެއްވަމުން ނަޝީދު ވިދާޅުވީ އެކި ޝަރުއީ ނިޒާމްތަކުގައި އެކި ގޮތައް މަރުގެ އަދަބު ދެމުން ގެންދާ ކަމަށެވެ. "އިސްލާމީ ޝަރީއަތުގައި އަޅުގަނޑަށް އެނގިފައިވާ ގޮތުގައި މަރަށް މަރުހިފަން ޖެހޭ ހާލަތްތަކެއް ހުރޭ." ނަޝީދު ވިދާޅުވިއެވެ.\nރާއްޖޭގައި މަރުގެ ހުކުމް ތަންފީޒު ކުރުމާއި ގުޅޭ ގޮތުން ނަޝީދު އެއްވެސް އެއްޗެއް ވިދާޅެއް ނުވެއެވެ.\nނަމަވެސް ނަޝީދު ވިދާޅުވީ އެމަނިކުފާނަކީ އިސްލާމީ ޝަރީއަތް ފުރިހަމައަށް ގަބޫލުކުރާ ބޭފުޅެއް ކަމަށެވެ. "އަޅުގަނޑަކީ އަބަދުވެސް އިސްލާމީ ޝަރީއަތް ފުރިހަމައަށް ގަބޫލުކުރާ މީހެއް. އަދި އަޅުގަނޑަކީ އަބަދުވެސް އަޅުގަނޑުގެ ނަޒަރުގައި ޞާލިހް ގޮތުގައި ދިރިއުޅެމުން އަންނަ މުސްލިމެއް. ދެން އެނޫން ގޮތަކަށް ސިފަވާގޮތަކަށް އަޅުގަނޑާއި ދޭތެރޭ ދެކުން އެއީ ރަނގަޅު ގޮތެއް ކަމަށް ދެކުން އެއީ ރަނގަޅު ގޮތެއް ކަމަކަށް." ނަޝީދު ވިދާޅުވިއެވެ.\nމިރޭގެ ޕްރޮގްރާމަކީ ނަޝީދު އަވަހާރަކޮށްލަން މެއި މަހު ދިން ހަމަލާއަށް ފަހު އެމަނިކުފާނު ރާއްޖެ ވަޑައިގެންނެވި ފަހުން ބޭއްވި މިފަދަ ފުރަތަމަ ޕްރޮގްރާމެވެ.\nމިހާތަނަށް ތަހްގީގަށް އެނގިފައިވާ ގޮތުގައި ނަޝީދު އަވަހާރަކޮށްލަން ހަމަލާ ދީފައި ވަނީ ހަރުކަށި ދީނީ ފިކުރު ގެންގުޅޭ ބައެކެވެ. އެމީހުން ނަޝީދު އަވަހާރަކޮށްލަން މަސައްކަތް ކޮށްފައި ވަނީ އެމަނިކުފާނު އިސްލާމްދީނުގެ ބައެއް ކަންކަމާއި ގުޅޭ ގޮތުން ދައްކާފައިވާ ވާހަކަތަކުގެ ސަބަބުން ކަމަށް ތަހްގީގަށް އެނގިފައި ވެއެވެ.\nނޮވެމްބަރު 30, 2021 23:45\nޗޭ ވަގުއައިޑީ ހަދޭގެން އިސްލާމް ދީނަށް ފުރައްސާރަ ކުރަމުން ދުވާ ކައުޅެއް.\nނޮވެމްބަރު 30, 2021 23:52\nއެހެން ތޯ ؟ އޯކޭ\nޑިސެމްބަރު 1, 2021 00:03\nޑިސެމްބަރު 1, 2021 00:11\nއަމިއްލައަށް ބުނެފަ މިއޮތީ:\nތިމަންނައަކީ މުސްލިމެއް ނޫން ގޮތަކަށް ސިފަވާ ގޮތަށް ދުށުމަކީ ރަނގަޅު ގޮތޭ، އެއީ ރަނގަޅު ގޮތް ކަމަށް ދެކޭށޭ.\n"ދެން އެނޫން ގޮތަކަށް ސިފަވާގޮތަކަށް އަޅުގަނޑާއި ދޭތެރޭ ދެކުން އެއީ ރަނގަޅު ގޮތެއް ކަމަށް ދެކުން އެއީ ރަނގަޅު ގޮތެއް ކަމަކަށް."\n"އަޅުގަނޑަކީ އަބަދުވެސް އިސްލާމީ ޝަރީއަތް ފުރިހަމައަށް ގަބޫލުކުރާ މީހެއް. އަދި އަޅުގަނޑަކީ އަބަދުވެސް އަޅުގަނޑުގެ ނަޒަރުގައި ޞާލިހް ގޮތުގައި ދިރިއުޅެމުން އަންނަ މުސްލިމެއް. ދެން އެނޫން ގޮތަކަށް ސިފަވާގޮތަކަށް އަޅުގަނޑާއި ދޭތެރޭ ދެކުން އެއީ ރަނގަޅު ގޮތެއް ކަމަށް ދެކުން އެއީ ރަނގަޅު ގޮތެއް ކަމަކަށް." ނަޝީދު ވިދާޅުވިއެވެ.\nޑިސެމްބަރު 1, 2021 00:14\nތިހެން ބުނި މުނާފިޤުންގެ ވެރިޔާ "އުބައްޔު ބުން ސަލޫލު" ވެސް، ދެން އަހަރުމެން ނިންމަންވީތަ އޭނަޔަކީ ޞިއްދީޤެއް ކަމަށް އަދި ތަޤުވާވެރި ސޯލިޙު ވަރަޤުވެރިއެއް ކަމަށް... ބޯގުޑާފަތޯ ތި އިންނެވީ!\nޑިސެމްބަރު 1, 2021 00:21\n"ވަރަށް ލޯބިވަމޭ" ދުލުން ބުންޏަސް އަމަލުން ނުފެންނަ ނަމަ ގަބޫލެއް ނުކުރާނެ މީހުންނެއް. ތި ބޭފުޅާގެ އެކްސް މެޑަމް ގާތު އަހާލާ މިއީ ދޮގެއްތޯ. އެންމެން ގަބޫލުކުރާ ހަގީގަތާ އުސޫލަކީ މިއީ. އެހެންވީމާ ދީނުގެ ހުކުމްތަކަށްވެސް ގޮންޖަހައި ތިމަންނާއަކީ ސާލިހު މީހެކޭ ކިތަންމެވަރަކަށް ކިޔަސް ކިހިނެއް ގަބޫލުކުރާނީ؟\nޑިސެމްބަރު 1, 2021 00:22\nމުސްލިމެކޭ ބުނުމަކުން މުސްލިމަކަށް ނުވާނެ އަދި ޞާލިޙް މުސްްލިމަކަށް ވާނީ ﷲ ނަހީ ކުރައްވަވާ ފައިވާ ކަންތަކުން ދުރުވެ ކުރުމަށް އަންގަވާ ފައިވާ ކަންތައް ބަރާބަރަށް ކުރާނަމަ\nޢެފަދަ މީހަކީ ފުރިހަމަ މުސްލިމެއް. ތިބާވެސް އެކަންތައް ތައް ފުރިހަމަ ކުރަމުންދާނަމަ ތިޔައީ ފުރިހަމަ މުސްލިމެއް.\nޑިސެމްބަރު 1, 2021 00:38\nޑިސެމްބަރު 1, 2021 01:30\nކަލޯ ގަޔާ. ނޑޕީ މީހުންް ގަބޫލު ކުުރާނެެ އިރު އެެއީ ހަނދޭ ބުންޏަސް\nޑިސެމްބަރު 1, 2021 02:25\nއިސްލާމީ ޝަރީއަތުގައި ޢައިރު މުސްލިމުންގެ މަހާނަ ދޮށައްގޮސް މަނިކުފާނު ގާންދީގެ މަހާނަ ގާތުހުރެ ދެއަތް އުފުލައި އޭނާއަށް ދުއާ ކޮއްދިންހެން ދުޢާކުރުން ހުއްދަކުރެވިގެންވޭތަ.؟\nޑިސެމްބަރު 3, 2021 15:15\nއިސްލާމް ދީން ރަނގަޅަށް ނޭނގުމާ އިސްލާމް ދީން ޤަބޫލު ނުކުރުމާ ވަރަށް ތަފާތު.. ކިތަންމެ ނުބަޔަސް އެއްކައުވަންތަ ކަމުގެ ކަލިމަ ޤަބޫލުކޮށްފީމުއޭ ބުނެފި މީހާ ކާފަރު ކުރުން އެއީ ވަރަށްވެސް ނުބައި ކަމެއް... ހުރިހާ ކަމެއް މޮޅަށް ދެނެވޮޑިގެންވާ ފަރާތާއި ވަކީލު ކުރުން އޮތް ގޮތަކީ...\nޑިސެމްބަރު 1, 2021 05:13\nلااله الاالله محمدالرسول الله\nކިޔައި އެއަށް ފުރިހަމައަށް ޢަމަލްކުރާ މީހަކީ ތިޔަބުނާ ފަދަ މީހެއް\nޑިސެމްބަރު 1, 2021 05:38\nމި ރާއްޖޭގެ ގިނަ މީހުން ތިވާހަކަ ގަބޫލެއް ނުކުރޭ!\nޑިސެމްބަރު 1, 2021 05:44\nއެކަމަކުވެސް މަނިކުފާނަށްވެސް އެނގިވަޑައިގަންނަވާނެ ހަމަ ރަނގަޅަށް މަނިކުފާނަށް މީގެ ކުރިން އުޅުއްވިފައި ހުރީ ވަރަށް ވިޔާ ނުދާކޮށް ކަން. އެކަހަލަ ކަންކަމުން ތިމަންނާ ތައުބާވެ ހަމަ މަގަށް ރުޖޫޢަވެއްޖައީމުއޭ ބުނެލާނަމަ ރައްޔިތުންނަށް ތަންކޮޅެއް ގަބޫލުކުރެވުނީސް.\nޑިސެމްބަރު 1, 2021 05:53\nއިންޑިޔާގެ ފިލްމީ ތަރިންވެސް މިޖަހަލަ ޝޯތަށް ބާއްވާ !\nޑިސެމްބަރު 1, 2021 05:57\nސަައްހަ މުސްލިމެތް އެކަމަކު އިސްލާމީ ސަރީއަތުގަވާ އެތްވެސް ހުކުމެތް ގަބޫލެތް ނުކުރޭ އެކަންކަން ތަންފީޒު ކުރަން ސީދާދެކޮޅު ފާޅުގަ ދީނުގެ ހުކުމްތަކަށްބަސްބުނޭ\nޑިސެމްބަރު 1, 2021 06:19\nޞާލިޙް އަނގަ ހުޅުވިފަ މީނީ ބުނާނެ އެއްޗެއްވެސް ނޭނގިފަ.😂\nޑިސެމްބަރު 1, 2021 06:35\nކަލެޔަކީ ތިޔަކަންކަން ގަބޫލުކުރާ މީހެއްނަމަ ރަސޫލާއަށް ފުރައްސާރަކޮށް އޯޅްޓަނޭޓިވް ނެރޭޓިވެއް ހޯދާކަށް ނުގޮވާނެ، އަހަރެމެންނަށް ހެއު ކާލޭ އިސްލާމީ ސަރިއަތާއި އިސްލާމްދީން ގަބޫކުރިޔަސް ނުކުރިޔަސް އެއީ ކަލޭގެ ކަމެއް! ޢަޅުގަޑުމެންގެ ދުއާއަކީ މިގައުމާއި މިގައުގެކަރާމަތާއި އިސްލާމް ދީން ކަލޭގެ ބަލާވެރިކަމުން ސަލާމްކޮށްދެއްވުން.\nޑިސެމްބަރު 1, 2021 06:42\nމިނޫނީ ނުހުންނާނެ ދިވެއްސެއް މިގައުމުގަ އަބަދާ އަބަދު މުސްލިމެއްކަން ސާބިތު ކޮށްދޭން ޖެހިފަ ހުންނަ... މީ އަޖާބެއް.. ކިތަންމެ ވަރަކަަށް ދޮން ކުރިއަސް ދުނބުރިއެއް އަނބަކަށް ނުވާނެ..\nޑިސެމްބަރު 1, 2021 07:16\nއަހަރެން މިޚަބަރުގެ ހެޑިން ކިޔާލިވަގުތު ހުރީ ފުޅިިއަކުން ފެންބޯން ، އެއްމޭޒެއްގައި ރައްޓެހިންތަކަކާއެކު.\nދެންވިސްނާލާ ވީގޮތް !!! ޙައް ހައް\nޑިސެމްބަރު 1, 2021 07:17\nސާލިހުވެގެން ވެރިކަންދިން އިބޫއައްވެސްޥީ އަސްދޫނިއައްވީވަރު ކޯރެއްގެއައްސޭރިން ފިނިހަކައެއް ކާލީ ދޫނިތައްމަސްހިފާކާތަންފެނިފައެކަންކުރަންއުޅުނީމަ. 2023 ވަނައަހަރުގެ ވޯޓްލިސްޓްގަ ރަތްރޮގުދަމަން ބޭނުންނުވާނެ ރެޑްބުލް ލިބެންރެޑްވޭވޫންހުޓާ\nޑިސެމްބަރު 1, 2021 07:19\nތިޔަ ފެންނަނީ މުނާފިގެއްގެ ފަރާތުން ފެންނާނެ ސިފަތައް ތިމާއަކީ މާޞާލިޙު މީހަކަށް ހެދިގެން މީސްތަކުންގެ ކުރިމަތީގައި އުޅޭނެ ، ދެއްކުން ތެރިކަމުގެ ގޮތުން ނަމާދުވެސް ކޮށްއުޅެފާނެ 'ކަންނެތްކަމާއި ދެއްކުންތެރިކަމާއިއެކު ނަމާދު ކޮށް އުޅޭ މުނާފިޤުންގެ ވާހަކަ އޮވޭނުންތޯ ފޮތުގައި\nޑިސެމްބަރު 1, 2021 08:09\nނަޝީދު އެ ކިޔާ ސޯލިހަކީ އ އިބްރާހިމް މުހައްމަދު ސޯލިހު ކަންނޭނގެ. އިސްލާމީ ޝަރީއަތަށް ތަރުހީބު ދޭ ނަމަ ކީއްވެ ސެކިއުލެރިސްމް އަށް ސަޕޯޓުކުރަނީ؟ އިސްލާމީ ޝަރީއއަތް އެްްފަރާތްކޮށް މި ނިކަމެތި އ އިންސާނުންގެ ގާނޫނުތައް ބޭނުންކުރުމެއް ނޫންތަ ސެކިއުލެރިސްމް އަކީ؟\nޑިސެމްބަރު 1, 2021 09:43\nހަހަަހަ ވަރަށް ދެއްތޯ؟\nޑިސެމްބަރު 1, 2021 10:10\nޤާނޫނަކުން ރައްޔިތުންގެ އަނގަމަތީގައި ޓޭޕް އަޅާފައޮތީމަ ތިޔަށް ރައްދުދެވޭކަށެއް ނެތް ޤާނޫނެއް އެހެން އޮތްކަމުގައިވިޔަސް އެހެން ބުނެވެން ނެތަސް އަހަރުމެން ދެކޭގޮތް ބަދަލު ކުރެވޭނެ އެއްްވެސް ގޮތެއް ނެހެދޭނެ ފަހުނޭވަޔާ ޖެހެނެދެންވެސް އަހަރުމެން އެގޮތައް ދެކޭނަން ދެން ހިސާނުކައިރީގަ ބުނޭ އަދި މިގޮތެއް ކަމަކުދާކަށް ނެތޭ މިމީހުންގެ ހިތާއި ސިކުނޑި ސްކޭން ކުރެވޭނެ ގޮތަކަށް ބިލެއް ހުށަހަޅާށޭ މިކަމުން ރެކެވޭނެ ގޮތެއް ނެތޭ ދެން ލަލަލާ\nޑިސެމްބަރު 1, 2021 10:36\nޖޯކް އޮފް ދަ އިއާ 2021.\nޑިސެމްބަރު 1, 2021 10:49\nތިހެންވިއްޔާ މިދުނިޔެމަތީ ނުހުންނާނެ އެއްވެސް ކާފަރެއް\nޑިސެމްބަރު 1, 2021 11:02\nމުޅި ރާއްޖޭ ގަައި އުޅެނީ 100% އިސްލާމްދީން ގަބޫލު ކުރާ 0%އަމަލު ކުރާ މީހުން ދޯ\nޢަނބި ނޮހޮރުޕާންޓައިޓިސް ހެޕަޓައިޓިސްގެ އެންމެ ވައްތަރެއް\nޑިސެމްބަރު 1, 2021 11:05\nތިއީ ތެދެއްނަމަ އަޅުގަނޑު ވ އުފާވޭ\nޑިސެމްބަރު 1, 2021 11:09\nމީހަކު ބަދަލުވާން ނަގާނީ ހިނދުކޮޅެއް ގޯސްކޮން އެސޮރާ ދޭތެރޭ ނުވިސްނާ ފަހަރުގައި އިސްލާހުވެދާނެ އެޔީމަ ވ ލޯބިވާ ގޮލަޔެއް\nޑިސެމްބަރު 1, 2021 11:13\nމި ސޮރު ހިތުން ވަރަށް މޮޅޭ ބަހުން ކުޅެން.\nއެ ބުނާ އެއްޗަކީ ތިމަންނަ ގަބޫލުކުރަމޭ އެއީ ﷲ ހަޒްރަތުން ބާވާލެއްވުނު ޝަރީއަތެއްކަން،\nއެކަމު ސުވާލަކީ ބަލަ ކަލޭ އެއަށް ކިޔަމަންވެ ބޯލަނބައި އެއީކަން އެއާ އެއްގޮތަށް ހުކުމް ކުރަން ޖެހޭ އެންމެ މާތް މޮޅު ހުކުމްތައް ކަމަށް ދެކެން ހެއްޔޭ؟؟؟!!!\nއަބޫ ޖަހުލަށްވެސް އެނގެއޭ ގުރްއާނާ ރަސޫލާއަކީ ހައްގުކަން، އެކަމު ކިޔަމަންވެ އެ ބަލައިގަނެ ބޯލެނބިހެއްޔޭ؟؟؟!!!\nޑިސެމްބަރު 1, 2021 12:01\nތިބޭފުޅާ ކުރިން ވިދާޅުވި ވާހަކަތަކާ ކުރެއްވި އިންކާރަށް ބަލާއިރު މިހާރު ފާސްކުރި ގާނޫނުގެ ދަށުން ސަރީއަތް ހިންގެންވާނެ ކަމަށްދެކެން.ތިބޭފުޅާގެ ވާހަކަ ގަބޫލް ނުކުރެވޭ.\nޑިސެމްބަރު 1, 2021 12:23\nރާއްޖޭގެ ގިނަ ބޭފުޅުން ވިސްނާ ފިކުރުކުރަންވީ ތިމާއާމެދު ސުވާލުކުރެވޭނީ ތިމާގެ އަމަލުތަކާމެދުކަން. ތިމާ އިސްލާމެއްގެ ގޮތުގައި ހުރެ ކުރާންޖެހޭ ކަންކަން ފުރިހަމައަށް ކުރިތޯ. ރައީސްކަން ކުރި ބޭފުޅަކު، ސިޔާސީ ވެރިން އުޅޭގޮތާމެދު ވިސްނާންވާނީ ތިމާ ސަލާމަތުން ހުރެގެން. ނަމަވެސް ދިވެހިންގެ ގިނަބަޔަކު ގިނަ ވަގުތު ހޭދަކުރަނީ ސިޔާސީވެރިއެއް ނުރަނގަޅުކަން، ލާދީނީކަން ސާބިތުކޮށްދިނުމުގައި. ކީއްތޯކުރާނީ، މީ އަދު އަޅުގަނޑުމެންގެ ހާލަތު.\nޑިސެމްބަރު 1, 2021 12:40\nކިތަންމެ ހާމަކުރަން ބޭނުން ވިޔަސް އެމީހާއަށް އަސްލު ވިސްނޭގޮތް ހާމަކުރުމުގެ ޖާގަ ނެތްތަނެއްގައި ތިޖަވާބު ފުދޭ\nޑިސެމްބަރު 1, 2021 12:44\nކީއްކުރާނީ ތިނޫން ގޮތަކަށް ވާހަކަތަށް ކިރިޔާވެސް ހުރެއްޖެނަމަ ވާގޮތް ތޮއޮތީ ސީދާ މަނިކުފާނަށް ފެނިފައި\nޑިސެމްބަރު 1, 2021 12:50\nއެއްވެސް މުސްލިމަކު ތިމާއަކީ މުސްލިމެކޭ ނުގޮވާނެ.މުސްލިމަކަށް ނުވާމީހަކު ނުވަތަ އެމީހެއްގެ އަމަލުން އެއީ މުސްލިމަކު ނޫންކަން އެގޭވަރަށް ތިލަވުމުން މަށަކީ މުސްލިމެކޭކިޔާ ދައުވާކުރާނެ.ﷲ ހުރިހާކަމެއް ދެނެވޮޑިގެންވޭ.\nޑިސެމްބަރު 1, 2021 13:08\nދެން ޑެންމާކްގައި އެދެއްކި ވާހަކއެއްދެއްކީ މަސްތުގެ ހާލަތުގައި ހުރެގެންތޯ؟


ކަހްފު ސޫރަތުގެ ތަރުޖަމާ 89-101 – DhiSalafiyyah\nކަހްފު ސޫރަތުގެ ތަރުޖަމާ 89-101\n09/07/2015 ޤުރުއާނާއި އޭގެ ޢިލްމުތައްއައްޝައިޚް ޒަމްޒަމް ފާރިޝް\nދެން އެކަލޭގެފާނު (اللّه ދެއްވި ޢިލްމާއި ވަޞީލަތްތަކުގެ އެހީގައި މަގަކުން އަނެއްކާވެސް) ކުރިޔަށް ވަޑައިގަތެވެ.\nحَتَّىٰ إِذَا بَلَغَ مَطْلِعَ الشَّمْسِ وَجَدَهَا تَطْلُعُ عَلَىٰ قَوْمٍ لَّمْ نَجْعَل لَّهُم مِّن دُونِهَا سِتْرً‌ا ﴿٩٠﴾\nއިރުއަރާތަނަށް އެކަލޭގެފާނު ވަޑައިގަތުމަށް ދާނދެނެވެ. އެހިނދު ، އިރުގެ ހޫނުން ސަލާމަތްވާނެ އެއްވެސްކަހަލަ ނިވަލެއް ތިމަންރަސްކަލާނގެ އެއުރެންނަށް ލައްވާފައިނުވާ ބަޔަކުމީހުންގެ މައްޗަށް އިރުއަރާތީ ، އެކަލޭގެފާނަށް ފެނިވަޑައިގަތެވެ.\nكَذَٰلِكَ وَقَدْ أَحَطْنَا بِمَا لَدَيْهِ خُبْرً‌ا ﴿٩١﴾\nކަންހުރީ އެފަދައިންނެވެ. ހަމަކަށަވަރުން ، އެކަލޭގެފާނުގެ ހުރިހާ ކަމެއްގެ ޚަބަރު ތިމަންރަސްކަލާނގެ މޮޅަށް ދެނެވޮޑިގެންވަމެވެ.\nދެންވެސް އެކަލޭގެފާނު (اللّه ދެއްވި ޢިލްމާއި ވަޞީލަތްތަކުގެ އެހީގައި މަގަކުން އަނެއްކާވެސް) ކުރިޔަށް ވަޑައިގަތެވެ.\nދެފަރުބަދަ ދެމެދަށް އެކަލޭގެފާނު ވަޑައިގަތުމަށް ދާނދެނެވެ. އެތާނގެ ކައިރިން އެކަލޭގެފާނަށް ބަޔަކުމީހުން ފެނިވަޑައިގަތެވެ. އެބައިމީހުންނާ މީހަކު ދައްކާ ވާހަކައެއް އެނގުމަކާ ގާތްވެސް ނުވެއެވެ.\nقَالُوا يَا ذَا الْقَرْ‌نَيْنِ إِنَّ يَأْجُوجَ وَمَأْجُوجَ مُفْسِدُونَ فِي الْأَرْ‌ضِ فَهَلْ نَجْعَلُ لَكَ خَرْ‌جًا عَلَىٰ أَن تَجْعَلَ بَيْنَنَا وَبَيْنَهُمْ سَدًّا ﴿٩٤﴾\nއެއުރެން ބުންޏެއެވެ:” އޭ ޛުލްޤަރްނައިން އެވެ! ހަމަކަށަވަރުން ، ޔައުޖޫޖު މައުޖޫޖުބާގައި މީހުންނަކީ ، ބިމުގައި ފަސާދަކޮށްއުޅޭ ބަޔެކެވެ. ފަހެ ، ކަލޭގެފާނު ތިމަންމެންނާ އެއުރެންނާ ދެމެދުގައި ހުރަހެއް ލައްވައިދެއްވާނެކަމަށް ކަލޭގެފާނަށް ތިމަންމެން އަގެއް ދެންތޯއެވެ؟”\nقَالَ مَا مَكَّنِّي فِيهِ رَ‌بِّي خَيْرٌ فَأَعِينُونِي بِقُوَّةٍ أَجْعَلْ بَيْنَكُمْ وَبَيْنَهُمْ رَ‌دْمًا ﴿٩٥﴾\nއެކަލޭގެފާނު ވިދާޅުވިއެވެ: “ތިމަންކަލޭގެފާނުގެ ރައްބު އެކަމުގައި ތިމަންކަލޭގެފާނަށް ދެއްވާފައިވާ ބާރު (ތިޔަ އަގަށް ވުރެ) މާރަނގަޅެވެ. ފަހެ ، ތިޔަބައިމީހުން (މަސައްކަތް ކުރާނެ މީހުން ހޯދައި) ބާރެއްލައިދީ ، ތިމަންކަލޭގެފާނަށް ވާގިވެރިވާށެވެ! އޭރުން ތިޔަބައިމީހުންނާ އެއުރެންނާ ދެމެދު ހުރަހެއް ލައިދޭހުށީމެވެ.\nآتُونِي زُبَرَ الْحَدِيدِ ۖ حَتَّىٰ إِذَا سَاوَىٰ بَيْنَ الصَّدَفَيْنِ قَالَ انفُخُوا ۖ حَتَّىٰ إِذَا جَعَلَهُ نَارً‌ا قَالَ آتُونِي أُفْرِ‌غْ عَلَيْهِ قِطْرً‌ا ﴿٩٦﴾\nތިމަންކަލޭގެފާނަށް ދަގަނޑުގެ އެތިއެތިގަނޑު ގެނެސްދޭށެވެ!” ދެން އެދެފަރުބަދަ ދޭތެރޭގައި އޮތްތަން އެއްވަރުވީހިނދު ، އެކަލޭގެފާނު ވިދާޅުވިއެވެ: “(އެ ދަގަނޑުތައް ދޮންވެއްޖައުމަށް ދާނދެން) ތިޔަބައިމީހުން (އެއަލިފާންގަނޑަށް) ވިހޭށެވެ”. (ދެއަށްފަހު) އެކަލޭގެފާނު ވިދާޅުވިއެވެ: “(އެތަކެތި) ތިމަންކަލޭގެފާނަށް ގެނެސްދޭށެވެ. ތިމަންކަލޭގެފާނު އެތަނަށް ލޮއި އޮއްސާހުށީމެވެ”.\nفَمَا اسْطَاعُوا أَن يَظْهَرُ‌وهُ وَمَا اسْتَطَاعُوا لَهُ نَقْبًا ﴿٩٧﴾\nފަހެ ، އެ ހުރަހުގެ މަތިން އެއުރެންނަށް (ޔައުޖޫޖު މައުޖޫޖު ބާގައިގެ މީހުނަނަށް) އެރުމަކަށް ކުޅަދާނައެއް ނުވިއެވެ. އަދި އެ ހުރަސް ފޫއަޅުވައިލުމަކަށްވެސް ، އެއުރެންނަކަށް ކުޅަދާނައެއް ނުވިއެވެ.\nقَالَ هَـٰذَا رَ‌حْمَةٌ مِّن رَّ‌بِّي ۖ فَإِذَا جَاءَ وَعْدُ رَ‌بِّي جَعَلَهُ دَكَّاءَ ۖ وَكَانَ وَعْدُ رَ‌بِّي حَقًّا ﴿٩٨﴾\nއެކަލޭގެފާނު ވިދާޅުވިއެވެ: “މިއީ ތިމަންކަލޭގެފާނުގެ ރައްބުގެ ޙަޟްރަތުންވާ ރަޙްމަތެކެވެ. ފަހެ ، ތިމަންކަލޭފާނުގެ ރައްބުގެ ވަޢުދުފުޅު (ގެ ވަގުތު) އައުމުން ، އެހުރަސް ކުނޑިކުނޑިވެގެން ބިމާ ހަމަވެގެން ހިނގައިދާހުއްޓެވެ. އަދި ތިމަންކަލޭގެފާނުގެ ރައްބުގެ ވަޢުދުފުޅު ، ޙައްޤު ތެދުކަމުގައިވިއެވެ”.\nوَتَرَ‌كْنَا بَعْضَهُمْ يَوْمَئِذٍ يَمُوجُ فِي بَعْضٍ ۖ وَنُفِخَ فِي الصُّورِ فَجَمَعْنَاهُمْ جَمْعًا ﴿٩٩﴾\nއެދުވަހުން ، ތިމަންރަސްކަލާނގެ އެއުރެންގެ އެއްބަޔަކު އަނެއްބަޔެއްގެ މައްޗަށް (ރާޅުތައް ފަދައިން އެއްބަޔަކު އަނެއް ބަޔަކާ އެކުވެ) އުތުރިއަރާގޮތަށް ދޫކޮށްލައްވާ ހުށީމެވެ. އަދި ތާޅަފިލި ފުމެލެއްވޭހުށްޓެވެ. ފަހެ ، އެހާރުން ތިމަންރަސްކަލާނގެ އެއުރެން އެންމެން ޖަމާކޮށް އެއްކުރައްވާ ހުށީމެވެ.\nوَعَرَ‌ضْنَا جَهَنَّمَ يَوْمَئِذٍ لِّلْكَافِرِ‌ينَ عَرْ‌ضًا ﴿١٠٠﴾\nއަދި އެދުވަހުން ، ކާފަރުންނަށް ފެންނަގޮތަށް ތިމަންރަސްކަލާނގެ ނަރަކަ ހުށަހަޅުއްވާ ހުށީމެވެ.\nއެއުރެންނަކީ ، ތިމަންރަސްކަލާނގެ ޛިކުރުން (އެބަހީ: ﷲ ތަޢާލާގެ ޥަޙީބަސްފުޅުން) އެއުރެންގެ ލޯތައް ފަރުދާވެގެންވީ މީހުންނެވެ. އަދި (އެ) އަޑުއެހުމަށް ކުޅަދާނަވެގެނނުވާ ބަޔަކު ކަމުގައި އެއުރެންވިއެވެ.


Disney ge film ah "Little mermaid" eh hodhaifi\nޑިޒްނީގެ ފިލްމަށް "ލިޓްލް މާމެއިޑް" އެއް ހޯދައިފި\nއޭރިއަލްގެ ރޯލު ދީފައިވަނީ ހެލީ ބެއިލީ އަށް --\nޑިޒްނީގެ ލައިވް އެކްޝަން "ދަ ލިޓްލް މާމެއިޑް" އަށް ކާސްޓަކު ފައިނަލް ކޮށްފި އެވެ.\n"ކްލޮއީ އެކްސް ހެލީ" ގްރޫޕްގެ އެއް ލަވަކިިޔުންތެރިޔާ ކަމަށްވާ ހެލީ ބެއިލީ ޑިޒްނީ އިން އުފައްދަން ތައްޔާރުވަމުން އަންނަ ލައިވް އެކްޝަން ފިިލްމު ލިޓްލް މާމެއިޑްގެ އޭރިއަލްގެ ރޯލަށް އަށް ހޮވައިފި އެވެ. މިކަން ޔަަގީންކޮށްދެމުން ހެލީ ވަނީ ޓްވިޓާގައި "ހުވަފެން ހަގީގަތަކަށް" ޖެހުމަށްފަހު ފޮޓޯ އެއް ހިއްސާކޮށްފަ އެވެ.\n1989 ވަނަ އަހަރު އުފެއްދި "ދަ ލިޓްލް މާމެއިޑް"ގެ ލައިވް އެކްޝަން ފިލްމެއް އުފައްދާނެ ކަމަށް ބުނި ދުވަހުން ފަށައިގެންވެސް މި ފިލްމުގެ އޭރިއަލްގެ ރޯލަށް ނަގާނެ މީހަކާމެދު ވަނީ ބަހުސްތަކެއް ކުރެވިފަ އެވެ. ފިލްމުގެ ޑިރެކްޓަަރު ރޮބް މާޝެލް ބުނި ގޮތުގައި ވަރަށް ގިނަ ދުވަހުގެ ހޯދުންތަކަށްފަހު ހެލީ ނަގާފައިވަނީ އޭރިއަލްގެ ކެރެކްޓާ އޭނާގެ ގައިން ފެންނާތީ ކަމަށެވެ. ޒުވާންކަމާއި މައުސޫމްކަން އަދި ހިތްހެޔޮކަންވެސް ސިފަވާ ކަމަށެވެ. މި ހުރިހާ ކަމަކާއެކު ހެލީގެ ރީތި އަަޑުން ފުރިހަމަވާ ކަމަށެވެ. އަަދި، މި އައިކޯނިކް ރޯލަށް ބޭނުންވާ އެންމެ މުހިންމު ކަންކަން ފެންނަ ކަމަށެވެ.\nޖޮން ޑެލޫކާ، މާކް ޕްލެޓް އަދި ލިން މެނުއެލް މިރެންޑާ އުފަައްދާ މި ފިލްމުގައި ކުރީގެ ކާޓޫނުގައި ހުރި ލަވަތައްވެސް އަލުން އުފައްދާނެ ކަމަށް ބުންޏެވެ. އަދި އާ ލަވަތައްވެސް ހިމަނާނެކަމަށް ބުނެފައިވެ އެވެ.\nއަންނަ އަހަރު ޝޫޓިން ފަށާ މި ފިލްމުގެ ވިލަންގެ ރޯލު ދީފައިވަނީ މެލިސާ މެކާތީ އަށެވެ.


އިންޑިޔާގެ ސިރަމް އިންސްޓިޓިއުޓްއިން ކޯވިޑް-19ގެ އައު ވޭރިއެންޓަށް ވެކްސިންއެއް އުފައްދައިފި | Sandhaanu\nއިންޑިޔާގެ ސިރަމް އިންސްޓިޓިއުޓްއިން ކޯވިޑް-19ގެ އައު ވޭރިއެންޓަށް ވެކްސިންއެއް އުފައްދައިފި\nއެމެރިކާގެ ކުންފުންޏެއް ކަމުގައިވާ ނޮވަވެކްސްގެ ސައިންސްވެރިން ތައްޔާރުކޮށްފައިވާ ކޯވިޑް-19ގެ ވެކްސިން އުފެއްދުމުގެ މަސައްކަތް އިންޑިޔާގައި ފަށައިފިއެވެ.\nސިރަމް އިންސްޓިޓިއުޓް އޮފް އިންޑިޔާ ( އެސް.އައި.އައި) ގެ ސީ.އީ.އޯ ކުރައްވާފައިވާ ޓްވިޓެއްގައި ނޮވަވެކްސް ގެ ފަރާތުން އުފައްދާފައިވާ ކޮވަވެކްސް ނަމަކަށް ކިޔާ މި ވެކްސިން އިންޑިޔާގައި ފުޅާ ދާއިރާއެއްގައި އުފައްދުމުގެ މަސައްކަތް މިހާރު ރަސްމީކޮށް ފައްޓަވާފައިވާކަން ވަނީ ހާމަކުރައްވާފައެވެ.\nއެސް.އައި.އައި އިން ވަނީ ނޮވަވެކްސް އާ އެކު މި ވެކްސިންގެ އެއްބިލިއަން ޑޯޒް އުފައްދަން އެއްބަސްވެފައެވެ. މި ވެކްސިން އަކީ2ޑޯސް ހިމެނޭ ވެކްސިންއެކެވެ. އަދި މި ވެކްސިންގެ ތިންވަނަ ޓްރައަލްގައި ރަނގަޅު ނަތީޖާތައް މި ވެކްސިން ޓެސްޓުކުރި ކުރުމުން ލިބިފައިވާކަމަށް ނޮވަވެކްސްއިން ވަނީ ހާމަކޮށްފައެވެ.


Huvadhoo rahthakah vadaigen, Shifaz ge campaign mekuhah | #Huvadhoo\nގއ. ވިލިނގިލީގައި އެމްޑީޕީ ހަރުގޭގައި ޝިފާޒުގެ ކެމްޕެއިން ކުރިއަށް ގެންދަނީ: ވިލިނގިލީ އެމްޑީޕީ އިސް ބޭފުޅުން ވަނީ ޝިފާޒަށް ބައިއަތު ހިފާފައި-- ފޮޓޯ/ ޓްވިތާ\nއެމްޑީޕީގެ ނައިބު ރައީސްގެ މަގާމަށް ވާދަ ކުރައްވާ މުހައްމަދު ޝިފާޒު ހުވަދު އަތޮޅަށް ވަޑައިގެން ކެމްޕެއިން ވަރުގަދައަށް ކުރިއަށް ގެންދަވަން ފައްޓަވައިފިއެވެ.\nވާދަވެރިކަން ބޮޑުވެފައިވާ އެމްޑީޕީގެ ނައިބު ރައީސްގެ އިންތިހާބުގެ ކެމްޕޭނަށް ޝިފާޒު ހުވަދު އަތޮޅަށް ވަޑައިގެންނެވީ ހޮނިހިރު ދުވަހުއެވެ. އޭނާއާ އެކު، އެމްޑީޕީގެ މަޖިލިސް މެމްބަރުންނާއި އެ ޕާޓީގެ އިސް ބޭފުޅުންތަކެއް ހުވަދޫގައި ވަނީ ކެމްޕެއިން ފައްޓަވާފައެވެ.\nހުވަދޫއަށް ވަޑައިގެން ޝިފާޒު ކެމްޕެއިން އެންމެ ފުރަތަމަ ފެއްޓެވީ ގއ. ވިލިނގިލިންނެވެ. އެގޮތުން ވިލިނގިލީގައި ތިބި އެމްޑީޕީ ސަޕޯޓަރުންގެ ގެތަކަށް ވަޑައިގެން، ތާއިދު ހޯއްދެވުމުގެ މަސައްކަތް ވަނީ ކުރައްވާފައެވެ. ޝިފާޒަށް ތާއިދު ހޯދުމަށް ވިލިނގިލީގައި ހޮނިހިރު ދުވަހު ކުރިއަށް ގެންދިޔަ ”ދޮރުން ދޮރަށް“ ހަރަކާތުގައި އެ ރަށުގެ އެމްޑީޕީގެ އިސް ބޭފުޅުން ބައިވެރިވެވަޑައިގެންނެވިއެވެ. އެގޮތުން ވިލިނގިލީ ކައުންސިލްގެ ރައީސް މުސްތަފާ މުހައްމަދާއި ވިލިނގިލީ ދާއިރާގެ އެމްޑީޕީ ނައިބު ރައީސް އަމީޒު ހަސަން ބައިވެރިވެވަޑައިގެންނެވިއެވެ.\nވިލިނގިލީ އެމްޑީޕީ ހަރުގޭގައި ޝިފާޒުގެ ކެމްޕެއިން ކުރިއަށް ގެންދަނީ– ފޮޓޯ/ ޓްވިޓާ\nއެމްޑީޕީގެ 14 އަހަރުގެ ތާރީހުގައި މަގުމަތީ ހަރަކާތްތަކުގައި ފަސް ޖެހުމެއް ނެތި، ހައްގުތައް ހޯއްދެވުމަށް ވަކާލާތު ކުރެއްވި ޝިފާޒު، ހުވަދޫއަށް ކުރައްވާ ދަތުރުފުޅުގައި ގއ. އެހެން ރަށްތަކަށް ވެސް ވަޑައިގަންނަވާނެއެވެ. ނަމަވެސް ގދ.އަށް ދަތުރުފައްޓަވާނެ ދުވަހެއް އަދި ކަށަވަރެއް ނުވެއެވެ.\nއެމްޑީޕީގެ ރައީސާއި ނައިބު ރައީސްގެ އިންތިހާބު މި މަހުގެ 22ވާ ހުކުރު ދުވަހު ބާއްވަން ވަނީ ނިންމާފައެވެ. އެމްޑީޕީގެ ރައީސް ކަމުގެ އިތުރު ދައުރަކަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވަނީ ކުރިމަތިލައްވާފައެވެ. ނައިބު ރައީސްގެ މަގާމަށް ރައީސް އޮފީހުގެ މިނިސްޓަރުކަން ކުރައްވާ ޝިފާޒު ވާދަ ކުރައްވާއިރު، ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވެސް ވާދަ ކުރައްވައެވެ.\nވިލިނގިލީ އެމްޑީޕީ ހަރުކޭގައި ޝިފާޒުގެ ކެމްޕެއިން ހަރަކާތް ކުރިއަށް ގެންދަނީ– ފޮޓޯ/ ޓްވިޓާ


Maziya in evvanaigai lead dhamahahttaifi | Mihaaru\nޓޭބަލް ޓެނިސް އެސޯސިއޭޝަން\nއަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު\nލަނޑު ޖެހުމަށް ފަހު މާޒިޔާ ކުޅުންތެރިން އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nމާޒިޔާ އިން އެއް ވަނައިގައި ލީޑު ދަމަަހައްޓައިފި\n21 އޮކްޓޯބަރ 2019 - 19:25\nދިރާގު ދިވެހި ޕްރިމިއާ ލީގުގައި މިއަދު ހަވީރު ފ. ނިލަންދޫ އަތުން 5-0 އިން މޮޅުވެ ލީގުގެ އެއް ވަނައިގައި މާޒިޔާ އިން ފަސް ޕޮއިންޓުގެ ލީޑު ދަމަހައްޓައިފި އެވެ.\nއީގަލްސް ރޭ ކުޅުނު މެޗުން މޮޅުވުމުން މިއަދުގެ މެޗަށް މާޒިޔާ ނުކުތްއިރު ލީގުގެ އެއް ވަނައިގައި އެ ޓީމުގެ ލީޑުވަނީ ދެ ޕޮއިންޓަށް ކުޑަވެފަ އެވެ. މި މެޗުގެ ނަތީޖާއާ އެކު މާޒިޔާ އެއް ވަނައިގައި އޮތީ 11 މެޗުން 26 ޕޮއިންޓާ އެކު އެވެ. ދެ ވަނައިގައި އޮތް އީގަލްސް އަށް 11 މެޗުން ވަނީ 21 ޕޮއިންޓް ލިބިފަ އެވެ.\nމާޒިޔާގެ ކޯޗު މަރުޖާން ސެކުލޮސްކީ ބުނީ އެހެން ޓީމުގެ ނަތީޖާތަކަށް ނުބަލާނެ ކަމަށާއި މާޒިޔާ އިން އަބަދުވެސް ވިސްނާނީ އެ ޓީމުގެ ކޮންޓްރޯލްގައި އޮންނަ ކަންތައްތަކަށް ކަމަށެވެ. ނިލަންދޫ އަތުން މޮޅުވި މުޅި މެޗަށް ބަލާއިރު ފެނިގެންދިޔައީ މާޒިޔާގެ ލެވެލްގެ ކުޅުމެއް ނޫން ކަމަށާއި އެ ކަންތައްތައް ރަނގަޅުކުރަން ޖެހޭ ކަމަށް ވެސް ބުންޏެވެ.\n"ފުރަތަމަ ހާފްގައި ދަށްކޮށް ކުޅުނުއިރު ހަތެއް ނޫނީ އަށް ފުރުސަތު ލިބިގެން ދެ ގޯލު ޖެހުނީ. ދެ ވަނަ ހާފްގައި ކުޑަކޮށް ރަނގަޅަށް ކުޅެފައި އަނެއްކާ ވެސް ހަތެއް ނޫނީ އަށް ފުރުސަތު ގެއްލުވާލި ފަހުން ތިން ގޯލު މި ޖެހުނީ. އަހަރެމެން 5-0 އިން މޮޅުވީމަ އަހަންނަށް މި ސްކޯ ރަނގަޅުވިޔަސް ކުޅުމާ މެދު ހިތްހަމަޖެހެވެން ނެތް. ކޮންމެ ފުރުސަތެއްގައި ގޯލު ނުޖެހިޔަސް އެބަޖެހޭ ދެ ފުރުސަތުން އެއް ބޯޅަ ގޯލަކަށް ހަދަން،" ސެކުލޮސްކީ ބުންޏެވެ.\nފުރަތަމަ ބުރުގައި ނިލަންދޫއާ ދެކޮޅަށް ކުޅުނު މެޗުން މާޒިޔާ މޮޅުވީ 13-0 އިންނެވެ. އެ މެޗުގައި ފަސް ގޯލު ޖެހި މާޒިޔާގެ މިޑްފީލްޑަރު އިބްރާހިމް ވަހީދު (އިއްބެ) އާއި އެންމެ ފަހުން މެޗުގައި އަނިޔާވި ނާއިޒު ހަސަން (ދާދު) މި މެޗުގައި ނުކުޅެ އެވެ. އެކަމަކު ގައުމީ ޓީމާ އެކު ދިއުމަށް ފަހު އަލުން ޓީމާ ގުޅުނު ސެއިން ވިންސެންޓްގެ ފޯވާޑް ކޮނޭލިއަސް ސްޓެވާޓް ފުރަތަމަ އެގާރައިގައި ކުޅުނެވެ.\nމާޒިޔާގެ ކޮނޭލިއަސް ނިލަންދޫގެ ގޯލަށް އަމާޒުކޮށް ބޯޅަ ފޮނުވާލަނީ. -- ފޮޓޯ: ނިޝާން އަލީ/ މިހާރު\nސަސްޕެންޝަނުގެ ސަބަބުން ނިލަންދޫގެ މުހިއްމު ބައެއް ކުޅުންތެރިންނަށް މި މެޗުގައި ނުކުޅެ އެވެ. މާޒިޔާ އަށް މެޗުގެ ނުވަ ވަނަ މިނިޓްގައި އޭރިއާ ތެރެއިން ލިބުނު ފުރުސަތަކުން ހަސަން ޝިފާޒް (ޑުންގާ) ލީޑުނަގައިދިނެވެ. އެކަމަކު އޭގެ ފަހުން ލަނޑު ޖަހަން ލިބުނު ފުރުސަތުތައް ދިޔައީ ބޭނުންނުކުރެވި އެވެ. އެ ފުރުސަތުތައް ގެއްލުނީ ކެޕްޓަން އަސަދުﷲ އަބްދުﷲ، އިބްރާހިމް މަހުދީ (ފޭދޫ އިއްބެ) އަދި މުހައްމަދު އިރުފާން (އިރޭ) އަތުންނެވެ.\nނަތީޖާ ހަމަހަމަކުރަން ނިލަންދޫގެ ޖަޕާނުގެ މިޑްފީލްޑަރު ޓޮޝީކީ އޮކަމާޓޯ އަށް ލިބުނު ދެ ފުރުސަތުން އޭނާ ޖެހި ދެ ބޯޅަ ދިޔައީ ގޯލު ކުރިމަތިން ހުރަސްވެގެންނެވެ. ފުރަތަމަ ހާފް ނިމުމުގެ ކުރިން ލީޑުފުޅާކުރަން މާޒިޔާ އިން ކުރަމުންދިޔަ މަސައްކަތް ކާމިޔާބުވީ މެޗުގެ 43 ވަނަ މިނިޓްގަ އެވެ. އޭރިއާ ތެރެއިން ކޮނޭލިއަސް ޖެހި ބޯޅަ އަމާޒުވީ ގޯލުގެ މަތީ ކަނަށެވެ.\nދެ ވަނަ ހާފްގައި ކުޅުން ފަށައިގެން ވެސް މާޒިޔާ އަށް އެންމެ ނުރައްކާކުރީ ޓޮޝީކީ އެވެ. އޭނާ ޖެހި ބޯޅައެއް މާޒިޔާގެ ގޯލުގައި ހުރި އޮވޭސް އަޒީޒީ ވަނީ މަތަކޮށްފަ އެެވެ. މާޒިޔާގެ ފަހު ތިން ގޯލު ޖެހީ އަސަދުﷲ އާއި ހަމްޒާ މުހައްމަދު (ހަމްޕު) އަދި ފޭދޫ އިއްބެ އެވެ. ކޯނޭ ޖެހި ބޯޅައެއް ނިލަންދޫ ކީޕަރު ހުސެއިން ޝަފީއު (ޗެކް) އަތުގައި ޖެހިފައި ނުކުތުމުން އަސަދުﷲ ގޯލަށް ވައްދާލިއިރު، ހަމްޕު ގޯލު ޖެހީ ކީޕަރު ޗެކް ކައިރިން ނައްޓާފައި ގޮހެވެ. އަދި ފޭދޫ އިއްބެ ޖެހި ގޯލަކީ މެޗުގެ މޮޅު ކުޅުންތެރިއަކަށް ހޮވުނު ޖަމްޕު ތަނަވަސްކޮށްދިން ފުރުސަތަކުން ޖެހި ގޯލެކެވެ.\nމެޗުގެ މޮޅު ކުޅުންތެރިޔާގެ މަގާމު ހޯދި ހަމްޕު (ކ) ބޯޅަ ހިފައިގެން. -- ފޮޓޯ: ނިޝާން އަލީ/ މިހާރު\nނިލަންދޫ އިން މެޗު ނިންމާލީ އެއް ކުޅުންތެރިޔަކު މަދުކޮށެވެ. އެއީ މެޗުގެ 88 ވަނަ މިނިޓްގައި ޓޮޝީކީ އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކުމުންނެވެ. ފުރަތަމަ ރީނދޫ ކާޑު ދެއްކީ ޕެނަލްޓީ ހޯދަން އޭރިއާތެެރެއިން ޑައިވް ކުރުމުންނެވެ. އަދި ދެ ވަނަ ރީނދޫ ކާޑު ދެއްކީ މާޒިޔާގެ އިރޭ އަށް ފައުލުކުރުމުންނެވެ.\nނިލަންދޫގެ ކޯޗު އަހުމަދު މުޖުތަބާ (ފެސްކޯ) ބުނީ އާންމުކޮށް ފުރަތަމަ އެގާރައިގައި ކުޅޭ ހަ ވަރަކަށް ކުޅުންތެރިން ނުލައި އެ ޓީމުން ދެއްކި ކުޅުމާމެދު ހިތްހަމަޖެހޭ ކަމަށާއި އެހެން ނަމަވެސް ނުކުތް ނަތީޖާ ދިޔައީ ބޭނުންވި ގޮތަށް ނޫން ކަމަށެވެ.\n"އަޅުގަނޑު ޕާސަނަލީ އެކްސްޕެކްޓް ކުރިން ޑްރޯ އަކަށް. އެ ކަހަލަ ގޭމަކަށް. އެގޮތަށް ވިސްނައިގެން ކުޅެންމުން ދަނިކޮށް އަޅުގަނޑުމެންނަށް ލިބޭ ޗާންސް ނުޖެހިގެން އަނެއްކޮޅަށް ވަދެފައި މީނީ. އެހެންވީމަ ނަތީޖާ މިހިން ފެނުނު ކަމަށް ވިޔަސް ކުޅުމާ މެދު ހިތްހަމަ ޖެހޭ،" ފެސްކޯ ބުންޏެވެ.\nފެސްކޯ ބުނީ މިއަދު ޓީމު ހަމަކުރެވިގެން މެޗު ކުޅެވުނީތީ ވެސް އުފާކުރާކަމަށާއި މެޗު ފެށެން ދެ ގަޑިއިރެއްހާއިރަށްވީއިރު ވެސް ތިބީ ހަތް ވަރަކަށް ކުޅުންތެރިން ކަމަށެވެ. އަދި ބައެއް ކުޅުންތެރިން ވަޒީފާގައި ހުއްޓައި ގެނެސް ޓީމު ހަމަކޮށްގެން އެ ފަދަ ހާލަތެއްގައި ކުޅެގެން މި ނަތީޖާ ރަނގަޅު ކަމަށް ފެސްކޯ ބުންޏެވެ.\nއިތުރު ލިޔުންތައް މާޒިޔާ ސ.ރ.ކ\n"ގިނަ ގޯލު ޖެހުމަށް ވުރެ މުހިއްމީ ޕޮއިންޓް ހޯދުން"\nމާޒިޔާ އެއްވެސް މެޗެއް ފަސޭހަނުކުރާނެ: ކޯޗު\nއިންސްޓަގްރާމް ބޭނުންކުރާ މީހުންގެ ކެމެރާއިން ބަލަނީ!


ހާޒިރީ ރިޕޯޓު ބަދަލުކުރުމުން ހުރިހާ ޖަލްސާއަކަށް ހާޒިރުވި މެމްބަރުންގެ އަދަދު 24 އަށް — Ihavandhoo.com\nހާޒިރީ ރިޕޯޓު ބަދަލުކުރުމުން ހުރިހާ ޖަލްސާއަކަށް ހާޒިރުވި މެމްބަރުންގެ އަދަދު 24 އަށް\n5 ޑިސެމްބަރު 20160ޢަބުދުﷲ ޙަމީދު\nމަޖިލީހުގެ އިދާރާ އިން ކުރިން ނެރުނު ހާޒިރީ ރިޕޯޓުން ދެއްކި ގޮތުގައި ހުރިހާ ޖަލްސާ އަކަށް ވަޑައިގަތީ 15 މެމްބަރުންނެވެ.\nމަޖިލިހުގެ މި އަހަރުގެ ފަހު ދައުރުގައި 16 ޖަލްސާ ބޭއްވިއިރު، 85 މެމްބަރުންގެ ތެރެއިން ހުރިހާ ޖަލްސާއަކަށް ވަޑައިގަތީ ޕީޕީއެމްގެ 19 މެމްބަރަކާއި އެމްޑީޕީގެ ތިން މެމްބަރަކާއި މަޖިލީހުގެ ނައިބު ރައީސް، ހުޅުހެންވޭރު ދާއިރާގެ މެމްބަރު ރީކޯ މޫސާ މަނިކާއި މަކުނުދޫ ދާއިރާގެ އަދާލަތު ޕާޓީގެ މެމްބަރު އަނާރާ ނައީމެވެ.\nޖަލްސާތަކަށް ވަޑައިގެންނެވި ޕީޕީއެމްގެ މެމްބަރުންނަކީ މަޖިލީހުގެ ރައީސް އަދި ފުވައްމުލަކު ދެކުނު ދާއިރާގެ އަބްދުﷲ މަސީހާއި މާފަންނު މެދު ދާއިރާގެ މެމްބަރު އަސްމާ ރަޝީދާއި މާފަންނު ދެކުނު ދާއިރާގެ މެމްބަރު އަބްދުﷲ ރިފާއު އާއި ދިއްދޫ ދާއިރާގެ މެމްބަރު އަބްދުއްލަތީފް މުހައްމަދާއި މިލަންދޫ ދާއިރާގެ މެމްބަރު ހަސަން މުފީދާއި ހޮޅުދޫ ދާއިރާގެ މެމްބަރު އަލީ މުހައްމަދާއި އުނގޫފާރު ދާއިރާގެ މެމްބަރު ޖައުފަރު ދާއޫދާއި ދުވާފަރު ދާއިރާގެ މެމްބަރު މުހައްމަދު އަލީ އާއި ނައިފަރު ދާއިރާގެ މެމްބަރު އަހުމަދު ޝިޔާމާއި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް އާއި ކ.ގުރައިދޫ ދާއިރާގެ މެމްބަރު އިބްރާހިމް ރިޒާ އާއި ވިލުފުށީ ދާއިރާގެ މެމްބަރު ރިޔާޒް ރަޝީދާއި ތ.ގުރައިދޫ ދާއިރާގެ މެމްބަރު ހުސެއިން މަނިކު ދޮންމަނިކާއި ވިލިނގިލީ ދާއިރާގެ މެމްބަރު ސައުދު ހުސެއިނާއި ގެމަނަފުށީ ދާއިރާގެ މެމްބަރު ޖަމީލް އުސްމާނާއި ތިނަދޫ އުތުރު ދާއިރާގެ މެމްބަރު ސައުދުﷲ ހިލްމީ އާއި ތިނަދޫ ދެކުނު ދާއިރާގެ މެމްބަރު އަބްދުﷲ މުހައްމަދާއި ގައްދޫ ދާއިރާގެ މެމްބަރު އަހުމަދު ރަޝީދު އަދި ފޭދޫ ދާއިރާގެ މެމްބަރު އިބްރާހިމް ދީދީ އެވެ.\nހުރިހާ ޖަލްސާ އަކަށް ވަޑައިގެންނެވި އެމްޑީޕީގެ މެމްބަރުންނަކީ ގަލޮޅު އުތުރު ދާއިރާގެ މެމްބަރު އީވާ އަބްދުﷲ އާއި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ އާއި ހިތަދޫ މެދު ދާއިރާގެ މެމްބަރު އިބްރާހިމް މުހައްމަދު ދީދީ އެވެ.\nޖަލްސާތަކަށް އެންމެ މަދުން ހާޒިރުވެވަޑައިގަތީ އެމްޑީއޭގެ ލީޑަރު އަދި މީދޫ ދާއިރާގެ އަހުމަދު ސިޔާމް މުހައްމަދެވެ. އޭނާ ހާޒިރުވެވަޑައިގަތީ އެންމެ ދެ ޖަލްސާ އަށެވެ. ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް ޖަލުގައި ހުންނެވުމުން އޭނާ އަށް އެއްވެސް ޖަލްސާއަކަށް ވަޑައެއް ނުގެންނެވެ އެވެ.


Samaauluvey! 15 aharuge anhen kuhjehge neyvaaholhin anehkaa ves burugaa pineh nagaifi | Thiladhun\nސަމާުލުވޭ! 15 އަހަރުގެ އަންހެން ކުއްޖެއްގެ ނޭވާހޮޅިން އަނެއްކާ ވެސް ބުރުގާ ޕިނެއް ނަގައިފި\nޔުމްނާ ޢަލީ ޖެނުއަރީ 15, 2020\n15 އަހަރުގެ އަންހެން ކުއްޖެއްގެ ނޭވާހޮޅިން އަނެއްކާ ވެސް ބުރުގާ ޕިނެއް އައިޖީއެމްއެޗް ހޮސްޕިޓަލްއިން ނަގައިފި އެވެ.\nއައިޖީއެމްއެޗްގައި މަސައްކަތްކުރާ ޑޮކްޓަރުންގެ ޓީމަކުން މިރޭ ޓުވިޓަރގައި އާންމުކުރި ވީޑިއޯއެއްގައި ބުނީ ބުރުގާ އަޅާއިރު، އަނގައަށް އެއްގޮތަކަށް ވެސް ޕިން ލާކަށް ނުވާނެ. ކޮންމެވެސް ކަހަލަ ގޮތަކަށް ޕިން ހަމަ އަނގައިގެ ތެރެއަށް ހިނގައިދާނެ. ކޮށި އެރުން ނުވަތަ ކޮންމެވެސް އެހެން ކަމެއް ދިމާވެގެން ވެސް، އެހން ކަމުން އެއްވެސް ހާލަތެއްގައި ބުރުގާޕިން އަނގަޔަށް ނުލުމަށް ވަނީ އިލްތިމާސްކޮށްފައެވެ.\nއަނެއްކާވެސް ޕިނެއް ފުއޕާމެއިން ނަގަން ޖެހިއްޖެ. pic.twitter.com/WXeuKaBYkW\n— Dr. Mohamed Ali (@Moxamedalu) January 14, 2020\nއެ ޕިން ނެގީ ޔޫޖީއައި އެންޑެސްކޮޕީ ބޭނުންކޮށްގެން ކަަމަށް އައިޖީއެމްއެޗްއިން ބުންޏެވެ.\nAgain another buruga pin just taken out froma15-year old girl's airway.\nPlease don't put pins into your mouth!! @igmhmv @HPA_MV @MoHmv pic.twitter.com/LHcH4GIsWZ\n— M. Ismail (@drmodismail) January 14, 2020\n"އެފަދަ ތަކެތި އަނގަޔަށް ލައިގެން އުޅެނިކޮށް ދިމާވާ ހާދިސާއަކުން އެއެތި ބަނޑަށް ގޮސް އެންޑެސްކޮޕީ އިން ނުނެގިއްޖެ ނަމަ ބޮޑު ސާޖަރީއަކަށް ވެސް ދާން ޖެހިދާނެ،" އައިޖީއެމްއެޗްގެ ޓުވީޓޫގައިވެ އެވެ.\nއެހެންކަމުން އެފަދަ ކަންތައްތަކުގައި ސަމާލުވުމަށް އައިޖީއެމްއެޗް އިން ވަނީ އިލްތިމާށްކޮށްފަ އެވެ.\nމިދިޔަ ނޮވެމްބަރ މަހުގެ 10 ވަނަ ދުވަހު އަންހެން ކުއްޖެއްގެ ޕުއްޕާމެއިން ވެސް ބުރުގާ ޕިނެއް ނަގައިފައެވެ. އަދި ހަމަ އެމަހުގެ 26 ވަނަދުވަހުވެސް ކުޑަ ކުއްޖެއްގެ ނޭވާހޮޅިން ބުރުގާ ޕިނެއް ނަގާފައި ވާއިރު، ޖެހިގެންއައި ދުވަހުވެސް ވަނީ 19 އަހަރުގެ އަންހެނެއްގެ ބަނޑުން ވެސް ބުރުގާ ޕިނެއް ނަގައިފަ އެވެ.\nޓެކްނޮލޮޖީގެ އެހީގައި ރާއްޖޭގައިވެސް މިފަދަ އޮޕަރޭޝަންތައް މިހާރު ކުރެވޭގޮތަށް ހުރިކަމުގައިވިޔަސް މިއީ އާދައިގެ ކަމެއްގެ ގޮތުގައި ދުށުމަކީ ފުރާނަ ގެއްލިގެން ހިނގައިދާނެ ފަދަ ކަމެކެވެ.\nބުރުގާގައި ޖަހާ ޕިން ފަދަ ތަކެތި އަނގަޔަށް ލައިގެން އުޅުމަކީ ވަރަށް ގިނަ މީހުން ކޮށް އުޅޭ ކަމެކެވެ. ޕިން އަނގަޔަށް ލައިގެން ހުރެ ވާހަކަ ދެއްކުމުން ނުވަތަ އެހެނިހެން ކަމެއް ދިމާވެގެންވެސް ޕިން ކަރުގެ ތެރެއަށް ގޮސް ފުއްޕާމެޔަށް ގޮސްފައިވާ މި ނޫންވެސް އެހެނިހެން ހާދިސާތައް މީގެ ކުރިންވެސް ވަނީ ހިންގާފަ އެވެ. އަދި މިއީ ފުރާނައަށް ނުރައްކާވެދާނެ ފަދަ ކަމެއް ކަމަށްވެސް ޑޮކްޓަރުން ވަނީ ބުނެފަ އެވެ.\nއައިޖީއެމްއެޗް މިދިޔަ ނޮވެމްބަރ މަހު ބުނީ ފާއިތުވި ހަތަރު އަހަރުގެ ތެރޭގައި އެފަދަ 15 ހާދިސާއެއް ރިޕޯޓް ކޮށްފައިވާއިވާ ކަމަށެވެ. އަދި އޭގެ ތެރޭގައި އެންމެ ބޮޑަށް ހިމެނެނީ އުމުރުން 13 އަހަރާއި 30 އަހަރާ ދެމެދުގެ އަންހެނުން ކަމަށް ވެސް އައިޖީއެމްއެޗު އިން ވަނީ ބުނެފަ އެވެ.


SunOnline: Haluvi ferry in hdh. ge rahthah gulhaalaifi, furathama 10 dhuvahu hiley\nހަލުވި ފެރީއިން ހދ.ގެ ރަށްތައް ގުޅާލައިފި، ފުރަތަމަ 10 ދުވަހު ހިލޭ\nމުއާވިޔަތު އަންވަރު 02 May 2022, 22:44\nހަލުވި ފެރީއިން ހދ. ގެ ރަށްތައް ގުޅާލުމަށް މިއަދު ފެށި ހަލުވި ސްޕީޑް ފެރީ --- ފޮޓޯ: އެމްޓީސީސީ\nހައި-ސްޕީޑް ފެރީ ވިއުގައަކުން ގުޅާލުމަށް ފަރުމާކޮށްފައިވާ "އިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކް" ހދ. އަތޮޅުގައި މިއަދު ފަށައިފިއެވެ.\nއެމްޓީސީސީން ބުނީ ފުރަތަމަ 10 ދުވަހު ދަތުރުތައް ކުރުމަށް ހަމަޖެހިފައިވަނީ ހިލޭ ކަމަށެވެ.\nހަލުވި ފެރީ ނިޒާމުގެ ފުރަތަމަ ފިޔަވަހީގެ ޒޯން 1\nގެ (ހއ، ހދ، ށ) ގެ އަތޮޅުތަކުގެ ތެރެއިން އެންމެ ފުރަތަމަ ޚިދުމަތް ފެށުމަށް ހަމަޖެހިފައިވަނީ ހދ. އަތޮޅުގެ ރަށްތަކަށެވެ.\nއެގޮތުން މިއަދު މެންދުރުފަހުން ފެށިގެން ހދ. އަތޮޅުގެ 13 ރަށް ހިމެނޭހެން ފަސް ރޫޓުގެ ދަތުރުތައް ވަނީ ފަށާފައެވެ.\nމިއަދުން ފެށިގެން 10 މެއިގެ ނިޔަލަށް ހދ. އަތޮޅުގައި ކުރާ ދަތުރުތައް މުޅިން ހިލޭ ފޯރުކޮށްދިނުމަށް އެމްޓީސީސީން ވަނީ ނިންމައިފައެވެ.\nސަބަބެއް ކަމަށް އެ ކުންފުނިން ބުނެފައިވަނީ އެ ޚިދުމަތަކީ މުޅިން އަލަށް ފަށާ ޚިދުމަތަކަށް ވުމާއެކު ރައްޔިތުން އަހުލުވެރިކުރުމަށް ކަމަށެވެ. އަދި ޢީދު ބަންދަށް ދަތުރުތައް ފެށިގެންދިޔުމާއެކު ރައްޔިތުންނަށް ލިބޭނެ ލުއިފަސޭހައެއް ކަމަށް ވެސް ވަނީ ބުނެފައެވެ.\nއެމްޓީސީސީން ހދ. އަތޮޅުގެ ރަށްތައް މިއަދު ގުޅުވާލާފައިވަނީ އެކަމަށް ބޭނުންވާ ހަތަރު ސްޕީޑް ފެރީއާ އެކުގައެވެ. އެ ފެރީތަކަކީ 50 މީހުންގެ ޖާގަ ހިމެނޭ ގޮތަށް ތައްޔާރުކުރެވިފައިވާ ފެރީތަކެކެވެ. އަދި މިހާރު ސްޕީޑް ފެރީތައް ހުންނާނީ ދަތުރުވެރިންނަށް ހިތްފަސޭހަކަމާއެކު ދަތުރުކުރެވޭނެގޮތަށް ފަރުމާކޮށްފައިކަމަށް ވެސް އެ ކުންފުނިން ވަނީ ބުނެފައެވެ.\nއެގޮތުން ސްޕީޑް ފެރީތަކުގެ ސީޓާއި ޕަސެންޖަރުންގެ ކެބިން ފަރުމާކުރެވިފައި ހުންނާނީ މިފަދަ ދަތުރުތައް ކުރުމަށް\nއެންމެ އެކަށޭނެ ގޮތަށެވެ. މިއިން ކޮންމެ ސީޓެއްގައި މޯބައިލް ޗާޖް ކުރެވޭގޮތަށް ޔޫއެސްބީ އައުޓްލެޓެއް ހަރުކުރެވިފައި\nހުރެއެވެ. ފެރީގައި ފާޙާނާއާއި ލަގެޖް ބެހެއްޓޭ ޖާގަ ޚާއްސަ ކުރެވިފައި ހުރެއެވެ. އަދި އާރްޓީއެލް ގެ ޚިދުމަތް ހޯދާ\nކޮންމެ ފަރާތަކަށް އެއް ލަގެޖްގެ އިތުރުން ކެރީއޮން ލަގެޖެއް ގެންދެވެއެވެ.\nފެރީތަކުން ހިލޭ ދަތުރުކުރެވޭ މުއްދަތުގެ ތެރޭގައި ފެރީގެ ޖާގަ ހޯދޭނީ ހަމައެކަނި ހދ އަތޮޅުގެ ރަށްރަށުގެ ކައުންސިލް މެދުވެރިކޮށެވެ. އަދި މި މުއްދަތައްފަހު މި މަހުގެ 11 އިން ފެށިގެން ފެށިގެން އާރްޓީއެލްގެ ފެރީ ޚިދުމަތައް ކަނޑައެޅިފައިވާ ރޭޓްތަކުގައި ފައިސާ ނެގެމުން ދާނެއެވެ. އާރްޓީއެލްގެ ފެރީ ޚިދުމަތައް ފައިސާ ނެގެން ފެށުމާއެކު ކައުންސިލް މެދުވެރިކޮށް ޖާގަ ހޯދުން ހުއްޓާލެވޭނެއެވެ.\nއެހެންކަމުން 11 ވަނަ ދުވަހުން ފެށިގެން އާރްޓީއެލްގެ ފެރީ ޚިދުމަތުގެ ޓިކެޓް ނަގަން ޖެހޭނީ އެކަމަށް ހާއްސަކޮށްފައިވާ ވެބްސައިޓް އަދި މޯބައިލް އެޕްލިކޭޝަނުންނެވެ\nވެބްސައިޓް ނުވަތަ https://app.rtl.mv/#/home/ferrytime އިންނެވެ.\nއެޕް ސްޓޯ އަދި ގޫގުލް ޕްލޭ ސްޓޯ މެދުވެރިކޮށް އެޕްލިކޭޝަން ވެސް ޑައުންލޯޑް ކޮށްލެވޭނެއެވެ.\nއެހެންކަމުން އެޕް އަދި ވެބްސައިޓަށް އަހުލުވެރި ވުމަކީ ކުރިއަށް އޮތް ތަނުގައި ޙިދުމަތް ލިބިގަތުމަށް ވަރަށް ބޮޑަށް ފަސޭހަވާނެ ކަމެއް ކަމަށް އެމްޓީސީސީން ވަނީ ބުނެފައެވެ.\nދަތުރުތަކުގެ ޝެޑިޔުލް އެމްޓީސީސީގެ ރަސްމީ ވެބްސައިޓް މެދުވެރިކޮށްވެސް ބެލޭނެ އިންތިޒާމްވެސް ވަނީ ހަމަޖެހިފައެވެ.\nރާއްޖޭގައި ދަތުރުފަތުރުގެ ޚިދުމަތް ފޯރުކޮށްދޭ އެންމެ ބޮޑު ކުންފުނީގެ ހައިސިއްޔަތުން، އެމްޓީސީސީގެ މަޤްޞަދަކީ އެކަށީގެންވާ އަގުގައި ލުއިފަސޭހަކަމާއެކު ބޭނުންކުރެވޭ، ކަނޑާއި އެއްގަމުގެ ދަތުރުފަތުރުގެ ޚިދުމަތެއް ރައްޔިތުންނަށް ފޯރުކޮށްދިނުމުގައި ދެމިތިބުން ކަމަށް އެ ކުންފުނިން ވަނީ ބުނެފައެވެ.


Rayyithun nurakkalah vettunee baeh qaumuthakun meehun aun kurin nuhuttuveemaa: Adam Shareef\nނުރައްކާ ބޮޑުވީ ބައެއް ފިޔަވަޅުތައް ލަސްވުމުން: އާދަމް ޝަރީފް\nމަޑުއްވަރީ ދާއިރާގެ މެންބަރު އާދަމް ޝަރީފް -- ފޮޓޯ: މަޖިލީސް\nރައްޔިތުން ނުރައްކަލަށް ވެއްޓުނީ ބައެއް ގައުމުތަކުން މީހުން އައުން ކުރިން ނުހުއްޓުވުމުގެ ސަބަބުން ކަމަށް ކުރީގެ ޑިފެންސް މިނިސްޓަރު އަދި އިދިކޮޅު ޕީއެންސީގެ ޕީޖީ ގުރޫޕްގެ ލީޑަރު އާދަމް ޝަރީފް އުމަރު ވިދާޅުވެއްޖެ އެވެ.\nރާއްޖެއިން ކޮވިޑް19 އަށް ހަތަރު ދިވެހިން މިހާރު ވަނީ ޕޮޒިޓިވެވެފައެވެ. އެއީ މުޅިންވެސް އިނގިރޭސިިިވިލާތުން ރާއްޖެ އައި ދިވެހިންނެވެ. ސަރުކާރުން މިހާރު ވަނީ އިނގިރޭސިވިލާތުން މީގެކުރިން އައިސްފައިވާ ދިވެހިންނާއި އެމީހުން ކޮންޓެކްޓްވި އެންމެން ކޮވިޑް-19 އަށް ޓެސްޓް ކުރުމުގެ މަސައްކަތް ފަށާފައެވެ.\nއަދި ރައީސް ނަޝީދު ހިމެނޭ ގޮތަށް 50 ވުރެ ގިނަ މީހުން ޓެސްޓް ކުރުމަށް ވަނީ ހަމަޖެހިފައެވެ. މިއަދު ރައީސް ނަޝީދުގެ ސާމްޕަލް ވަނީ ނަގާފައެވެ.\nއެކަމާ ގުޅޭގޮތުން މެންބަރު އާދަމް ޝަރީފް ކުރެއްވި ޓްވީޓެއްގައި ވިދާޅުވީ އެކަން ކުރީ ވަގުތު ފާއިތުވީ ފަހުން ކަމަށާ މިހާރު ކަރަންޓީންގެ މުއްދަތުވެސް ފާއިތުވެފައިވާ ކަމަށެވެ.\nއޭނާ ވިދާޅުވީ ރައްޔިތުން ނުރައްކަލަށް ވެއްޓުނީ ބައެއް ގައުމުތަކުން މީހުން އައުން ކުރިން ނުހުއްޓުވުމުގެ ސަބަބުން ކަމަށެވެ. އަދި ކޮވިޑް19 ގެ ޓެކްނިކަލް ކަންކަން ސިޔާސީ ކުރުމަކީ ކަންބޮޑުވާ ނުރައްކާތެރި ކަމެއް ކަމަށްވެސް ވިދާޅުވިއެވެ.\n"...މާ ލަސްވެއްޖެ، ކަރަންޓީންގެ މުއްދަތުވެސް ފާއިތުވެއްޖެ. ވާނެ ހަ އެއްޗެއް މިހާރު އޮންނާނީ ވެފައި. ރައްޔިތުން ނުރައްކަލަށް ވެއްޓުނީ ބައެއް ގައުމުތަކުން މީހުން އައުން ކުރިން ނުހުއްޓުވީމަ. ކޮވިޑް19 ގެ ޓެކްނިކަލް ކަންކަން ސިޔާސީ ކުރުމަކީ ކަންބޮޑުވާކަމެއް. ނުރައްކާ ކަމެއް." އާދަމް ޝަރީފް ވިދާޅުވިއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އާދަމް ޝަރީފު އުމަރު + އެޗްޕީއޭ ޕީޕަލްސް ނޭޝަނަލް ކޮންގްރެސް - ޕީއެންސީ ކޮވިޑް-19


SunOnline: Dhivehi management akaa team havaalu kuran miee emme rangalhu vaguthu: Bassam\nދިވެހި މެނޭޖްމެންޓަކާ ޓީމު ހަވާލުކުރަން މިއީ އެންމެ ރަނގަޅު ވަގުތު: ބައްސާމް\nޢަބްދުﷲ އައިމަން 15 Sep 2021, 18:03\nގައުމީ ފުޓުބޯޅަ ޓީމުގެ ކުޅުންތެރިންނާއި ކޯޗު އަލީ ސުޒޭން ވާހަކަ ދައްކަނީ --- ފޮޓޯ//އެފްއޭއެމް\nފުލް ދިވެހި މެނޭޖްމަންޓަކަށް ގައުމީ ފުޓުބޯޅަ ޓީމު ބެލެހެއްޓުން ހަވާލުކުރަން މިވަގުތަކީ އެންމެ މުނާސަބު ވަގުތު ކަމަށާއި، މިއީ ވަރަށް ދުވަސް ވަންދެން ދެކެމުން އައި ހުވަފެނެއް ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެއެވެ.\nމިފަހަރުގެ ސާފް ޗެމްޕިއަންޝިޕަކީ 100 އިންސައްތަ ދިވެހި މެނޭޖްމެންޓަކާ އެކު ގައުމީ ޓީމު އެކުލަވާލި ފުރަތަމަ މުބާރާތެވެ. މުބާރާތަށް ތައްޔާރުވާން ފެށުމުގެ ދެ މަހެއްހާ ދުވަސް ކުރިން ކޯޗަކަށް ހުރި ނެދަލޭންޑްސްގެ މާޓިމް ކޫޕްމަން މަގާމުން ވަކި ކުރުމާއެކު އެ ޒިންމާ މިވަގުތު ހަވާލުކޮށްފައިވަނީ ރާއްޖޭގެ އެންމެ ތަޖުރިބާކާރު އެއް ކޯޗު އަލީ ސުޒޭނަށެވެ.\nއޭނާގެ އެސިސްޓަންޓުންގެ ގޮތުގައި މަސައްކަތް ކުރަނީ އިސްމާއިލް މަހެފޫޒް (އިންމަ) އަދި ކުރީގެ ގައުމީ ކީޕަރު މުހައްމަދު އިމްރާންގެ އިތުރުން ގޯލްކީޕަރު ޓްރެއިނަރު އަސްލަމް އަބްދުއްރަހީމް އެވެ.\nސަރަހައްދީ އެންމެ ބޮޑު މުބާރާތަށް ތައްޔާރުވާ އިރު މި މެނޭޖްމަންޓަށް އިތުބާރު އެބައޮތް ކަމަށް ގައުމީ ކުޅުންތެރިން ވެސް ބުނެފައިވާ އިރު، އެފްއޭއެމްގެ ރައީސް ބައްސާމް ވިދާޅުވީ މިއީ އައު ބަދަލެއް ތަޖުރިބާ ކުރަން ރަނގަޅު ވަގުތެެއް ކަމަށެވެ.\n"އަޅުގަނޑުމެން އެފްއޭގެ މެނޭޖްމެންޓާ ހަވާލުވުމަށްފަހު އަބަދުވެސް އޮންނަ ހުވަފެނެއް އެއީ ދިވެހި ކޯޗުން ލައިގެން ދިވެހި ގައުމީ ޓީމު ތަމްސީލް ކުރާނެ ދުވަހަކަށް ދިއުން،" ބައްސާމް ވިދާޅުވިއެވެ.\n"ކަންދިމާކުރާ ގޮތުން އަޅުގަނޑުމެން މިޖެހެނީ އަބަދުވެސް ބޭރުގެ ފަރާތެއް އައްޔަން ކުރަން. އެހެން ނަމަވެސް އެންމެ ފަހުން ހުރި ކޯޗު [ކޫޕަމްން] ވަކި ކުރުމަށްފަހު ސާފް ޗެމްޕިއަންޝިޕާ ދެމެދުގައި މާ ގިނަ ދުވަސްތަކެއް ނެތުމުން އަޅުގަނޑުމެންނަށް ވިސްނުނީ ހަމަ ދިވެހި ކޯޗުންގެ ޓީމެއް އެކުލަވާލައި އެ ޓީމާ އެކު ސާފް ޗެމްޕިއަންޝިޕަށް ނުކުންނަން،"\nބައްސާމް ވިދާޅުވީ މި އައި ބަދަލާ އެކު މިއީ އާ ކަމެއް ތަޖުރިބާކުރަން އެންމެ ރަނގަޅު ވަގުތު ކަމަށެވެ. އަދި ފުލް ދިވެހި ޓީމަކަށް މިފަދަ ފުރުސަތެއް ދޭން ނިންމި ނިންމުމަށް ގިނަބަޔަކު ތާއީދު ކުރާކަން ބައްސާމް ފާހަގަ ކުރެެއްވިއެވެ.\nގައުމީ ކޯޗު ސުޒޭން ކޮވިޑަށް ޕޮޒިޓިވްވުމާ ގުޅިގެން ގަތަރުގައި ތިބި ޓީމާ އެކު މިވަގުތު ހަރަކާތްތެރިވަމުން އަންނަނީ އެސިސްޓެންޓް ކޯޗިންގް ޓީމެވެ. ގައުމީ ޓީމު އެނބުރި ރާއްޖެ އައުމަށް ހަމަޖެހިފައިވަނީ މި މަހުގެ 28 ވަނަ ދުވަހުއެވެ.


MJS Football Challenge - Daadu ge4Vana Final | ungoofaaru.com\nބަނޑޭރިގަނޑު/ކުޅިވަރު/އެމްޖޭއެސް ފުޓުބޯލް ޗެލެންޖް – ޑާޑުގެ4ވަނަ ފައިނަލް\n0 355 މިނެޓެއް ނުވަނިސް ކިޔާލެވޭ\nޣުޒައިރު ޙަސަން (ޑާޑް) - ފޮޓޯ: ސްޕައި އެފްސީ\nރ.މީދޫ ޖަމިއްޔަތުއް ޞަލާޙުން ކޮންމެ އަހަރަކު ރ.މީދޫގައި ބާއްވަމުން އަންނަ ފުޓުބޯޅާ މުބާރާތް “އެމްޖޭއެސް ފުޓްބޯލް ޗެލެންޖު” ގެ މިއަހަރުގެ މުބާރާތުގެ ފައިނަލް މެޗު މިއަދު ހަވީރު ރ.މީދޫ ފުޓްބޯޅަ ދަނޑުގައި އޮންނާނެއެވެ. ރ.މީދޫގައި ބާއްވާ އެންމެ ބޮޑު އަދި އެންމެ ފޯރިގަދަ ފުޓުބޯޅަ މުބާރާތުގެ ފައިނަލްގައި މި އަހަރު ސްޕައި އެފްސީ އާއި އެފްސީ ހަރިކޭން ބައްދަލުކުރާ އިރު އުނގޫފާރު އެފްސީގެ ކެޕްޓަން އުޒެއިރް ޙަސަން (ޑާޑް) އަށް މި މެޗު އެންމެ ޙާއްސަ ވަނީ އެއީ އޭނާ މި މުބާތުގައި ކުޅޭ4ވަނަ ފައިނަލަށް ވުމާ ވެސް އެކުއެވެ.\nމި މުބާރާތުގެ އެންމެ ކާމިޔާބު ކުލަބު، ޑީ ސްކޮޑު އެފްސީއާ އެކު ޑާޑް ވަނީ3ފަހަރަށް މި މުބާރާތުގެ ތަށި އުފުލާލާފައެވެ. އަދި 2017، 2016 އަދި 2015 ވަނަ އަހަރު މި މުބާރާތް ޑީ ސްކޮޑް އެފްސީން ކާމިޔާބު ކުރުމުގައި ޑާޑް ވަނީ މުހިންމު ދައުރެއް އަދާކޮށްފައެވެ. މުބާރާތުގެ ތަށި5ފަހަރަށް އުފުލާލާފައިވާ ޑީ ސްކޮޑް އެފްސީ މި އަހަރުގެ މުބާރާތުގައި ބައިވެރި ނުވި ނަމަވެސް ޑާޑް ވަނީ މި އަހަރުގެ މުބާރާތުގައި ސްޕައި އެފްސީގެ ޑިފެންސް ބަލަހައްޓަން ހަވާލުވެފައެވެ. ރ.އަތޮޅުގެ ފެންވަރުގައި ފާހަގަކޮށްލެވޭ އެންމެ މޮޅު އެއް ޑިފެންޑަރ މިފަހަރު ސްޕައި އެފްސީގައި ހުރުމަކީ އެ ޓީމަށް މިފަހަރު ލިބިގެންދާނެ އެންމެ ބޮޑު އެއް ހިއްވަރެވެ.\nޑާޑްގެ އިތުރުން ސްޕައި އެފްސީގައި މިފަހަރު އުނގޫފާރު އެފްސީގެ އިތުބާރު ކުޅުންތެރިޔާ އަލީ އުނައިސް ވެސް ހިމެނެއެވެ. އެހެން ކަމުން މިއަދު މެޗު ވެފައި ވަނީ މީދޫގެ އިތުރުން އުނގޫފާރުގެ ފުޓްބޯޅައަށް ލޯބި ކުރާ ޒުވާނުން ބަލައިލަން ކެއްމަދުވެފައިވާ ފައިނަލަކަށެވެ. މީގެ އިތުރުން މިއަދުގެ މެޗު އިތުރަށް ފޯރިގަދަވެ ހިތްގައިމު ވެގެން ދާނީ ސްޕައި އެފްސީގައި މިފަހަރު ރ.އަތޮޅުގެ އެންމެ މޮޅު ކުޅުންތެރިންގެ ތެރޭގައި ހިމެނޭ އަހުމަދު އާސިފް (އޮއިއްޓޭ)، މާޖިދު އަބްދުލް ޤަފޫރު ފަދަ ކުޅުންތެރިންގެ ކުޅުން ފެނިގެންދާނެތީއެވެ.\nމި މެޗު ފެށުމަށް ހަމަޖެހިފައި ވަނީ މިއަދު ހަވީރު 16:00 ގައި ރ.މީދޫ ފުޓުބޯޅަ ދަނޑުގައެވެ. އެމްޖޭއެސް ފުޓްބޯޅަ ޗެލެންޖުގައި މިއަހަރު3ޓީމަކުން ބައިވެރިވެފައި ވެއެވެ. އެއީ މިއަދު ހަވީރު ފައިނަލްގައި ވާދަ ކުރާ ސްޕައި އެފްސީ އާއި އެފްސީ ހަރިކޭންސްގެ އިތުރުން އެފްސީ ނޯޖަވާންއެވެ.\nއެމްޖޭއެސް ފުޓްބޯލް ޗެލެންޖް


Haamaekani anhenun baiverivaa Space Walk NASA in cancel kohfi\nހަަމައެކަނި އަންހެނުން ބައިވެރިވާ ސްޕޭސްވޯކް ނާސާއިން ކެންސަލް ކޮށްފި\nއެން މެކްލެއިން (ވ) އަދި ކްރިސްޓީނާ ކޮޗް\nނާސާ އަށް މަޖުބޫރުވެގެން ދުނިޔޭގެ ތާާރީހުގައި ބޭއްވުމަށް ހަމަޖެއްސި ހަމަ އެކަނި އަންހެނުން ހިމެނޭ ފުރަތަމަ ސްޕޭސްވޯކް ދެ އަންހެން އެސްޓްރޮނޯޓުންނަށް ހެޔޮވަރު ސްޕޭސްސޫޓް ނެތުމުގެ ސަބަބުން ކެންސަލް ކޮށްފި އެވެ.\nމާޗް 29 ގައި އިންޓަނޭޗަނަލް ސްޕޭސް ސްޓޭޝަން އިން ތާވަލު ކޮށްފައިވާ ސްޕޭސްވޯކްގައި ކްރިސްޓީނާ ކޮޗް އަދި އެން މެކްލެއިން އެކުގައި ހިނގާލުމަށް ތާވަލުކުރެވިފައި ވީނަމަވެސް، ހެޔޮވަރު ސްޕޭސް ސޫޓެއް ނެތުމުގެ ސަބަބުން ދެން ކޮޗް އާއެކު ބައިވެރިވާނީ ފިރިހެން އެސްޓްރޮނޯޓް ނިކް ހޭގް އެވެ.\n"މިސް މެކްލެއިން އެންމެ ފުރަތަމަ ކުރި ސްޕޭސްވޯކް ގައި އެނގިފައި ވާނެ ސްޕޭސް ހެދުމުގެ ހަރުކޮށް އިންނަ އުނަގަނޑުން މަތީބައި - އެހެން ގޮތަކަށް ބުނާނަމަ އޭގެ ގަމީސް ބައި - އޭނައަށް ހެޔޮވަރުވާނީ މެދު ސައިޒުގެ ކަން. އަދި މާޗް 29 އަންނަންވާ އިރަށް ތައްޔާރު ކުރެވޭނީ މެދު ސައިޒުގެ އެންމެ އެއްޗަކަށްވާތީ އޭތި ބޭނުންކުރާނީ މިސް ކޮޗް"، މި ދަތުރުގެ ބޭނުމަކީ ނާސާ އައިއެސްއެސް ސްޓޭޝަންގެ ދެ ސޯލާ އެރޭ ތެރެއިން އެކަތީގައި ލިތިއަމް-އިއޮން ބެޓެރި ހަރުކުރުންކަން ހާމަކޮށް ނާސާއިން ނެރެފައިވާ ބަޔާނުގާ ވެއެވެ.\nނާސާ އިން ބުނާ ގޮތުގައި އެސްޓްރޮނޯޓް ހޭގް އާއެކު މާޗް 22 ގައި ކޮށްފައިވާ ސްޕޭސް ދަތުރަށް ފަހު މިސް މެކްލެއިން ވެފައިވަނީ ސްޕޭސްވޯކްގައި ބައިވެރިވި 13 ވަނަ އަންހެން މީހާއަށް ވެފައެވެ.\nމާޗް 29 ދަތުރާއެކު މި ޝަރަފު ލިބޭ 14 ވަނަ އަންހެނަކަށް މިސް ކޮޗް ވެގެންދާނެ އެވެ.


Gina anhenunnah heart attack jehey dhuvas varu ingen beynuntha ?\nސިއްހަތު - ހާރޓްއެޓޭކް ޖެހުން\nކ. މާލެ 21 ޖުލައި 2018 | ހޮނިހިރު 02:40 18,317\nގިނަ އަންހެނުންނަށް ހާރޓްއެޓޭކް ޖެހެނީ މާބަނޑު ދުވަސްވަރު: ދިރާސާ - މުހައްމަދު ޝަރުހާން\nކޮވިޑް-19: ޗައިނާއިން އުފައްދާ މާސްކާއި، ޓެސްޓް ކިޓްތަކާމެދު ޔޫރަޕުގެ ޤައުމުތަކުން ސުވާލު އުފައްދަނީ\nކަރަންޓީނުގެ މުއްދަތު ހަމަވާ މީހުން ދޫކޮށްލުމުގެ މަސައްކަތް ކުރިޔަށްދާކަމަށް ޑޮކްޓަރު މޫސާ މުރާދު ވިދާޅުވެއްޖެ\nރާއްޖެއިން ކޮވިޑް-19 އަށް ޕޮޒިޓިވްވި4މީހުންގެ ހާލު ރަނގަޅު


ހަސަން އަތީޤް ” އެއްލާގެން ” މިދިޔައީ ކީއްވެ ؟މިކަލް ނޫސް\nހަސަން އަތީޤް (ބާބާ )\nހަސަން އަތީޤް ” އެއްލާގެން ” މިދިޔައީ ކީއްވެ ؟\n5 މެއި 2017, 10:40 |\nމަދަމާ އޮންނަ ލޯކަލް ކައުންސިލް އިންތިޙާބުގައި ފުވައްމުލައް ސިޓީ އުތުރު ދާއިރާއަށް ޖުމްހޫރީ ޕާޓީގެ ޓިކެޓްގައި ވާދަކުރައްވާ ހަސަން އަތީޤް، ޕީޕީއެމްގެ ކެންޑިޑޭޓަށް ތާއީދުކުރަން މިވަނީ ނިންމަވާފައެވެ.\nމިކަމާއި ގުޅޭގޮތުން ތަފާތު ވަހަކަތައް އެބަ ދެކެވެއެވެ. ޙަޤީގަތަށް ބަލާލާއިރު ހަސަން އަތީޤް އަކީ ޖުމްހޫރީ ޕާޓީ އާއި އެހާ ރައްޓެހި މިހެކޭ ނުދެއްނެވޭނެއެވެ. އެނާ ޖުމްހޫރީޕާޓީ އާއި ގުޅިވަޑައިގަތީވެސް ކައުންސިލް އިންތިޙާބުގެ ޓިކެޓް ހޯދުމަށެވެ.\nއެއަށްފަހު ފެނިގެން ދިޔައީ “އެއްލާގެން އޭކަހަލަ ތަރައްޤީ ކަށަވަރޮ” މި ޝިއާރުގެ ދަށުން ބޮޑެތި ވައުދުތަކެއް ވަމުންދިޔަ މަންޒަރެވެ. ބައެއްފަހަރު ހަސަން އަތީޤް ކުރިމަތިލައްވައިގެން އުޅުއްވަނީ ދިވެހިރާއްޖޭގެ ރައީސް ކަމަށޭވެސް ހީވާފަހަރު އާދެއެވެ. އެހެންކަމުން އެނާގެ ވަޢުދުތަށް ރައްޔިތުން ބަލައިގަތުމަށް ވުރެ ބޮޑަށްވީ ބޮޑު ޖޯކަކަށެވެ.\nފަހަރުގައި އަތީޤް ޕީޕީއެމްގެ ކެންޑިޑޭޓަށް ތާއީދުކުރަން ނިންމެވީ ރައްޔިތުންގެ ތާއީދު އެނާއަށް ނެތުމުންކަމަށް ވެސް ވެދާނެ އެވެ.\nއެހެން ނަމަވެސް އަތީޤް ގެ ވާހަކަ މިއާއި މުޅިން ތަފާތެވެ. އެނާ ޕީޕީއެމް ކެންޑިޑޭޓަށް ތާއީދުކުރަން ނިންމެވީ، ޖުމްހޫރީޕާޓީން އެނާގެ ކެމްޕެއިނަށް އެހީތެރިކަން ނުދެއްވާތީ ކަމަށެވެ.\n” އަޅުގަނޑުގެ ކެމްޕެއިނަށް ޖެޕީ އިން ދިނީ އެންމެ 5000 ރުފިޔާ، އޭގެން ކޮން ކެމްޕޭނެއް ވާނީ ” ހަސަން އަތީޤް ވިދާޅުވިއެވެ. މީގެ އިތުރުން ކެމްޕެއިނަށް ސައުންޑު ސިސްޓަމެއް ހޯއްދަވައި ދެއްވުމަށް ތަކުރާރުކޮށް އެދުމުންވެސް އެކަންވެސް ކޮއްދީފައި ނުވާކަމަށްވެސް އަތީޤް ހަމަ ކުރެއްވިއެވެ.\nމީކަމާއި ގުޅިގެން ޖުމްހޫރީ ޕާޓީގެ ސެކެއްޓްރީ ޖެނެރަލް އަހުމަދު ސަމީރު ވަަނީ އަތީޤްއަށް ފިނި ރައްދެއް ދެއްވާފައި އެވެ . “އަތީޤްއަށް ވެގެން އުޅެނީ، އަޅުގަނޑުމެންގެ ތެރެއިން ބައެއް މީހުންނަށް އަލަށް، އާ ފޯނެއް ލިބުނީމަ ވެގެން އުޅޭގޮތް، އަތީޤް ދިޔަ ކަމުގައިވިޔަސް އިދިކޮޅު ފަރާތްތަކަށް އެންމެ ވޯޓެއްވެސް މަދެއް ނުވާނެ ” ސަމީރު ވިދާޅުވިއެވެ.\nއަތީޤް ޕީޕީއެމްގެ ކެންޑިޑޭޓް އަށް ތާއީދުކުރަން ނިންމެވީ ފައިސާއަށް ؟\nއަތީޤް ޕީޕީއެމްގެ ކެންޑިޑޭޓް އަށް ތާއީދުކުރަން ނިންމެވީ ފައިސާއަށްކަމަށް، އިދިކޮޅު ބައެއްފަރާތްތަކުން ދަނީ ތުހުމަތު ކުރައްވަމުންނެވެ. “ފުވައްމުލަކު އުތުރު ދާއިރާގެ ޖޭޕީ ކެންޑިޑޭޓް، ޕީޕީއެމްއަށް ތާއީކުރަން ނިންމެވުމާއި ގުޅިގެން އެނާއަށް 524000ރ ރުފިޔާ ވަނީ ޖަމާކޮށްފައި” މަޝްހޫރު ސޯޝަލް މީޑިއާ އެކްޓިވިސްޓް ތައްޔިބް ޝަހީމް ރޭ ކުރެއްވި ޓުވިޓެއްގައި ވެއެވެ.\nއެހެން ނަމަވެސް މިކަމާއި ގުޅިގެން ހަސަން އަތީޤް ވިދާޅުވީ ” އެއީ ހޮޅި ވާހަކައެއް، އަދި އެއްވެސް ފައިސާ މަށަކަށް ނުލިބޭ ” ކަމަށެވެ.\nޙަސަން އަތީޤް ޕީޕީއެމްއަށް ތާއިދު ކުރެއްވުމުން ގިނަ ޥޯޓުތަކެއް އިދިކޮޅު ފަރާތްތަކަށް ލިބިގެން ދާނެކަމަށް، އިދިކޮޅު ފަރާތްތަކުން ދެކެއެވެ.


Mash'hooru dheeny ilmuveriyaa Mufti Menk ves Raees Solih ah...\nރާއްޖެ - ރައީސް ސޯލިހު ހުވާކުރެއްވުން\nމަޝްހޫރު ދިނީ އިލްމުވެރިޔާ މުފްތީ މެންކްވެސް ރައީސަށް މަރުހަބާ ދަންނަވައިފި\nދިވެހިރާއްޖެއަށް އަމާން ފާގަތި ދުވަސްތަކަކަށް އެދިލައްވާ ކަމަށް މުފްތީ ވިދާޅުވި\nރައީސް އިބްރާހިމް މުހައްމަދު ސޯލިހަށް ހިތުގެ ފުންމިނުން މަރުހަބާ ދަންނަވާކަމަށް ވިދާޅުވި\nޤައުމުތަކުގެ އިސްވެރިންނާއި ބައިނަލްއަޤުވާމީ ލީޑަރުންވެސް ރައީސްއަށް މަރުހަބާ ދަންނަވާފައިވޭ\nކ. މާލެ 18 ނޮވެންބަރު 2018 | އާދީއްތަ 12:38 2,996\nމުފްތީ އިސްމާއިލް މޫސާ މެންކް - ޕީއެސްއެމް\nޒިމްބާބްވޭއަށް ނިސްބަތްވާ މަޝްހޫރު ދީނީ އިލްމުވެރިޔާ މުފްތީ އިސްމާއިލް އިބްނު މޫސާ މެންކް ދިވެހިރާއްޖޭގެ ރައީސް އިބްރާހިމް މުހައްމަދު ސޯލިހަށް މަރުހަބާ ދަންނަވައިފިއެވެ.\nމުފްތީ މެންކް މިއަދު ކުރެއްވި ޓްވީޓެއްގައި ވިދާޅުވީ ދިވެހިރާއްޖެއަށް އަމާން ފާގަތި ދުވަސްތަކަކަށް އެދިލައްވާ ކަމަށާއި ރައީސް އިބްރާހިމް މުހައްމަދު ސޯލިހަށް ހިތުގެ ފުންމިނުން މަރުހަބާ ދަންނަވާ ކަމުގައެވެ.\nHeartfelt congratulations to @ibusolih on his inauguration as the new President of the #Maldives. I pray that the country will seeanew era of growth, goodness, peace and prosperity. May the Almighty bless you all. Aameen\n— Mufti Ismail Menk (@muftimenk) November 18, 2018\nމުފްތީ މެންކްގެ އިތުރުން އެކި ޤައުމުތަކުގެ އިސްވެރިންނާއި ބައިނަލްއަޤުވާމީ ލީޑަރުންވެސް ރައީސް އިބްރާހިމް މުހައްމަދު ސޯލިހު ރައީސްކަމުގެ ހުވާ ކުރެއްވުމާއި ގުޅިގެން މަރުހަބާ ދަންނަވާފައިވެއެވެ.\nހޮނިހިރު ދުވަހު ރައީސް ސޯލިހު ރައީސްކަމުގެ ހުވާކުރައްވާފައިވާއިރު، ދިވެހިރާއްޖޭގެ ޚާރިޖީ ސިޔާސަތު ތަކުގެ ތެރޭގައި ޢަރަބި އިސްލާމީ ދައުލަތްތަކާއި ގުޅުން ބަދަހިކުރުން ހިމެނޭ ކަމަށް އެމަނިކުފާނު ވަނީ ވިދާޅުވެފައެވެ.


މޯލްޑިވްސް މީޑިއާ ކައުންސިލުން ރައީސުލްޖުމްހޫރިއްޔާއާ ބައްދަލުކޮށްފި\n17 ފެބްރުއަރީ 2019 | ޚަބަރު\nމިއަދު ރައީސުލްޖުމްހޫރިއްޔާގެ އޮފީހުގައި ބޭއްވި ބައްދަލުވުމުގައި މައިގަނޑުގޮތެއްގައި މަޝްވަރާ ކުރެވުނީ މޯލްޑިވްސް މީޑިއާ ކައުންސިލަށް ކުރިމަތިވެފައިވާ ބަޖެޓުގެ ދަތިކަމާއި ޤާނޫނާއި ޤަވާއިދު އޮތްގޮތުން މޯލްޑިވްސް މީޑިއާ ކައުންސިލުގެ ކަންބޮޑުވުންތަކާ ގުޅޭގޮތުންނެވެ.\nމިބައްދަލުވުމުގައި މޯލްޑިވްސް މީޑިއާ ކައުންސިލުގެ މެންބަރުންގެ ތެރެއިން ބައިވެރިވީ، ކައުންސިލުގެ ރައީސް އަލްފާޟިލް ހިދާޔަތުﷲ، ނާއިބު ރައީސް އަލްފާޟިލް އަޙްމަދު އާޒިފް، މެންބަރު އަލްފާޟިލް ޢަބްދުއްލަޠީފް އަޙުމަދު، މެންބަރު އަލްފާޟިލާ ރިފާޢަތު ރަޝީދު، މެންބަރު އަލްފާޟިލް ޢާޠިފް ޢަބްދުލް ޙަކީމް، މެންބަރު އަލްފާޟިލް ޙިސާން ޙަސަން، މެންބަރު އަލްފާޟިލް ޢަލީ އަޙްސަން، މެންބަރު އަލްއުސްތާޛާ ޝީރީން ނާހިދާ ލަޠީފު، މެންބަރު އަލްފާޟިލް އަޙްމަދު އަމީން މުޙައްމަދު، މެންބަރު އަލްފާޟިލް ޢަޒްމީ ޢަލީ، މެންބަރު އަލްފާޟިލް ޢަލީ ރިފްޝާން، މެންބަރު އަލްފާޟިލާ ޝިފްޒާ މުޞްޠަފާ އަދި އަލްފާޟިލް އަޙްމަދު ޖަދުއާނެވެ. މެންބަރުންގެ އިތުރުން، ސެކްރެޓޭރިއެޓްގެ ފަރާތުން ބައިވެރިވީ ސެކްރެޓަރީ ޖެނެރަލް އަލްފާޟިލް މުޙައްމަދު ފަރުޞަތު، ޑިރެކްޓަރ ޖެނެރަލް އަލްފާޟިލާ ފާތިމަތު މުނާ، އ.ޑިރެކްޓަރ އަލްފާޟިލް އަބޫބަކުރު ޢާދިލް މޫސާ އަދި އ. ޑޭޓާ ޕްރޮސެސިންގ އޮފިސަރ އަލްފާޟިލާ އާމިނަތު އަޒްލިފާއެވެ.\nމިބައްދަލުވުމުގައި މީޑިއާއަށް ދިމާވާ ގޮންޖެހުންތަކާއި މީޑިއާގެ ތަރައްޤީއަށް ކައުންސިލުން ރާވާފައިވާ މަސައްކަތްތަކާއި މިހާރު ކުރިއަށްދާ ކަންކަމާ ބެހޭ މަޢުލޫމާތު ރައީސުލްޖުމްހޫރިއްޔާއާ ޙިއްސާ ކުރިއެވެ. އަދި ދިވެހި ނޫސްވެރިކަމަށް 75 އަހަރު ފުރުނު މުނާސަބާ ފާހަގަ ކުރުމަށް މިކައުންސިލުން ޝާއިޢުކޮށް ނެރުނު "އަލިމަސް" ފޮތް ރައީސުލްޖުމްހޫރިއްޔާއަށް އެރުވުނެވެ. އަދި އެފޮތަށް ރައީސުލްޖުމްހޫރިއްޔާގެ ޚިޠާބެއް ދެއްވާފައިވާކަން ފާހަގަކޮށް ޝުކުރު ދެންވިއެވެ.\nމީގެއިތުރުން، މިކައުންސިލުން ހުށަހެޅި ކަންކަން ސަރުކާރުގެ ކަމާބެހޭ އޮފީސްތަކާ ގުޅިގެން ކުރިއަށް ގެންދަވާނެ ކަމަށާއި މީޑިއާގެ މިނިވަންކަން ދެމެހެއްޓުމަށް މިސަރުކާރުން އަބަދުވެސް މަސައްކަތްކުރައްވާނެ ކަމަށް ރައީސުލްޖުމްހޫރިއްޔާ ވިދާޅުވިއެވެ.\nއޮގަސްޓް 2019 4\nAug 22 , 2019: Public Relations Committee Meeting with Management of Rehendhi School. view\nAug 21 , 2019: On going Council meeting 29-MMC/C5-2019 at Maldives Media Council. view


Geveshi aniyaa libey faraaiy thakah beynunvaa gaanooni lafaa dheyn fashani! - vNews.mv\nރިފާޢަތު Male' | 23 January 2022, 16:56\nގެެވެށި އަނިޔާ އަދި ވަކި ޖިންސަކަށްވީތީ ކުރާ އަނިޔާ ލިބޭ ފަރާތްތަކަށް ބޭނުންވާ ގާނޫނީ އެހީތެރިކަން ދިނުމުގެ މަސައްކަތް މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އިން ފަށައިފިއެވެ.\nމި މަސައްކަތް ފެށުމުގެ ގޮތުން މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އާއި، ހޯޕް ފޯރ ވިމެންއާއި އެކު މެމޮރަންޑަމް އޮފް އަންޑަސްޓޭންޑިން (އެމް.އޯ.ޔޫ) އެއްގައި، ވަނީ ސޮއިކޮށްފައެވެ.\nމި އެއްބަސްވުމުގަ މިނިސްޓްރީގެ ފަރާތުން ސޮއިކުރެއްވީ ސްޓޭޓް މިނިސްޓަރ ޒިފްލީނާ ހަސަން އެވެ. ހޯޕް ފޯރ ވިމެންގެ ފަރާތުން ސޮއިކުރެއްވީ ޗެއަރޕާރސަން އަޙްމަދު އަންވަރުއެވެ.\nމި އެއްބަސްވުމާއެކު މިނިސްޓްރީއަށް ހުށަހެޅޭ ގެވެށި އަނިޔާ އަދި ވަކި ޖިންސަކަށްވީތީ ކުރާ އަނިޔާ ލިބޭ ފަރާތްތަކަށް ބޭނުންވާ ގާނޫނީ އެހީތެރިކަން އަދި ޕިއަރް ސަޕޯޓް ގުރޫޕުގެ ޚިދުމަތް ހޯޕް ފޯރ ވިމެން އިން ފޯރުކޮށްދޭނެ ކަމަށް މިނިސްޓްރީން ބުނެއެވެ.\nއަދި މި އެއްބަސްވުމުގެ ދަށުން ކުރިއަށް އޮތް އެއް އަހަރު ދުވަހަށް ހޯޕް ފޯރ ވިމެން އިން މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއާއި އެކު މަސައްކަތް ކުރަމުންދާނެއެވެ.\nމިއީ ގެވެށި އަނިޔާ އަދި ވަކި ޖިންސަކަށްވީތީ ކުރާ އަނިޔާ ލިބޭ ފަރާތްތަކަށް ފޯރުކޮށްދެވޭ ޚިދުމަތްތައް އިތުރުކޮށް ހަރުދަނާ ކުރުމުގެ ގޮތުން ކުރަމުން އަންނަ މަސައްކަތުގެ ތެރޭގައި ހިމެނޭ ކަމެއް ކަމަށް ޖެންޑާ މިނިސްޓްރީން ބުނެއެވެ.\nއެގޮތުން މި އެއްބަސްވުމުގެ ދަށުން މާލޭގެ އިތުރުން އަތޮޅުތެރެއިން ހުށަހެޅޭ މައްސަލަތަކުގައި އަނިޔާ ލިބޭ ފަރާތްތަކަށްވެސް އެހީތެރިކަން ފޯރުކޮށްދެމުން ގެންދެވޭނެއެވެ.\nދިރާސާތަކުން އެނގޭގޮތުގައި، ދިވެހި ކޮންމެ ތިން އަންހެނެއްގެ ތެރެއިން އެކަކީ، ޢުމުރުގެ ކޮންމެވެސް ހިސާބެއްގައި، އަނިޔާ ޝިކާރައަކަށްވެފައިވާ، ނުވަތަ އެ ބިރުވެރިކަން ތަޙައްމަލު ކުރަން ޖެހިފައިވާ މީހަކަށްވާއިރު، މީގެ ތެރޭގައި ގެވެށި އަނިޔާގެ ޝިކާރައަކަށްވެފައިވާ އަންހެނުންގެ އަދަދު ގިނަކަން ފާހަގަކުރެވެއެވެ.


ID Card muddhathu hamaviyas Aasandha hidhumai libeyne | Fashui Online\nއައިޑީކާޑުގެ މުއްދަތު ހަމަވިޔަސް އާސަންދަ ހިދުމަތް ލިބޭނެ\nއައިޑީކާޑުގެ މުއްދަތު ހަމަވިޔަސް އާސަންދަ ހިދުމަތް ލިބޭނެ ގޮތް ހަދައިފި\nދިވެހި ރައްޔިތެއްކަން އަންގައިދޭ ކާޑުގެ މުއްދަތު ހަމަވެފައިވީ ނަމަވެސް އާސަންދައިގެ ހިދުމަތް ލިބޭނެ ގޮތް އެކުންފުނިން ހަދައިފިއެވެ.\nރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހުގެ ވެރިކަމުގެ ފުރަތަމަ ހަފްތާގައި ކުރައްވާނެ ކަމަށް އިއުލާނު ކުރެއްވި މިކަންތައް ހަމަޖައްސައި، އާސަންދަ ކުންފުނިން މިއަދު ވަނީ ސާކިއުލާއެއް ނެރެފައެވެ.\nއެކުންފުނިން ނެރުނު ސާކިއުލާގައި ބުނެފައިވަނީ ހުސްނުވާ އާސަންދަ ސްކީމްގެ ދަށުން ޙިދުމަތް ހޯދާ ފަރާތްތަކުން ހުށަހަޅާ އައިޑީކާޑަކީ އެމީހާގެ އައިޑީކާޑުކަން ކަށަވަރު ކުރުމަށްފަހު އެއައިޑީކާޑުގެ މުއްދަތު ހަމަވެފައިވީ ނަމަވެސް ސްކީމްގެ ދަށުން ޙިދުމަތް ދިނުމަށް އަންގާ ކަމަށެވެ.\n"ދިވެހި ރައްޔިތެއްކަން އަންގައިދޭ ކާޑުގެ މުއްދަތު ހަމަވެފައިވީ ނަމަވެސް، އެއްވެސް ހުރަހެއްނެތި ދިވެހި އެންމެހާ ރައްޔިތުންނަށް ޙިދުމަތް ދެވޭނެ ކަމަށް ދަންނަވަން" އާސަންދަ ކުންފުނިން މިއަދު ނެރެފައިވާ ސާކިއުލާގައި ބުނެފައިވެއެވެ.\nރައީސް ސޯލިހުގެ ވެރިކަމުގެ ފުރަތަމަ ހަތް ދުވަހުގެ ތެރޭގައި ކުރައްވަން ނިންމަވާފައިވާ ކަންތައްތަކުގެ ތެރޭގައި ސިއްޙީ ޚިދުމަތް ހޯދުމުގައި އައިޑީކާޑު މުއްދަތު ހަމަނުވާ ގޮތަށް ހެދުން ވަނީ ހިމަނާފައެވެ.\nވެރިކަމާއި ހަވާލުވެ ވަޑައިގެން ކުޑަ ދުވަސްކޮޅެއްގެ ތެރޭގައި ރައީސް ސޯލިހު ވަނީ އައިޖީއެމްއެޗް އަށް ވަޑައިގެން އެތަނުގައި ތިބި ބަލި މީހުންގެ ހާލުވެސް ބައްލަވާފައެވެ. އަދި ރައްޔިތުންނަށް ފަސޭހަ ވާނޭ ގޮތަށް ގިނަ ކަންތައްތަކެއް ހަމަޖެއްސެވުމަށް ފުރަތަމަ 100 ދުވަހުގެ ތެރޭގައި ވަނީ ތާވަލު ވެސް ކުރައްވާފައެވެ.


SunOnline: #LIVE Blog: Rohingya muslimun ge hiydhathi haalathu!\nLast updated : 10 month4week ago\nރޮހިންގާ މުސްލިމުންގެ ހާލަތު!\nރައްކާތެރިކަން ހޯދުމަށް އެމީހުން ދަނީ އަވައްޓެރި ގައުމުތަކަށް ހިޖްރަކުރަމުން\nހަފްތާއެއްގެ ތެރޭގައި ބަންގާޅަށް ހިޖްރަކުރި މީހުންގެ އަދަދު 125،000އަށް\nމިޔަންމާ އަސްކަރިއްޔާއިން ބުނަނީ އެމީހުން ހަމަލާދެނީ ޓެރަރިސްޓުންނަށް ކަމަށް\nމިއީ، މިޔަންމާގެ ރޮހިންޔާ މުސްލިމުންނާ ދެކޮޅަށް އެގައުމުގައި ހިންގަމުންދާ ލާއިންސާނީ ޖަރީމާތަކާއި، އެ ނިކަމެތި ރައްޔިތުން ހާލަތާގުޅޭ މައުލޫމާތު ސަންގެ ކިޔުންތެރީންނާހަމައަށް ފޯރުކޮށްދިނުމަށް ކުރިއަށް ގެންދާ ޚާއްސަ ބްލޮގެއް!\nމިޔަންމާގެ ރަހީން ސްޓޭޓްގައި ދަނީ މުސްލިމުންނާ ދެކޮޅަށް ގަތުލުއާންމެއް ހިންގަމުން.\nއދ. ބުނެފައިވާގޮތުގައި، މިޔަންމާގައި ދަނީ ނަސްލެއް ނެތިކޮށްލުމުގެ ޖަރީމާއެއް ހިންގަމުން.\nމިޔަންމާގެ އަސްކަރިއްޔާއިން ދަނީ، ރޮހިންޔާ މުސްލިމު ފިރިހެނުން ކަތިލައި، އަންހެނުންގެ އިއްފަތްތެރިކަން ފޭރި، ތުއްތުކުދީން މަރަމުން.\n14:04 އަޙްމަދު މުޖްތަބާ\nރޮހިންގާ މުސްލިމުންނަށް އެހީވުމަށް އެސްޓީއޯ ގްރޫޕުން ފައިސާ އެއްކުރަނީ\nސްޓޭޓް ޓްރޭޑިންގް އޯގަނައިޒޭޝަން (އެސްޓީއޯ) އާއި އެ ކުންފުނީގެ ސަބްސިޑަރީ ކުންފުނިތައް ގުޅިގެން ރޮހިންގާ މުސްލިމުންނަށް އެހީތެރިވުމަށް ފަންޑްރައިޒިން ޕްރޮގްރާމެއް ފަށައިފި. އިތުރަށް ވިދާޅުވޭ>>\nރޮހިންޔާ މުސްލިމުންނަށް އެހީތެރިވުމަށް އެސްޓީއޯ ގްރޫޕުން ފަންޑްރައިޒިން ޕްރޮގްރާމެއް ފެށިކަން އިއުލާނުކުރުމަށް ބޭއްވި ނޫސްވެރީންގެ ބައްދަލުވުމުގެ ތެރޭން -- ސަން ފޮޓޯ: އަހްމަދު މުޖްތަބާ\n14:02 މުޙައްމަދު ސަމާޙު ކޮކްސް ބާޒާރު، ބަނގުލަދޭޝް\nކޯރާ ދިމާއަށް ބަލާލިޔަސް އިވެނީ އެ ކުދިންގެ ރުއިމުގެ އަޑު!\nބަންގާޅު ސަރަހައްދުގެ އެންމެ ދުރަށް މިޔަންމާ ބޯޑަރާއި ކައިރީގައި އޮންނަ މަސްވެރި ސަރަހައްދެއް ކަމަށްވާ ޝަދިއްޕަރުދުގައި ދިރިއުޅޭ އުމުރުން 40 އަހަރުގެ ބަޝީރު އަކީ މަސްވެރިއެކެވެ. އެ ސަރަހައްދާ އިންވެގެން އޮންނަ ނަފް ކޯރަކީ އޭނާ ފަރިތަ ކޯރެއް. އިތުރަށް ވިދާޅުވޭ>>\nބަޝީރު އޭނާއަށް ފެނުނު މަންޒރު ސަންގެ ނޫސްވެރިންނަށް ސިފަކޮށްދޭއިރު ކައިރީގައި އޭނާގެ ދެ ކުދިން--ސަން ފޮޓޯ/ ހުސައިން ހަސަން\n14:00 މުހައްމަދު އައުޒަމް\nރޮހިންގާ މުސްލިމުންނަށް އެހީވުމަށް ފުޅަދޫ ރައްޔިތުން ފާނައަށް\nހާލުގައި ޖެހިފައިވާ ރޮހިންގާ މުސްލިމުންނަށް އެހީވުމުގޮތުން ބ. ފުޅަދޫ ރައްޔިތުން އިސްނަގައިގެން ފައިސާ އެއްކުރުމަަށްޓަކައި ފާނައަށް ގޮސްފި. އިތުރަށް ވިދާޅުވޭ>>\nރޮހިންޔާ މުސްލިމުންނަށް އެހީވުމަށް ފުޅަދޫ ރައްޔިތުން ފާނައިގެ މަސްވެރިކަންކުރަނީ-- ފޮޓޯ : އޭދަފުށީޓައިމްސް\n13:57 ހުސައިން ހަސަން ކޮކްސް ބާޒާރު، ބަނގުލަދޭޝް\nއޯގާތެރިކަމުގެ ނަމޫނާ ދެއްކީތީ ދިވެހިންނަށް ހިފެހެއްޓުމެއް ނެތް ޝުކުރު\nބަނގުލަދޭޝްގެ ދައުލަތުގެ ދީނަކީ އިސްލާމް ދީން. އެ މީހުންގެ ގަބޫލު ކުރުންތަކާއި ގަވާއިދުތަކާއި ވައްޓަފާޅި ގުޅިފައި ވަނީ އިސްލާމީ އަގީދާގެ މައްޗަށް. އާބާދީގައި 163 މިލިއަން މީހުން ދިރިއުޅޭ މި ގައުމުގެ 90 ޕަސެންޓަކީ މުސްލިމުން. އިތުރަށް ވިދާޅުވޭ>>\nރާހިން ސްޓޭޓުން ފުރައިގެން އަންނަ ރޮހިންޔާ މީހުންނަށް އެންމެ ފުރަތަމަ އެހީތެރިވެދޭ ޝެއިހެއް ކަމަށްވާ މީހަކު ސއެހީތެރިވުމަށް ހަރަކާތްތެރިވާ ޔޫސުފް އަލް އަޒްހަރީ-- ސަން ފޮޓޯ/ މުހައްމަދު ސަމާހު\n13:53 ހުސައިން ހަސަން ކޮކްސް ބާޒާރު، ބަނގުލަދޭޝް\nމީހުން މެރި މަންޒަރު އަންހެނުންނާއި ކުޑަކުދީންނަށް ދެއްކީ ގަސްތުގައި!\nހާލަތު ވަނީ ވަރަށް ގޯސްވެފައި. މި ވީޑިއޯއިން މި ކޭމްޕު ސަރަހައްދުގެ ހާލަތު ފެންނާނެ. ދުނިޔޭގެ އެކި ސަރަހައްދުތަކުން އެހީގެ ސާމާނު ބަރުކޮށްގެން އައިސް ރޮހިންގާ މީހުންނަށް ބެހުމަށް ވަނީ ދަތިތަކަކާ ކުރިމަތިވެފައި. ސަބަބަކީ އެ މަސައްކަތް މެނޭޖު ކުރާނެ ގޮތެއް ނެތުން. އެ މަަސައްކަތުގައި އުޅޭ މީހުން މަދުވުން. އެ މަސައްކަތަށް އިންސާނީ ވަސީލަތް އެބަ ބޭނުންވޭ. އިތުރަށް ވިދާޅުވޭ>>\nބަންގުލަދޭޝް އާއި މިއަންމާ ގުޅޭ އައްސޭރި ފަށު، ކުތުޕަލަންގައި ކޭމްޕުކޮށްގެން ތިބި ބައެއްގެ ތެރޭގައި ހުރި ތުއްތު ކުއްޖަކު ރޮނީ--- ސަން ފޮޓޯ/ ޙުސައިން ޙަސަން\n13:50 މުޙައްމަދު ސަމާޙު ކޮކްސް ބާޒާރު، ބަނގުލަދޭޝް\n"އެއީ ވެސް އަނިޔާ، މިއީ ވެސް އަނިޔާ"\nއާދިއްތަ ދުވަހު ރޮހިންޔާއިން ޓަކްނަފަށް އެތެރެވި ރޮމިދާ އޭނާގެ އުދާސްތައް ބޭރުކޮށްލީ މިހެން. ބަންގާޅަށް އެތެރެވި ގޮތަށް އޭނާ އިނީ ދާނެ ތަނެއް، ހަަދާނެ ގޮތެއް ނޭނގިފައި. ދިރިއުޅެން ބިނާ ކުރި ގެއާއި އެއްކުރި މުދާތައް ދޫކޮށް އަންނަން ޖެހުނީ، ދޮށްޓަށް ތިބި ތިން ކުދިން ވެސް ނުލަ އެވެ. ބަންގާޅުގެ ބީރައްޓެހި ކަމާ އެކު އޭނާ އިނީ "ހިތާމައިގެ ކޯރަކަށް" ގެނބިފައި. އިތުރަށް ވިދާޅުވޭ>>\n13:41 ފާތިމަތު ސައީދު\nރޮހިންގާ މީހުންގެ މަންޒަރުތައް ދައްކާއިރު ސަމާލުވުމަށް ބްރޯޑްކޮމްއިން އިލްތިމާސްކޮށްފި\nމިޔަންމާގެ ރޮހިންގާ މުސްލިމުންނާ ދެކޮޅަށް ހިންގާ ލާއިންސާނީ އަމަލުތަކުގެ މަންޒަރުތައް ބްރޯޑްކާސްޓް ކުރާއިރު ސަމާލުވުމަށް ބްރޯޑްކާސްޓިންގް ކޮމިޝަނުން އިލްތިމާސްކޮށްފި އެވެ.\nބްރޯޑް ކޮމްއިން އިއްޔެ ބުނީ ރޮހިންގާ މުސްލިމުންނަށް ލިބެމުންދާ އަނިޔާގެ މަންޒަރުތައް މިންގަޑުތަކާ ހިލާފަށް ބައެއް ފަރާތްތަކުން ބްރޯޑްކާސްޓް ކުރަމުންދާ ކަމަށެވެ.\nބްރޯޑްކޮމްގެ ބަޔާނުގައި ބުނެފައި ވަނީ އެ މަންޒަރުތައް ރިޕޯޓު ކުރާއިރު ގުދުރަތީ ހާދިސާތަކާއި ހިތާމަވެރި ހާދިސާތައް ކަވަރުކުރުމުގައި އަމަލުކުރަންވީ ގައިޑްލައިން އަށް ރިއާޔަތްކުރަން ވާނެ ކަމަށެވެ.\nމި ފަދަ ހާދިސާތަކުގައި މަރުވެފައިވާ މީހުންނާއި އަނިޔާ ލިބިފައިވާ މީހުންނާއި އެކި ގޮތްގޮތުން އަސަރުކޮށްފައިވާ މީހުންގެ ކޮންޓެންޓް އެބައިމީހުންގެ އިންސާނީ ގަދަރާއި ކަރާމާތަށް އުނިކަން ނާންނާނެ ގޮތަކަށް ގެނެސްދިނުމަށް ބްރޯޑްކޮމްއިން ވަނީ އިލްތިމާސްކޮށްފަ އެވެ.\nބަނގުލަދޭޝްގެ ރެފިއުޖީ ކޭމްޕުތަކުގައި މިޔަންމާގެ ރޮހިންގާ މުސްލިމުން އުޅެމުންދަނީ ވަރަށް ހިތްދަތި ހާލެއްގައި --- ފޮޓޯ: އޭޕީ\n12:24 ހުސައިން ހަސަން\nރޮހިންގާ ކޭމްޕުގައި ދިވެހި ދިދަ ވިހުރާލި ތުއްތު ކުއްޖާ!\nރޮހިންގާ މުސްލިމުންނަށް ޖެހިފައިވާ ހާލުން އަރައިގަތުމަށް އެހީވެދިނުމުގެ ގޮތުން ދިވެހިން އެއްކުރާ ފައިސާ ލިބޭނީ މި ތުއްތު ކުދިންނަށެވެ. މި މުސްލިމުންނަށެވެ. ދިވެހިން ވަމުންދާ އެ ގުރުބާނީގެ ވާހަކަ މި މުސްލިމުންނާ ހިސާބަށް އަޅުގަނޑުމެން ގެނެސްދީފީމުވެ. ހިތަމާ ނުކުރުމަށާއި ދިވެހިންގެ އާބާދީ މަދުވިޔަސް، މި ހިސާބަށް ވެސް ދިވެހި ނޫސްވެރިން މި ދަތުރުކުރީ އަޅުގަނޑުމެން އެ މީހުންނާ އެކު ތިބިކަން ހާމަކޮށްދިނުމަށްކަން ބުނެދިނީމު އެވެ.\nއެނގޭ ހެއްޔެވެ؟ ރޮހިންގާ މީހުންނަކަށް ދިވެހިރާއްޖެއެއް ނޭނގެ އެވެ. ދިވެހިންނެއް ވެސް ނޭނގެ އެވެ. އެ ވާހަކަ ދެން ބާއްވާށެވެ. އެ ވާހަކަ އަޑުއަހަން އުނދަގުލަސްހެވެ އެވެ! މުސްލިމުން އެހީވުމުގައި މިއްލަތެއް، ވަތަނެއް، ނަސަބެއް، ހަސަބެއް ނޯންނާނެ އެވެ. އެނގުނަސް ނޭނގުނަސް ހެވެ އެވެ.\nމި މުސްލިމުންނަށް ޖެހިފައިވާ ހާލު ގެނެސްދިނުމަށް ފެށި ދަތުރުގައި ފުރަތަމަ އަޅުގަނޑުމެން އިސްކުރީ ގައުމެވެ، ގައުމީ ދިދަ އެވެ. އަޅުގަނޑުމެންގެ ޓީޝާޓާއި ދަބަސްތަކުގައި ވެސް ދިވެހި ދިދަ 'ނެގީމު' އެވެ.\nކޭމްޕުތަކަށް ޒިޔާރަތްކޮށް އިންޓަވިއު ނަގަމުންދަނިކޮށް، ތުއްތު ކުއްޖަކު އަޅުގަނޑުގެ ދަބަހުގައި ޖަހާފައިވާ އިން ދިދައަށް އަތް ދިއްކޮށްލައި ދިދަ ބޭނުންވާ ކަމަށް އިޝާރާތްކުރި އެވެ. އެ ތުއްތު ކުއްޖާއަކީ ހުވަފަތްވެފައިވާ ރާބިއަހު، 30، ހަމައެކަނި ދަރިއެވެ. އުފެދުމުގައި ފައިގައި އައިބުކަމެއް ހުރި ކުއްޖެކެވެ. (އެ އަންހެން މީހާގެ ވާހަކަ ސަންގެ މި ލިޔުމުގައި ވާނެއެވެ).\nދިވެހި ދިދަ ހިފައިންގެ ތުއްތު ކުއްޖަކު އޭނާގެ އާއިލާއާއެކު: އެ ދިދައަށް އަތް ދިއްކޮށް، ބޭނުންވާ ކަމަށް އިޝާރާތް ކުރުމުން ދިދަ ވަނީ ހަދިޔާކޮށްފައި--- ސަން ފޮޓޯ/ ޙުސައިން ޙަސަން\n07:30 މުޙައްމަދު ސަމާޙު ކޮކްސް ބާޒާރު، ބަނގުލަދޭޝް\n"އަދިވެސް އުޅޭން ބޭނުންވަނީ މިޔަންމާގައި، އެއީ އަހަރަމެންގެ ކާބަފައިންގެ ބިން. އަހަންނަކަށް ނޭނގޭ މިޔަންމާ ސިފައިން އެހެން އެ ކަންތައް ކުރަނީ ކީއްވެގެން ކަމެއް. މައްސަލައަކީ ދީން ކަމަށް ވާނަމަ އެހެން ދީނަކަށް އުޅުމަށްވުރެ މަރުވުން ވެސް މާ ހިތްހަމަޖެހޭ،"\nބަންގާޅުގެ ކޮޒް ބާޒާރު، އުހްޔާ ސްޓޭޓްގައި ހުރި ރެފިއުޖީ ކޭމްޕްގައި ޖިފުޓިގަނޑެއް ހަދައިގެން ދިރިއުޅޭ ހާމިދުގެ ވާހަކަ ފެށީ މިގޮތަށް. އޭނާ ބުނީ އެ މީހުން ދެކެ މިޔަންމާ ސަރުކާރުން ރުޅި އައިސް ނަފުރަތު ކުރަންވާ ވަރުގެ ކުށެއް ނުކުރާ ކަމަށް. އިތުރަށް ވިދާޅުވޭ>>\n07:25 މުޙައްމަދު ސަމާޙު ކޮކްސް ބާޒާރު، ބަނގުލަދޭޝް\nސަން އިން ރޮހިންގާ ކޭޕްމް ތަކަށް ކުރާ ދަތުރުގައި މިއަދު އެ ކޭމްޕަށް ޒިޔާރަތް ކުރިން. އެތަނުގައި ތިބި ރޮހިންގާ މުސްލިމުންނާ ބައްދަލުކޮށް އެ ކޭމްޕުތަކުގެ ހާލަތު ބަލައި ރޮހިންގާ މުސްލިމުންނާ ވާހަކަ ދައްކައި ހަދާލީން.\nއެއްވެސް އިންސާނީ ވަސީލަތެއް ލިބެން ނެތް އެ ކޭމްޕުތަކުގެ ވަރަށް އެތެރެއަށް ވަދެ ރޮހިންގާ އާއިލާތަކާ ބައްދަލު ކޮށްލަން ލިބުނު އެ ފުރުސަތުގައި އެތައް ސަތޭކަ ބަޔަކާ މިއަދު ވެސް ބައްދަލުވި. އިތުރަށް ވިދާޅުވޭ>>\n07:25 އުމުރުން 30 އަހަރުގެ ރާބިއާ\nމީނީ ފިރިމީހާ ފެނޭތޯ. ހަފްތާއެއްވީ އަހަރެން މިތާ މި ގޮތަށް އިންނަތާ، ފިރިމީހާގެ ޚަބަރެއް ނުވެގެން. ކާނެ ގޮތެއް ނެތް. ފެންވަރާނެ ގޮތެއް ނެތް. މި ދަރިފުޅަށް ބޭސް ކުރެވޭނެ ގޮތެއް ވެސް ނެތް. އަހަރެންގެ ދިރިހުރުމުގެ އުންމީދު ކަމަށްވާ ފިރިމީހާއެއްވެސް ނެތް،\n07:21 މުޙައްމަދު ސަމާޙު ކޮކްސް ބާޒާރު، ބަނގުލަދޭޝް\nބަންގާޅަށް އައިސް އެ ގައުމުގެ ވެރި ރަށުގައި މިވީ 28 ގަޑި އިރުން ކަށަވަރުވީ ބަންގާޅު މީހުން ރޮހިންގާ މުސްލިމު އަޚުންނަށް ކިޔަނީ މަރުހަބާ އެއް ނޫން ކަން. އެ މުސްލިމުންނަށް ބަންގާޅު މީހުން ކުރަނީ "ކުރުނީސް". އިތުރަށް ވިދާޅުވޭ>>\n07:19 ހުސައިން ހަސަން ކޮކްސް ބާޒާރު، ބަނގުލަދޭޝް\nދިވެހިންގެ އާބާދީއަށް ވުރެ މިތަނަށް ޖަމާވެފައިވާ ރެފިއުޖީން ގިނަ. ބޯ ޖަންގަލީގެ ތެރޭގައި ސާފު ބޯފެނެއް ނުލިބި، އޮނު ދަނޑިތަކެއްގައި ކޮތަޅު އައްސައިގެން ބޯ ހިޔާކޮށްގެން މިތިބީ 400،000 އަށް ވުރެ ގިނަ މީހުން. އިތުރަށް ވިދާޅުވޭ>>\n10:27 އަޙްމަދު މުޖްތަބާ\nމިޔަންމާ ސަރުކާރުން ހިންގާ ލާއިންސާނީ ޖަރީމާތަކުގެ ސަބަބުން އަމިއްލަ ވަޒަން ގެއްލި، ހާލުގައި ޖެހުމުގެ ސަބަބުން ސަލާމަތާއި ރައްކާތެރިކަން ހޯދުމަށް ބަންގުލަދޭޝަށް ހިޖްރަކޮށްފައިވާ، ރޮހިންޔާ ދަރިކޮޅުގެ މުސްލިމުންގެ ހާލަތާއި އެ ކެކުޅުންތަކުގެ ވާހަކަތައް އެންމެ ތާޒާކަމާއެކު ދިވެހިންނާ ހިސާބަށް ގެނެސްދިނުމަށްޓަކައި ސަން އޮންލައިންގެ ދެ ނޫސްވެރިޔަކު މިއަދު ބަންގްލަދޭޝަށް ފުރައިފި.\nމިއަންމާ އާއި ބަންގްލަދޭޝާ ގުޅޭ ބޯޑަރު ސަރަހައްދުން މި މައުލޫމާތުތައް ސަންގެ ކިޔުންތެރީންނާއި، ސަންޓީވީގެ ބެލުންތެރީންނާ ހަމައަށް ގެނެސްދިނުމުގައި ހަރަކާތްތެރިވާނީ ސަން އޮންލައިންގެ ޑެޕިއުޓީ އެޑިޓަރު ހުސައިން ހަސަން އާއި ނޫސްވެރިޔާ މުހައްމަދު ސަމާހު.\nރޮހިންޔާ މީހުންގެ ވާހަކަތައް އެންމެ ތާޒާކަމާއެކު ދިވެހިންނާ ހިސާބަށް ގެނެސްދިނުމަށްޓަކައި ބަނގުލަދޭޝަށް ފުރުމުގެ ކުރީން، ސަން އޮންލައިންގެ ޑެޕިއުޓީ އެޑިޓަރު ހުސައިން ޙަސަން އާއި ނޫސްވެރިޔާ މުޙައްމަދު ސަމާޙް ވެލާނާ އިންޓަނޭޝަނަލް އެއާޕޯޓުގައި -- ސަން ފޮޓޯ\n14:27 އައިމިނަތު ލުބާ\nރޮހިންޔާ މުސްލިމުންނަށް އެހީވުމަށް ފައިސާ އެއްކުރުމަށް ލ. އިސްދޫގައި ބެހެއްޓި ފަންޑް ފޮއްޓަށް ދެ ދުވަހުގެ ތެރޭގައި އެއްލައްކަ އަށް ވުރެ ގިނަ ރުފިޔާ ޖަމާކޮށްފި އެވެ.\nއިސްދޫ ކައުންސިލުގެ ރައީސް އިބްރާހިމް ހަލީލް މިއަދު ސަން އަށް ވިދާޅުވީ 'ރޮހިންޔާ މުސްލިމުންނާ އެކު އިސްދޫ ރައްޔިތުން'ގެ ނަމުގައި އަންގާރަ ދުވަހު ފެއްޓި ހަރަކާތަށް ރޭގެ ނިޔަލަށް 100،265.09 ރުފިޔާ ލިބިފައިވާ ކަމަށެވެ.\nއަދި އޭނާ ވިދާޅުވީ ފަންޑަށް ލިބުނު ޖުމުލަ އެނގޭނީ އެ ރަށު ސަރުކާރު މުވައްވަޒަފުންގެ މުސާރަ އިން ފަންޑަށް ކަނޑައަޅާ އަދަދު މިރޭ ފަންޑާ ހަވާލު ކުރުމުން ކަމަށެވެ.\nލ.އިސްދޫގައި ބެހެއްޓި ފަންޑު ފޮށްޓަށް ރަށުގެ މީހަކު ލާރި ލަނީ- ފޮޓޯ/އިސްދޫ ކައުންސިލް\n12:27 މުހައްމަދު ޖަވާދު ޔޫސުފު\nނިޔުޔޯކް (ސެޕްޓެމްބަރު 14) : މިޔަންމާގެ ސިފައިން އެގައުމުގެ ރޮހިންޔާ ދަރިކޮޅުގެ މުސްލިމުންނާ ދެކޮޅަށް ހިންގާ އިންސާނިއްޔަތާ ޚިލާފު ޖަރީމާތައް ހުއްޓާލުމަށް އދ.ގެ ސަލާމަތީ މަޖިލީހުން އެގައުމުގެ ސަރުކާރަށް ގޮވާލައިފި އެވެ.\nރޮހިންޔާ އިންނާ ދެކޮޅަށް ކުރާ އަނިޔާތަކާ ބެހޭ ގޮތުން މަޝްވަރާކުރުމަށް ސަލާމަތީ މަޖިލީހުން ބޭއްވި ކުއްލި ބައްދަލުވުމުގައި މިޔަންމާ ސިފައިން ނާއި ހަރުކަށި ބުޑިސްޓުން އެ ގައުމުގެ ރޮހިންގާ ދަރިކޮޅުގެ މުސްލިމުންނާ ދެކޮޅަށް އިންސާނިއްޔަތާ ޚިލާފު އަނިޔާތަކެއް ކުރަމުންގެންދާ ކަމަށް އެއްބަސްވެ އެކަން ވަގުތުން ހުއްޓާލުމަށް އެދިފައިވެ އެވެ. މިކަމަށް ގޮވާލައި ސަލާމަތީ މަޖިލީހުން ނެރުނު ބަޔާނަށް އެމަޖިލީހުގައި ހިމެނޭ ހުރިހާ މެންބަރުން ވެސް ތާއީދުކޮށްފައިވެ އެވެ. މީގެ އިތުރުން ހާލުގައި ޖެހިފައިވާ ރޮހިންގާއިން ނަށް އިންސާނީ އެހީ އާއި ވަގުތީ ހިޔާވަހިކަން ފޯރުކޮށްދިނުމަށް ވެސް ސަލާމަތީ މަޖިލީހުން ނެރުނު ބަޔާނުގައި ގޮވާލާފައިވެ އެވެ.\nރޮހިންޖާ މުސްލިމުންނަށް އެހީވުމަށް ޓަކައި ދިވެހި ސަރުކާރުގެ ފަރާތުން ހިންގާ ޙާއްސަ ހަރަކާތުގައި މޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރްޑީސީ) އިން ބައިވެރިވެ، އެ ކުންފުނީގައި މަސައްކަތް ކުރާ މުވައްޒަފުންގެ އެއް ދުވަހުގެ މުސާރަ ދިނުމަށް ނިންމައިފި އެވެ.\nއެމްއާޑީސީ އިން މިއަދު ބުނީ ރޮހިންޖާ މުސްލިމުންނަށް އެހީވުމުގެ ގޮތުން އެ ކުންފުނިން ހަދިޔާ ކުރާ ފައިސާގެ މިންވަރަކީ ކިހާވަރެއް ކަމެއް އެ ކުންފުންޏަކުން ނުބުނެ އެވެ.\nއެމްއާރްޑީސީގެ އެކްޓިންގް މެނޭޖިންގް ޑައިރެކްޓަރު އަޙުމަދު މަމްދޫޙް ވިދާޅުވީ، ރޮހިންޖާ ދަރިކޮޅުގެ މުސްލިމުންނާ ދެކޮޅަށް ލާއިންސާނީ ޖަރީމާތައް ހިންގަމުންދާ މިދަނޑިވަޅުގައި ރޮހިންޖާ މުސްލިމުންނަށް އެހީވުމަށް ޓަކައި އިތުރު ހަރަކާތްތަކެއް ކުރިއަށް ގެންދިއުމަށް ރާއްވަވާފައިވާ ކަމަށެވެ.\nރ. އުނގޫފާރުގައި ތާރު އަޅަން ފެށުމުގެ ކުރިން އެންމެ ފަހުގެ ތައްޔާރީތައް ވަނީ --- ފޮޓޯ: އެމްއާރުޑީސީ\nނައިޕީޑޯ (ސެޕްޓެމްބަރު 11): މިޔަންމާއިން ރޮހިންޔާ މުސްލިމުންނާ ދެކޮޅަށް ހިންގާ އަސްކަރީ އޮޕަރޭޝަނަކީ "ނަސްލެއް ނެތިކޮށްލުމުގެ ރަނގަޅު މިސާލެއް" ކަމަށް އދ.ގެ ހިއުމަން ރައިޓްސް ޗީފް ޒައިދް ރާދް އަލް ހުސެއިން ވިދާޅުވެއްޖެ އެވެ.\nޒައިދް ވިދާޅުވި ގޮތުގައި ރަހީން ސްޓޭޓުގައި މިޔަންމާގެ އަސްކަރިއްޔާއިން ކުރިއަށްގެންދަނީ ހާލަތާ ނުބައްދަލު އޮޕަރޭޝަނެކެވެ. އަދި އެސަރަހައްދަށް އދ.ގެ އޮފިޝަލުން ވަނުން ހުއްޓުވާފައިވުމުން ރަހީން ސްޓޭޓުގައި ދިރިއުޅޭ މުސްލިމުންގެ ހާލަތު ޔަގީން ކުރެވެން ނެތް ކަމަށް ޒައިދް ވިދާޅުވި އެވެ.\nނަމަވެސް މިޔަންމާގެ އަސްކަރިއްޔާ އިން މުސްލިމުންގެ ގެތައް އަންދައި، މީހުން މަރައި، ގައުމު ދޫކޮށް ފިލަންދާ މީހުންގެ ގަޔަށް ބަޑި ޖަހާ ކަމުގެ ރިޕޯޓާއި އެކަމަށް ހެކިދޭ ސެޓެލައިޓް ފޮޓޯތައް އދ. އަށް ލިބިފައިވާ ކަމަށް ޒައިދް ވިދާޅުވި އެވެ. އަދި މިޔަންމާ އަސްކަރިއްޔާގެ އެއަނިޔާވެރި އަމަލުތައް ހުއްޓާލުމަށް ގޮވާލެއްވި އެވެ.\nމިޔަންމާ ދޫކޮށް ބަންގުލަދޭޝްއަށް ދިޔަ މުސްލިމުންގެ އަދަދު ވަނީ 313،000ށް އަރާފައި -- ފޮޓޯ: އޭޕީ\n09:47 މުހައްމަދު ސިމާއު\nމިޔަންމާގެ ހުޅަނގުގައި އޮންނަ ރަހީން ސްޓޭޓުގައި ދިރިއުޅޭ މުސްލިމުންނާ ދެކޮޅަށް މިޔަންމާގައި މިހާރު ހިނގަމުންދާ އަނިޔާވެރިކަމުގައި އެގައުމުގެ އަސްކަރިޔާއިން ރޮހިންޔާގެ 3000 މީހުން މަރާލާފައިވާ ކަމަށް ބަނގުލަދޭޝްގެ ފޮރިން މިނިސްޓަރު ވިދާޅުވެއްޖެ. އިތުރަށް ވިދާޅުވުމަށް>>\nބަނގުލަދޭޝްގެ ރެފިއުޖީ ކޭމްޕެއްގައި މިޔަންމާގެ މުސްލިމުން ތަކެއް: މިޔަންމާގެ އަސްކަރިއްޔާއިން ދަނީ، ރޮހިންޔާ މުސްލިމު ފިރިހެނުން ކަތިލައި، އަންހެނުންގެ އިއްފަތްތެރިކަން ފޭރި، ތުއްތުކުދީން މަރަމުން. އދ. ބުނެފައިވާގޮތުގައި، މިޔަންމާގައި ދަނީ ނަސްލެއް ނެތިކޮށްލުމުގެ ޖަރީމާއެއް ހިންގަމުން---ފޮޓޯ/ އޭޕީ\n09:43 ފާތިމަތު ސައީދު\nރޮހިންޔާ މީހަކު ދުނިޔެއަށް ދިން މެސެޖް: ކޮންމެ ދީނަކަށް އުޅުނަސް މިއީ އިންސާނުން!\nމުހައްމަދު ބުނީ މުޅި ދުނިޔެ ވެސް އެމީހުންނަށް ލިބޭ އަނިޔާތައް ބަލަމުންދާ ކަން އެނގޭ ކަމަށެވެ. ނަމަވެސް އެއްވެސް ގައުމަކުން އެ އަނިޔާވެރިކަން ހުއްޓުވުމަށް މިޔަންމާއަށް ޕްރެޝަރު ކުރާތަން ނުފެންނަ ކަމަށް މުހައްމަދު ބުންޏެވެ. އަދި މިޔަންމާ ސަރުކާރަށް ދުނިޔޭގެ ގައުމުތަކުން ޕްރެޝަރު ނުކުރަނީ ކީއްވެތޯ މުހައްމަދު ވަނީ ސުވާލު އުފައްދާފައެވެ. އިތުރަށް ވިދާޅުވުމަށް>>\n09:40 މުހައްމަދު ސިމާއު\nބަނަސް ވިއްކައިގެން ދިރިއުޅޭ މި ނިކަމެތި މީހާއަށް ލިބުނު ފައިސާކޮޅު ދިނީ ރޮހިންޔާއަށް!\nރޮހިންޔާ މުސްލިމުންނަށް އެހީވުމަށް ތުރުކީގެ ހުޅަނގުއިތުރުގެ ޕްރޮވިންސެއްގައި ދިރިއުޅެމުންދާ 40 އަހަރުގެ އިރްކަން އައިހަން ވެސް ވަނީ ބައިވެރިވެފައެވެ. ސާދަ އަހަރު ވަންދެން އޭނާ އާމްދަނީ ހޯދުމަށް ކުރަމުންދިޔަ މަސައްކަތަކީ ވަށްކޮށް ހުންނަ ވައްތަރެއްގެ ބަނަހެއް ވިއްކުމެވެ. ބަނަސްކޮޅު ވިއްކައިގެން ލިބޭ އާމްދަނީން ދެކޮޅު ޖެހެނީ ކިރިޔާއެވެ. އިތުރަށް ވިދާޅުވުމަށް>>\n22:08 މުހައްމަދު އައުޒަމް\nސީރިއާއަށް 8 މިލިއަން ރުފިޔާގެ ތަކެތި ހަދިޔާ ކުރި ހަރަކާތުން ރޮހިންޔާ މީހުންނަށް އެހީވާން ނުކުމެއްޖެ\nއިންސާނީ ތަރައްގީއަށް އެހީތެރިކަން ހޯދުމަށް މަސައްކަތްކުރާ "އެހީ ޖަމިއްޔާ"އިން އިންޓަނޭޝަނަލް އެއިޑް ކެމްޕެއިންގެ ނަމުގައި ހިންގި ހަރަކާތްތަކުން ސީރިއާގައި ހާލުގައި ޖެހިފައިވާ މީހުންނަށް އަށް މިލިއަން ރުފިޔާގެ އެހީގެ ތަކެތި ހަދިޔާ ކުރުމަށްފަހު، މިޔަންމާގެ ރޮހިންޔާ މުސްލިމުންނަށް އެހީވުމަށް 39 ޖަމިއްޔާއަކާ ގުޅިގެން މަސައްކަތް ފަށައިފިއެވެ. އިތުރަށް ވިދާޅުވުމަށް>>>\nރޮހިންޔާ މުސްލިމުންނަށް ދޭ އަނިޔާއާ ދެކޮޅަށް މުޅި ރާއްޖޭގައި ބޮޑު އެއްވުމެއް ބާއްވަނީ\nމިޔަންމާގެ ރޮހިންޔާ މުސްލިމުންނާ ދެކޮޅަށް އެ ގައުމުގެ އަސްކަރިއްޔާ އިސްވެ އޮވެ ހިންގަމުންދާ ލާއިންސާނީ ޖަރީމާތަކާ ދެކޮޅަށް އަޑު އުފުލުމުގެ ގޮތުން މުޅި ރާއްޖޭގައި ބޮޑު އެއްވުމެއް ބާއްވަން ނިންމައިފި އެވެ. އިތުރަށް ވިދާޅުވުމަށް>>>\n39 ޖަމިއްޔާއެއް ގުޅިގެން ބާއްވާ ހަރަކާތް އިންތިޒާމު ކުރާ ފާރާތުން ބޭއްވި ޕްރެސް ކޮންފަރެންސްގެ ތެރެއިން---\n20:57 މުހައްމަދު ސިމާއު\nސޫކީ އަތުން "ސުލްހައިގެ އިނާމު" އަތުލެވެން ނެތް ކަމަށް ނޮބެލް އިންސްޓިޓިއުޓުން ބުނެފި\nމިޔަންމާގެ ޑިމޮކްރަސީ ލީޑަރު އާންގް ސަން ސޫކީއަށް ލިބިފައިވާ "ނޮބެލް ސުލްހައިގެ އިނާމު" އަތެއް ނުލެވޭނެ ކަމަށް އެކަން ބަލަހައްޓާ ނޮބެލް އިންސްޓިޓިއުޓުން ބުނެފިއެވެ.\nއެސޯސިއޭޓް ޕްރެސް އަށް ފޮނުވި އީމެއިލް އެއްގައި ނޯވޭގައި ހުންނަ ނޮބެލް އިންސްޓިޓިއުޓްގެ އިތުރަށް ވިދާޅުވުމަށް>>\nމިޔަންމާ އަސްކަރިއްޔާގެ އަނިޔާވެރިކަމުން ރޮހިންޔާ މުސްލިމުން ސަލާމަތްކުރުމަށް އެދި ބަޔަކު މުޒާހަރާ ކުރަނީ: އދ. ގެ ރެފިއުޖީންނާ ބެހޭ އޭޖެންސީން ބުނާ ގޮތުގައި، މިޔަންމާގެ ސަރުކާރުން ހިންގަމުންދާ ގަތުލު އާއްމުތަކުން ސަލާމަތްވުމަށް ބަންގާޅަށް ހިޖުރަކުރި މީހުންގެ އަދަދު 73000 އަށް ވަނީ އަރާފަ----ފޮޓޯ/ އޭޕީ\n20:52 މުހައްމަދު ސިމާއު\nދެ ހަފްތާތެރޭ ބަންގާޅަށް އެތެރެވި ރޮހިންޔާ ރެފިއުޖީންގެ އަދަދު 270،000 އަށް!\nމިޔަންމާގައި މުސްލިމުން ދިރިއުޅޭ ރަހީން ސްޓޭޓުގައި އެގައުމުގެ އަސްކަރިއްޔާއިން ހިންގަމުންދާ ލާއިންސާނީ އަމަލުތަކުން ސަލާމަތްވެ ވޭތުވެދިޔަ ދެ ހަފްތާތެރޭގައި މިޔަންމާ ދޫކޮށް، ބަންގާޅަށް ހިޖުރަކުރި މުސްލިމުންގެ އަދަދު 270،000 އަށް އަރާފައިވާ ކަމަށް އދ.ގެ ރެފިއުޖީންނާ ބެހޭ ކޮމިޝަނުން ބުނެފިއެވެ.\nމިޔަންމާގައި މިހާރު ހިނގަމުންދާ އަނިޔާވެރިކަަން ފެށުނީ، މިދިޔަ އަހަރުގެ އޮކްޓޫބަރު މަހުގެ 25 ވަނަ ދުވަހު ރޮހިންޔާ ދަރިކޮޅަށް ނިސްބަތްވާ ކުޑަ ގްރޫޕަކުން ''ބޯޑާ ޕޯސްޓް''ތަކަކަށް ހަމަލާދިނުމާ ގުޅިގެން ކަމަށްވެއެވެ.\nއދ.ގެ ރެފިއުޖީ އޭޖެންސީގެ ތަރުޖަމާން ވިވިއަން ޓޭން ވިދާޅުވީ، ބަނގުލަދޭޝްއަށް އެތެރެވި ރޮހިންޔާ މުސްލިމުންގެ އަދަދު 164،000 އިން ކުއްލިއަކަށް ހުރެފައި މައްޗަށް އަރައިގެންދިޔައީ، އިތުރަށް ވިދާޅުވުމަށް>>\nމިޔަންމާ އަސްކަރިއްޔާގެ އަނިޔާވެރިކަމުން ސަލާމަތްވެ ބަނގުލަދޭޝްއަށް ރޮހިންޔާ މުސްލިމުތަކެށް އެތެރެވަނީ --- ފޮޓޯ/ އޭޕީ\n09:41 މުހައްމަދު އައުޒަމް\nރޮހިންޔާ މީހުންގެ ކައިރިއަށް ވަޑައިގެން، އެހީ ބެއްސެވުމުގައި ތުރުކީގެ ފަސްޓުލޭޑީ\nމުސްލިމް ގައުމުތަކުގެ ތެރެއިން ރޮހިންޔާ މީހުންނަށް އެހީވުމުގައި އެންމެ އިސް ސަފުގައި މަސައްކަތް ކުރާ ގައުމު، ތުރުކީގެ ރައީސް ތޮއްޔިބް އުރްދުއާންގެ އަނބިކަނބަލުން ބަންގުލަދޭޝް އާއި މިއަންމާ ގުޅޭ ބޯޑަރު ސަރަހައްދަށް ވަޑައިގެން، އެހީގެ ތަކެތި ބައްސަވައިފި އެވެ.\nއުރްދުއާންގެ އަނބިކަނބަލުން އެމިން އުރުދުއާން ވަނީ ރޮހިންޔާ މީހުންނާ ބައްދަލުކޮށް، އެ މީހުންގެ ހާލުއަހުވާލު ބައްލަވާފަ އެވެ. މީޑިއާތަކުން އާންމުކޮށްފައިވާ ފޮޓޯތަކުން ފެންނަ ގޮތުގައި ރޮހިންޔާ މީހުންނާ އެންމެ ފުރަތަމަ އެމިން ބައްދަލުކުރި ވަގުތު އޭނާއަށް ރޮވި، ލޮލުން ކަރުނަ ހިލުނެވެ. އިތުރަށް ވިދާޅުވުމަށް>>\n16:11 އަޙްމަދު މުޖްތަބާ\nރޮހިންޔާ މުސްލިމުންނާ އެކު ނައިފަރު ރައްޔިތުން\n"ރޮހިންޔާގެ މުސްލިމުންނާ އެކު ނައިފަރު ރައްޔިތުން" މި ނަމުގައި ބާއްވާ އެއްބައިވަންތަކަމުގެ ހިނގާލުމެއް މިއަދު ހަވީރު 4:15 ގައި ނައިފަރު ގައި ފެށިގެން ކުރިއަށް އެބަގެންދޭ. ކަޅުކުލައާއި ރަތްކުލަ ބޭނުންކޮށްގެން، ނައިފަރުގެ މުއައްސަސާތަކާއި ޖަމިއްޔާ ޖަމާއަތްތައް ގުޅިގެން ކުރިޔަށްގެންދާ މި ހިނގައިލުން ކުރިޔަސްދާނީ ނައިފަރުގެ ބޮޑެތި މަގުތަކުގައި ކަމަށް އެ ރަށުން މައުލޫމާތުދޭ.\nމިޔަންމާގައި ރޮހިންޔާގެ މުސްލިމުންނަށް ކުރަމުންދާ އަނިޔާއާއި ދެކޮޅުކަން ހާމަކޮށް އަދި އެ މުސްލިމު އަޚްނާއި އެކުގައި ތިބިކަން ހާމަކޮށް އެ މުސްލިމު އަޚުންނާއި އުޚުތުންގެ މައްޗަށް ހެޔޮ ދުޢާ ކުރުމުގެ ގޮތުން ބާއްވާ މި ހަރަކާތުގައި ނައިފަރުގެ ކުދިބޮޑު އެންމެހައި ރައްޔިތުން ބައިވެރިވާނެކަމަށްވޭ. އަދި މި ޚަރަކާތް ނިންމުމުގެ ގޮތުން ޚާއްޞަ ދުޢާއެއް ކުރާ ގޮތަށް ހަމަޖެހިފައިވާއިރު، އިސްވެ ދުޢާ ކުރައްވާނީ އައްޝައިޚް މުޙައްމަދު މޫސާ.\n10:39 ރުގިއްޔާ މުހައްމަދު މޫސާ\nމިޔަންމާއިން އެގައުމުގެ ބޯޑަރުގައި ގޮވާތަކެތި ވަޅުލާ މައްސަލަ ބަންގުލަދޭޝުން ބަލަނީ\nބަންގުލަދޭޝްގެ އިސް އޮފިޝަލަކު ވިދާޅުވި ގޮތުގައި މިޔަންމާއިން ލޭންޑްމައިންތައް ވަޅުލަނީ އެގައުމު ދޫކޮށްދާ ރޮހިންޔާ މުސްލިމުން އަނބުރާ ގައުމަށް ދިޔުން ހުއްޓުވުމަށް ކަމަށް ބެލެވޭ.\nއަދި އެކަމާ ބެހޭ ގޮތުން ބަންގުލަދޭޝުން އެއްވެސް ފަރާތަކަށް ޝަކުވާ ހުށަހަޅާފައިވޭތޯ އެހުމުން އެގައުމުގެ ފޮރިން ސެކްރެޓަރީ ޝާހީދުލް ހައްގު ވަނީ ޝަކުވާ ހުށަހަޅާފައިވާ ކަމަށް ވިދާޅުވެފައި. އިތުރަށް ވިދާޅުވޭ>>\nމިޔަންމާއިން ބޯޑަރުގައި ގޮވާތަކެތި ހަރުކުރާ ކަމަށް ބަންގުލަދޭޝްއިން ބުނޭ -- ފޮޓޯ: ރޮއިޓާސް\n23:11 މުހައްމަދު ސިމާއު\nރޮހިންޔާ މުސްލިމުން އިންޑިއާއިން ޑީޕޯޓް ކުރާއިރު މިޔަންމާ މީހުންނަށް ވިސާ ހިލޭ!\nއިންޑިއާގައި ދިރިއުޅޭ ރޮހިންޔާ މީހުން އެ ގައުމުން ޑީޕޯޓް ކުރުމަށް ނިންމާފައި ވަނިކޮށް، ރޮހިންޔާ މުސްލިމުންނާ ދެކޮޅަށް ގަތުލު އާންމު ހިންގަމުންދާ މިޔަންމާގެ ރައްޔިތުންނަށް ހިލޭ ވިސާ ދިނުމަށް އިންޑިއާއިން ނިންމައިފި އެވެ.\nއިންޑީއާއިން އެގޮތަށް ނިންމީ އެ ގައުމުގެ ބޮޑުވަރީރު މޯދީ މިއަންމާއަށް ކުރައްވަމުން ގެންދަވާ ދަތުރުފުޅުގަ އެވެ. މޯދީ އެގައުމަށް ވަޑައިގަތުމަށްފަހު ވިދާޅުވެފައި ވަނީ މިޔަންމާގެ ރައްޔިތުންނަށް ވިސާ ހިލޭ ކޮށްދޭނެ ކަމަށާއި އިންޑިއާގެ ޖަލުތަކުގައި ތިބި މިޔަންމާގެ 40 ގައިދިއަކު މިނިންވަން ކުރާނެ ކަމަށެވެ.\nމޯދީ ވިދާޅުވެފައި ވަނީ ހައްދުފަހަނައަޅާފައިވާ މީހުންގެ ސަބަބުން މިޔަންމާގެ ރަހީން ސްޓޭޓުގައި ހިނގަމުންދާ ހަމަނުޖެހުންތައް ހައްލު ކުރުމަށް ދިމާވެފައިވާ ދަތިތަކާ މެދު ކަންބޮޑުވުން ފާޅުކޮށްފައެވެ. އިތުރަށް ވިދާޅުވުމަށް>>>\n21:35 މުހައްމަދު ސިމާއު\nރޮހިންޔާ މީހުންނަށް ތުރުކީން އިތުރު 10،000 ޓަނުގެ އެހީ\nމިޔަންމާގެ ރޮހިންޔާ ދަރިކޮޅުގެ މުސްލިމުންނަށް ތުރުކީން އިތުރު 10،000 ޓަނުގެ އެހީ ފޮނުވަން ނިންމާފައިވާ ކަމަށް ތުރުކީގެ ރައީސް ރަޖަބް ޔައްޔިބު އުރުދުޣާން މިއަދު ވިދާޅުވެއްޖެއެވެ.\nތުރުކީ އަކީ މިމަހުގެ 25 ވަނަ ދުވަހުން ފެށިގެން ރޮހިންޔާގެ މުސްލިމުންނާ ދެކޮޅަށް މިޔަންމާގެ އަސްކަރިއްޔާއިން ހިންގަމުންދާ ލާއިންސާނީ އަނިޔާވެރި އަމަލުތަކުގައި ހަމަނުޖެހުން ހިނގާ ސަރަހައްދަކަށް ބޭރު ގައުމެއްގެ އެހީ ދޭ އޭޖެންސީއަކަށް ވަނުމުގެ ހުއްދަ މިޔަންމާ ސަރުކާރުން ދިން ފުރަތަމަ ގައުމެވެ. އިތުރަށް ވިދާޅުވުމަށް>>\n16:20 އައިމިނަތު ލުބާ\nމިޔަންމާގެ ރަހައިން ސްޓޭޓްއިން ބަންގްލަދޭޝް އަށް ހިޖުރަކުރަމުންދާ މުސްލިމުންނަށް އެހީ ފޯރުކޮށްދިނުމުގެ ގޮތުން ދިވެހި ރެޑް ކްރެސެންޓް ސޮސައިޓުން ފަންޑެއް ހުޅުވަން ނިންމައިފި އެވެ.\nފަންޑް ހުޅުވުމުގެ މަގްސަދަކީ މިޔަންމާގެ ރަހައިން ސްޓޭޓްގައި ހިނގަމުންދާ ހަމަނުޖެހުންތަކުން ސަލާމަތްވުމަށް ޓަކައި ރެފިއުޖީންގެ ގޮތުގައި ބަންގްލަދޭޝް އަށް ޖަމާވާ މީހުންނަށް އަވަސް ގޮތެއްގައި އިންސާނީ ހައްގުތައް ފޯރުކޮށްދިނުން ކަމަށް ރެޑް ކްރެސެންޓް އިން ބުންޏެވެ.\nރަހައިން ސްޓޭޓްގައި ވަނީ ހަމަނުޖެހުންތައް އިތުރުވެފަ އެވެ. އިންސާނީ ހައްގުތައް މުޅިން ނެތިފަ އެވެ. އިންސާނީ ހިމާޔަތް ވަނީ ނުރައްކާތެރި އަނދަވަޅަކަށް ވެއްޓިފަ އެވެ. މީގެ ސަބަބުން އެތައް ހާސް ބަޔަކު ވަނި އެ ސްޓޭޓް ދޫކޮށް ބަންގްލަދޭޝް އަށް ހިޖުރަކޮށްފަ އެވެ. އަދި ސަބަބުން ބަންގްލަދޭޝްގެ އެހީ އަށް ބޭނުންވެ ހާލުގައި ޖެހިފައިވާ މީހުންގެ އަދަދު ދަނީ އިތުރުވަމުންނެވެ.\nއައިއެފްއާރްސީ އިން ވަނީ މި ހާލަތާ ބެހޭ ގޮތުން އެ ޖަމާއަތުގެ އެމަޖެންސީ އެހީ ފޯރުކޮށްދޭން ފަށައިފަ އެވެ.\nމިޔަންމާގެ ރަހީން ސްޓޭޓްގައި އެގައުމުގެ އަސްކަރިއްޔާ އިން ހިންގަމުންދާ ލާއިންސާނީ ޖަރީމާތަކަށް ކެތް ނުކުރެވިގެން ވޭތުވެ ދިޔަ 10 ވަރަކަށް ދުވަހުގެ ތެރޭގައި މިޔަންމާ ދޫކޮށް ބަނގުލަދޭޝަށް ހިޖްރަކުރި ރޮހިންޔާ ދަރިކޮޅުގެ މުސްލިމުންގެ އަދަދު 90،0000 އަށް އަރަ އެވެ.\nފައިސާގެ އެހީ ދިނުމުގެ އެންމެ ފަހު ތާރީޚަކީ މިމަހުގެ 20ގެ ނިޔަލަށެވެ. ފައިސާ ޖަމާކުރަން ހަމަޖެހިފައިވާ އެކައުންޓްގެ ތަފްސީލް ތިރީގައި އެ ވަނީ އެވެ.\nއެކައުންޓް ނަން : މޯލްޑިވިއަން ރެޑް ކްރެސެންޓް\nއެކައުންޓް ނަންބަރު: 100-55500036-01-9901\nއެކައުންޓް ނަން: މޯލްޑިވްސް ރެޑް ކްރެސެންޓް\nއެކައުންޓް ނަންބަރު: 001-176022-7701\nދިވެހި ރެޑްކްރެސެންޓްގެ މީހެއް އެހީތެރިވެދެނީ\n15:01 ރުގިއްޔާ މުހައްމަދު މޫސާ\nސޫޗީ އާއި މޯދީ ބައްދަލުކުރައްވައިފި\nމިޔަންމާގެ ރަހީން ސްޓޭޓުގައި ދިރިއުޅޭ މުސްލިމުންގެ ހާލަތަށް ބައިނަލްއަގުވާމީ ސަމާލުކަން ލިބިފައިވާ ދަނޑިވަޅެއްގައި، މޯދީ އާއި ސޫޗީ ބޭއްވެވި ބައްދަލުވުމެއްގައި ވާހަކަ ދައްކަވަމުން މޯދީ ވަނީ އެގައުމުގައި ވެރިކަން ކުރާ ފަރާތްތަކުގެ ހިތްވަރުގަދަ ކަމަށް ތައުރީފު ކުރައްވައިފައި. އިތުރަށް ވިދާޅުވުމަށް>>\nއިންޑިއާގެ ބޮޑުވަޒީރު ނަރެންދުރަ މޯދީ އާއި މިޔަންމާގެ ސްޓޭޓް ކައުންސިލަރު އަންގް ސަން ސޫޗީ -- ފޮޓޯ: ޓުވިޓާ\n14:43 މުހައްމަދު ސިމާއު\nރޮހިންޔާ މީހުންނަށް ވަގުތީ ހިޔާވަހިކަން ދޭން ރަށެއް ތަރައްގީ ކުރަނީ!\nބަންގާޅުގެ ބޮޑުވަޒީރު ޝެއިހް ހަސީނާގެ ޕޮލިޓިކަލް އެޑްވައިޒަރު އެޗް ޓީ އިމާމް ވިދާޅުވީ، ބޭ އޮފް ބެންގަލްގައި އޮންނަ ތެންގާރު ޗަރް ނަމަކަށް ކިޔާ ރަށަކަށް ވަގުތީ ގޮތުން ރޮހިންޔާ މީހުން ބަދަލު ކުރުމުގައި އެހީތެރިވުމަށް ބައިނަލްއަގްވާމީ އޭޖެންސީތަކުގައި އެދިފައިވާނެ ކަމަށް. އިތުރަށް ވިދާޅުވުމަށް>>\nމިޔަންމާ އަސްކަރިއްޔާގެ އަނިޔާވެރިކަމުން ސަލާމަތްވެ ބަނގުލަދޭޝްއަށް ރޮހިންޔާ މުސްލިމުތަކެށް އެތެރެވަނީ-- ފޮނުވާލަމުން----ފޮޓޯ/ އޭޕީ\n14:35 މުހައްމަދު ސިމާއު\nއިންޑިއާގައި އުޅޭ ރޮހިންޔާ ރެފިއުޖީން ހޯދައި ޑީޕޯޓް ކުރަނީ\nއިންޑިއާއަށް ގަވާއިދާ ހިލާފަށް އެތެރެވެފައިވާ ރޮހިންޔާ ރެފިއުޖީންނާމެދު އަމަލު ކުރާނެ ގޮތަކާމެދު ސުވާލުކުރުމުން އިންޑިއާގެ ހޯމް މިނިސްޓްރީގެ ސްޓޭޓް މިނިސްޓަރު ކިރެން ރިޖުޖޫ އިއްޔެ ވިދާޅުވީ، ރޮހިންޔާ ރެފިއުޖީން ހޯދުމަށް ސަރުކާރުން އެކި ސްޓޭޓްތަކުގައި ޓާސްކް ފޯސްތަކެއް ގާއިމް ކުރަމުންދާ ކަމަށް. އަދި އެކަން ނިމުނުހާ އަވަހަކަށް ޑީޕޯޓް ކުރަން ފެށޭނެ ކަމަށް. އިތުރަށް ވިދާޅުވުމަށް>>\nމިޔަންމާ އަސްކަރިއްޔާގެ އަނިޔާވެރިކަމުން ސަލާމަތްވެ ބަނގުލަދޭޝްއަށް ރޮހިންޔާ މުސްލިމުތަކެށް އެތެރެވަނީ----ފޮޓޯ/ އޭޕީ\n12:47 ފާތިމަތު ސައީދު\nރޮހިންޔާ މުސްލިމުނާ ބެހޭގޮތުން ފަތުރަމުން ދަނީ ދޮގު ވާހަކަ: ސޫޗީ\nރޮހިންޔާ މުސްލިމުންނަށް ކުރާ އަނިޔާއާ ބެހޭގޮތުން ހަގީގަތާ ހިލާފު ވާހަކަތައް ދައްކަމުން ދާ ކަމަށާއި އެއީ ޓެރަރިޒަމް ޕްރޮމޯޓް ކުރަން ބަޔަކު ހިންގާ ކަމެއް ކަމަށް ސްޓޭޓް ކައުންސިލަ އޮފް މިޔަންމާ، އަން ސަން ސޫޗީ ވިދާޅުވެއްޖެ އެވެ. އިތުރަށް ވިދާޅުވުމަށް>>\nމިޔަންމާގެ ސްޓޭޓް ކައުންސިލަ އޮފް މިޔަންމާ އައުން ސަން ސޫޗީ\nއަހަރެމެންނަށް ރަނގަޅަށް އެނގޭ، އެހެން މީހުންނަށްވުރެ ބޮޑަށް އެނގޭ، އިންސާނީ ހައްގުތައް ހިމާޔަތްކުރުމަކީ ކޮބައިކަން އަދި ޑިމޮކްރަސީން ހައްގުތައް ރައްކާތެރި ކޮށްދިނުމަކީ ކޮބައިކަން،\n12:16 މުހައްމަދު އައުޒަމް\nއިންޑިއާ ބައްރަށް މިނިވަންކަން ލިބުނު ދުވަސްވަރު ރޮހިންޔާ މުސްލިމުންގެ ހާލަތު\nބަރުމާއަށް އިނގިރޭސިންގެ އަތުން މިނިވަންކަން ލިބުނީ 1948 ވަނަ އަހަރު އެވެ. ހަމަ އެދުވަސްވަރަކީ އިންޑިއާ އާއި ޕާކިސްތާނަށް މިނިވަންކަން ލިބުނު ދުވަސްވަރު ވެސްމެ އެވެ. އިންޑިއާ އިން ވަކިވެ މުސްލިމުން ވަކި ދައުލަތެއް އުފައްދަން އުޅުނު ދުވަސްވަރު ބަރުމާގެ ރާކިން ސްޓޭޓްގައި އުޅުނު ރޮހިންޔާ މުސްލިމުން ވެސް ބޭނުންވީ އިރުމަތީ ޕާކިސްތާން (އޭރުގެ ބަންގްލަދޭޝް) އާ ގުޅޭށެވެ. ނަމަވެސް ޕާކިސްތާނުގެ މިނިވަންކަމުގެ ބާނީ މުހައްމަދު އަލީ ޖިނާހު، ރާކިން ސްޓޭޓް، ޕާކިސްތާނުގެ ބައެއްގެ ގޮތުގައި ބޭނުމެއް ނުވި އެވެ. އިތުރަށް ވިދާޅުވުމަށް>>\n12:12 މުހައްމަދު އައުޒަމް\nރޮހިންޔާ މުސްލިމުންނަކީ ކޮންބައެއް؟\nމިޔަންމާގެ ރާކިން ސްޓޭޓްގައި ދިރިއުޅޭ މުސްލިމުންނަކީ "ރޮހިންޔާ" މީހުންގެ ގޮތުގައި ބައިނަލްގްވާމީ ދުނިޔެ އިން ބަލައިގަނެފައިވާ ބަޔަކަށް ވިއަސް، މިޔަންމާގެ ގިނަ މީހުން ދެކޭގޮތުގައި ރޮހިންޔާ މުސްލިމުންނަކީ ސިޔާސީ ގޮތުން ބޭނުންކުރާ ނަމެކެވެ. އަދި ރޮހިންޔާ އަކީ ބަންގްލަދޭޝުން ހިޖުރަކޮށްގެން އުޅޭ އެކިއެކި ނަސްލުތަކުގެ މީހުން ކަމަށް މިޔަންމާއިން ބުނެއެވެ.\nއެހެންނަމަވެސް ރޮހިންޔާ އިން ދެކޭގޮތުގައި އެމީހުންނަކީ ބަންގާޅީންނެއް ނޫނެވެ. އަދި އެމީހުންނަކީ ވަކި ތަފާތު ނަސްލަކަށް ނިސްބަތްވާ ބައެކެވެ.\nމިޔަންމާ ސަރުކާރުން ބުނާ ގޮތުގައި ރޮހިންޔާ ދަރިކޮޅުގެ މީހުން އެ ގައުމަށް ހިޖުރަކޮށްފައި ވަނީ ބަރުމާ އިނގިރޭސިންގެ އިސްތިއުމާރުންގެ ދަށުގައި އޮތް ދުވަސްވަރުގައެވެ. އެއީ އަށާރަ ވަނަ ގަރުނުގެ ކުރީކޮޅުގައެވެ. އޭގެ ފަހުން އިންޑިއާ އަދި ޕާކިސްތާނު އުފެދުނު ދުވަސްވަރާއި އަދި 1971 ވަނަ އަހަރު ބަންގްލަދޭޝް އުފެދުނު ދުވަސްވަރު ބަންގްލަދޭޝް އިން އެތައް ބަޔަކު އެ ގައުމަށް އެތެރެވި ކަމަށް ވެސް ބަރުމާ އިން ބުނެ އެވެ.\nރޮހިންގާ މުސްލިމުންނަށް އަނިޔާކުރި ޖެނެރަލަކު މަގާމުން ވަކިކޮށްފި\nމިޔަންމާ ސިފައިން ރޭޕްކުރި ގިނަ އަންހެނުންތަކެއް ބަންގާޅު ކޭމްޕުތަކުގައި ވިހަނީ!\nރޮހިންގާ ކޭޕްތަކަށް ބޮލީވުޑް ތަރި ޕްރިޔަންކާ ޒިޔާރަތްކޮށްފި\nތޮއްޖެހިފައިވާ ކޮޒް ބާޒާރުގެ ހާލަތު ވިއްސާރަ މޫސުމާއެކު އިތުރަށް ގޯސްވެދާނެ ކަމުގެ ބިރު ހީވެފައި\nރޮހިންގާ މުސްލިމުންގެ އާއިލާއެއް ބަންގުލަދޭޝްއިން މިޔަންމާއަށް ގެންގޮސްފި


މީދޫ ޓީމު | Meedhoo.com\nHome Posts by Team\nއީގަލްބޯޓުގެ ބިރުވެރި ދަތުރު 5\nއެއީ ޝައްވާލުމަހުގެ އީދު ދުވަހެވެ. ފާލަމާ ކައިރިކުރިއިރު ރަށުގެ ވަރަށް ގިނަބަޔަކު ޖަމާވެފައި ތިއްބެވެ. ފިރިހެނުން ތިބީ މުންޑު އަނދެގެންނެވެ. ދިވެހިންނާއި ވަރަށް އެއްވައްތަރުގެ ބައެކެވެ. އެމީހުން އެއްވެގެންތިބީ ރާއްޖޭގެ ބަޔަކު އަންނާތީ ދެކިލުމަށެވެ. ރަށުގެ...\nއީގަލްބޯޓުގެ ބިރުވެރި ދަތުރު 4\nކުރީފަހަރު ފެނުނު ބޯޓު އެއްވެސް އެއްޗެއްނުދީ އެހީތެރިކަމެއް ފޯރުކޮށްނުދީ ދުއްވާލުމުން އެންމެންވެސް ވަރަށް ދެރަވިއެވެ. މާލިމީ ބުންޏެވެ. ދެރަނުވާށެވެ. މިހިސާބުން އިތުރު ބޯޓުފަހަރުވެސް އަދިފެންނާނެއެވެ. މާލިމީގެ މިބަސް ގަބޫލުކޮށްގެން އެންމެންވެސް...\nއީގަލްބޯޓުގެ ބިރުވެރި ދަތުރު 3\nތެޔޮލިބި އިންޖީނު ހިންގައިލެވޭގޮތްވުމުން ކުނބުގެ ބައެއްގެ ގޮތުގައި ބޭނުންކުރަމުން އައި ސައިލެންސަރު ނަގައި އިންޖީނުގައި އަލުން ހަރުކޮށް އިންޖީނު ސްޓާޓް ކޮށްފިއެވެ. އެކަމަކު އޮއިބާރުކަމުން ކުރިޔަށްދަނީ ވަރަށް މަޑުންނެވެ. ދެ ދުވަސްވާންދެން ދުއްވި ފަހުން ތެޔޮ...\nއީގަލްބޯޓުގެ ބިރުވެރި ދަތުރު 2\nތަކެތި އުކައިލުން ބޯޓުގެ ފަސިންޖަރުންގެ ތެރޭގައި ދެ އަންހެނަކާއި ކުޑަދެކުއްޖަކު ތިބިކަމުން އެ ހަތަރު ފުރާނަ ސަލާމަތްކުރުމަށް ޚާއްސަ ނަޒަރަކުން ސަމާލުކަންދިނެވެ. އެ ހަތަރު މީހުން ބޭތިއްބީ ރާޅުތަކުގެ އަސަރު ނުފޯރާނޭ ގޮތަށް ފޮށިގަޑެއްގެ މަތީގައެވެ. އޭރު ބޯޓު...\nއީގަލްބޯޓުގެ ބިރުވެރި ދަތުރު 1\nވާހަކައިގެ ފެށުން އީގަލްބޯޓަކީ ހަތްދިހައިގެ އަހަރުތަކުގެ ކުރީކޮޅު އައްޑުއަތޮޅާއި މާލެއާ ދެމެދު ދަތުރުކުރި ނާލުބޯޓެކެވެ. އެއީ ހިތަދޫ ދޮންކޮއްޔަގެ ތުއްތުމަނިކުގެ އިބްރާހިމް މަނިކުފާނުގެ ބޯޓެެވެ. އެދުވަސްވަރު އައްޑުއަތޮޅުގެ ގިނަބަޔަކު މާލެދިއުމަށާއި މާލެއިން މުދާ...


Sadak2ge trailer ah ehaa gina dislike libunu iruves Pooja Bhatt bunany shukuriyyaa ey! – Iru\nސަޅަކް2ގެ ޓްރެއިލާ އަކީ އެންމެ ގިނަ ޑިސްލައިކު ލިބުނު އެއް ޓްރެއިލާ، ޕޫޖާ ބަޓް ބުނަނީ ޝުކުރިއްޔާއޭ!\nބޮލީވުޑްގެ އެންމެ ނުފޫޒުގަދަ އެއް ޕްރޮޑިއުސަރު ކަމަށްވާ މަހޭޝް ބަޓް ޕްރޮޑިއުސް ކޮށްފައިވާ “ސަޅަކް” ގެ ދެވަނަ ފިލްމު މި މަހުގެ ފަހުކޮޅު ނެރެން ތައްޔާރުވަމުން އަންނައިރު، ބުދަ ދުވަހު ވަނީ އެ ފިލްމުގެ ޓްރެއިލާ ޔޫޓިއުބަށް ދޫކޮށްލައިފައެވެ. އެހެނަސް، ޓްރެއިލާ ދޫކޮށްލިތާ އެންމެ 24 ގަޑިއިރު ތެރޭގައި ވަނީ5މިލިއަން ޑިސްލައިކް ލިބިފައެވެ. އެއާއެކު މިއީ 24 ގަޑިއިރު ތެރޭގައި އެންމެ ގިނަ ޑިސްލައިކު ލިބުނު އެއް ޓްރެއިލާއަށް ވަނީ ވެފައެވެ.\nމިއީ އިންޑިއާ ގިނަ ބަޔަކު އެކައްޗެއް ކިޔައިގެން، ނެޕޮޓިޒަމާ ދެކޮޅަށް މީސްމީޑިއާގައި ކުރި “މުޒާހަރާއެއް” ގެ ނަތީޖާއެވެ. އެމީހުން މިކަން ކޮށްފައިވަނީ، މީގެ ދެމަސް ކުރިން ދަންޖެހިގެން މަރުވި އެކްޓަރު ސުޝާންތު ސިންގް ރާޖްޕުތަށް “އިންސާފު ހޯދައިދިނުމަށް” ކަމަށް މީސްމީޑިއާގައި ބުނެފައި ވެއެވެ. ސަބަބަކީ، ސުޝާންތު ޑިޕްރެޝަނަށް ގޮސްގެން އަމިއްލައަށް މަރުވުމުގެ ފަހަތުގައި މަހޭޝް ބަޓް ފަދަ ނުފޫޒުގަދަ ފަރާތްތައް ވާކަމަށް ޝައްކު ކުރެވޭތީއެވެ. އަނެއްބައި މީހުން ޝައްކު ކުރާ ގޮތުގައި، ސުޝާންތު ވަނީ މަރައިލެވިފައެވެ.\nކޮންމެއަކަސް، އާލިއާ ބަޓް، ސަންޖޭ ދަތު އަދި އަދިތުޔާ ރޯއީ ކަޕޫރު ލީޑު ރޯލުތަކުން ފެންނަ “ސަޅަކް 2” އަށް މިހާ ގިނަ ޑިސްލައިކް ލިބުނަސް، މި ޓްރެއިލާ ވަނީ ޔޫޓިއުބްގެ ޓްރެންޑިންގ ލިސްޓުގެ މަތިން ޖާގަ ހޯދައިފައެވެ. މިކަމާ ގުޅިގެން ފޭނަކު ޕޫޖާ ބަޓަށް ކުރި ޓްވީޓެއްގައި ބުނީ، އެވަރަށް ޑިސްލައިކު ލިބުނަސް ހާސް ނުވުމަށެވެ. ސަބަބަކީ ޓްރެއިލާ އޮތީ ޔޫޓިއުބް ޓްރެންޑިންގ ލިސްޓުގެ އެއްވަނައިގައި ކަމަށް އެ ފޭން ބުންޏެވެ. މިއަށް ރައްދުދެމުން ޕޫޖާ ބުނީ އޭނާ އެއްވެސް ވަރަކަށް ހާސްނުވާ ކަމަށެވެ. “ނަފްރަތުކުރާ މީހުންނާއި ތަރުހީބު ދޭ މީހުންނަށް ވެސް ޝުކުރު އަދާކުރަން. އެއީ އެމީހުންގެ އެހާ އަގުބޮޑު ވަގުތުތަކެއް މި ޓްރެއިލާ އަށް ދީގެން ޓްރެންޑު ކޮށްދިނީމަ”، ޕޫޖާ ލިޔެފައިވެއެވެ.\nމިއަދުގެ މިހާތަނަށް “ސަޅަކް 2” ގެ ޓްރެއިލާއަށް ވަނީ 7.8 މިލިއަން ޑިސްލައިކު ލިބިފައެވެ. އަނެއްކޮޅުން ލައިކުގެ އަދަދު5ލައްކައަށް ވެސް ނާރައެވެ.\nސުޝާންތުގެ މަރަށްފަހު، ގިނަ އަދަދެއްގެ މީހުން އަންނަނީ ފިލްމީ ބެކްގްރައުންޑުތަކަށް ނިސްބަތްވާ ތަރިންގެ ފިލްމުތައް ބޮއިކޮޓު ކުރާނެ ކަމަށް ގޮވައިލަމުންނެވެ. އޭގެތެރެއިންވެސް އެންމެ ގިނަ ބައެއްގެ ނަފްރަތު ލިބިފައިވަނީ މަހޭޝް ބަޓްގެ ދަރިފުޅު އެކްޓްރެސް އާލިއާ ބަޓަށެވެ.


ބައިނަލްއަޤްވާމީ އިންސާނީ ޙައްޤުތަކުގެ ދުވަހާ ގުޅިގެން ރައީސް މުޙައްމަދު ނަޝީދު ނެރުއްވާ ބަޔާން | President Mohamed Nasheed\nބައިނަލްއަޤްވާމީ އިންސާނީ ޙައްޤުތަކުގެ ދުވަހާ ގުޅިގެން ރައީސް މުޙައްމަދު ނަޝީދު ނެރުއްވާ ބަޔާން\nމިއަދަކީ ބައިނަލްއަޤްވާމީ އިންސާނީ ހައްޤުތަކުގެ ދުވަހެވެ. މިދުވަހު ރާއްޖޭގެ އެންމެ ބޭފުޅުންގެ އަރިހު އަދަބު އިހްތިރާމްއާއި އެކު ދަންނަވަމެވެ. ޒަމާންތަކެއްވަންދެން މިދިވެހިރާއްޖޭގެ ރައްޔިތުންނަށް ނުހަނު އަނިޔާއާއި ގެއްލުން ލިބިފައިވެއެވެ. ރާއްޖޭގެ ވެރިންގެ ނުރުހުން ރައްދުވާ ފަރާތްތަކަށް ދެވިފައިވާ އަނިޔާއާއި ގެއްލުމެވެ. ވެރިކަމުގެ ބާރު ބޭނުންކޮށްގެން ސަރުކާރުގެ އިންތިޒާމްގެ ދަށުން ދެވިފައިވާ އަނިޔާއާއި ގެއްލުމެވެ.\nއަޅުގަނޑު މިއަދު ރައީސްކަމުގައި މިހުރި ދިވެހިރައްޔިތުންގެ ޑިމޮކްރަޓިކް ޕާޓީ އުފެދިގެން އައީވެސް، އަދި ރާއްޖޭގެ ވެރިކަމުގެ ނިޒާމްއަށް ބަދަލު ގެނައުމަށް އެތައް ބައިވަރު ރައްޔިތުންނެއް ތެދުވެގަތީވެސް ވެރިކަމުގެ ފަރާތުން ރައްޔިތުންނަށް ދެވޭ ލާއިންސާނީ އަނިޔާ ހުއްޓުވުމަށެވެ.\nއެމްޑީޕީގެ ފުރަތަމަ ސަރުކާރުގައި ރާއްޖޭގެ ޖަލުތަކުގައި ދެވޭ އަނިޔާ ހުއްޓުވުނެވެ. ދިވެހިންނަށް އުއްމީދާއި ހިތްވަރު ލިބެން ފެށިއެވެ.\nއުންމީދުގެ ހުޅުކޮޅު މިދަނީ އަނެއްކާވެސް ނިވެމުންނެވެ. ޖަލުގައި ދެވޭ އަނިޔާގެ ސަބަބުންނަށްވުރެ ބޮޑަށް ފުލުހުންގެ ތެރެއިން ބަޔަކާއި ސަރުކާރުގެ ބައެއް އިސްވެރިންނަށް އެނގިގެން މާލޭގައި އިންތިޒާމްވެގެން މީހުން ރަހީނު ކުރުމާއި، މީހުން މެރުމާއި، މުދަލުގައި ހުޅުޖެހުމާއި، ތޫނު ހަތިޔާރުން ހަމަލާދީ ހިންގާ މާރާމާރިތަކާއި ކުށްކުރާ ފަރާތްތަކާއި ގުޅިގެން ހިންގާ އަމަލުތަކުން ރައްޔިތުންނަށް ލިބޭ ގެއްލުން ނުހަނު ބޮޑެވެ.\nމިހިނގައިދިޔަ 2014 ވަނަ އަހަރު ޖަނަވަރީ މަހުން2ވަނަ ދުވަހު ރައްޔިތުންގެ މަޖިލިހުގެ އިއްޒަތްތެރި މެމްބަރު އަލްހާން ފަހުމީގެ ބުރަކަށްޓަށް ވަޅިޖެހިއެވެ. މިއަދާ ހަމައަށްވެސް މިކަން ކުރިބަޔަކު ފުލުހުން ނުހޯއްދަވައެވެ. މިކަމާ ގުޅިގެން ހައްޔަރު ކުރި މީހުންވެސް މިހާރު ވަނީ ދޫކޮށްލާފައެވެ. 25 ޖެނުއަރީ 2014ވަނަ ދުވަހު ގެ ރޭ ލޮރީ ޑޮރައިވަރަކަށް މަސައްކަތް ކުރާ ބިދޭސީއެއްގެ ގަޔަށް ވަޅި ހަރައި، އެ މީހާގެ އަތުން ފައިސާ އާއި މޯބައިލް ފޯނެއް ފޭރިގަތެވެ. މި މާރާމާރި އާއި ގުޅިގެން އެއްވެސް މީހަކު ހައްޔަރު ކުރެވި ދައުވާ އެއް އުފުލިފައެއް ނުވެއެވެ. 27 ޖެނުއަރީ 2014 ވަނަ ދުވަހު މާލޭގެ ތިން ސަރަހައްދެއްގައި މާރާމާރީ ހިންގައި ތިން މީހެއް ގަޔަށް ވަޅި ހެރިއެވެ. އެދުވަހުގެ ހަވީރުން ފެށިގެން މާލޭގެ އެކި ސަރަހައްދުތަކުގައި މާރާމާރިތައް ހިންގިއެވެ.ފުލުހުން ބުނީ އެންމެ ފުރަތަމަ ތޫނު އެއްޗަކުން ހަމަލާދިނީ އެދުވަހުގެ ހަވީރު ބޮޑުތަކުރުފާނު މަގުން، މެރީ ބްރައުން ރެސްޓޯރަންޓް ކައިރިން 18 އަހަރުގެ ޒުވާނަކަށް ކަމަށެވެ. އެ މައްސަލައާ ގުޅިގެން އެދުވަހު އެކަކު ހައްޔަރުކޮށްފައިވާ ކަމަށް ފުލުހުން ބުންޏެވެ. ފުލުހުން އިތުރަށް ބުނިގޮތުގައި އެރޭ ވެސް ދެ ސަރަހައްދެއްގައި މާރާމާރީ ހިންގައި ދެ މީހަކަށް ތޫނު އެއްޗަކުން ހަމަލާދީފައިވެއެވެ. މީގެ ތެރެއިން 18 އަހަރުގެ ޒުވާނަކަށް ހަމަލާދިނީ މ. ޔާގޫތުގެ ކައިރިންނެވެ. އަދި 17 އަހަރުގެ ކުއްޖަކަށް ހަމަލާދިނީ އެ ހިސާބާ މާދުރު ނޫން ސަރަހައްދެއްގައި ހުރި އޭސް ހާޑްވެއާރ ކައިރިންނެވެ. މި ހަދިސާއާއި ގުޅިގެންވެސް މީހަކު ހައްޔަރުކޮށް ދައުވާ އުފުލިފައެއް ނުވެއެވެ. 03 ފެބުރުއަރީ 2014 ދުވަހުގެ ރޭ ހެންވޭރު އަޑިޕާކު ސަރަހައްދުގައި 18 އަހަރުން ދަށުގެ ކުއްޖަކަށް ހަމަލާދީ ޒަހަމްކޮށްލާފައިވެއެވެ.ފުލުހުންގެ އޮފިޝަލަކު ވިދާޅުވީ ދަނޑިބުރިއެއް ކަހަލަ އެއްޗަކުން ހަމަލާދީ އެ ކުއްޖާގެ ބޯ ފަޅާލާފައިވާ ކަމަށެވެ. އެ ކުއްޖާ އަށް ހަމަލާދިން މައްސަލާގައި އަދި މީހަކު ހައްޔަރެއް ނުކުރެ އެވެ. 04 އޭޕްރިލް 2014 ވަނަ ދުވަހު ގދ. ތިނަދޫގައި 79 އަހަރުގެ މީހެއްގެ ގަޔަށް ވަޅި ހަރާ ޒަހަމްކޮށްލިއެވެ. 18 މެއި 2014 ވަނަ ދުވަހު މާލޭގެ ގެސްޓްހައުސްއެއްގެ ތެރޭގައި ހިނގި މާރާމާރިއެއްގައި ބ. ހިތާދޫ، ހީރާ، މުހައްމަދު ނައީމްގެ ގަޔަށް ވަޅި ހަރައި ޒަހަމްކޮށްލިއެވެ. އަދި އެކަމާ ގުޅިގެން މީހަކު ހައްޔަރުކުރިކަން އެނގޭކަށް ނެތެވެ. 31 ޖުލައި 2014 ވަނަ ދުވަހު ކ. ތުލުސްދޫގައި މީހެއްގެ ގަޔަށް ވަޅި ހަރައި މަރާލިއެވެ. މާރާމާރި ހިންގި މީހާ އަމިއްލައަށް އިއުތިރާފްވީއެވެ. 02 އޮގަސްޓު 2014 ވަނަ ދުވަހު 18 އަހަރުން ދަށުގެ2ޒުވާނެއްގެގަޔަށް ވަޅި ހަރައި ޒަހަމްކޮށްލިއެވެ. އެދުވަހުގެ ހެނދުނު 9:50 ހާއިރު ހެންވޭރު އަޑި ޕާކުގައި ދިން މި ހަމަލާގައި އެކެއްގެ ބުރަކަށީގެ ތިން ތަނެއް ޒަހަމްކޮށްލާފައި ވާއިރު، އަނެއް މީހާގެ އަރިކައްޓަށް ވަނީ ވަޅި ހަރައިފަ އެވެ.ޒަޚަމްވި ދެ މީހުންނަކީ ހ. ޝައިބާން އަލީ އާރިފް އާއި މ. މިލަދޫ ދިއްގާމާގޭ މުހައްމަދު މާޒިން އެވެ. މިމާރާމާރިގައި މާޒިންއަށް ލިބުން ޒަހަމްތަކާ ގުޅިގެން އޭނާ ނިޔާވިއެވެ. މި މާރާމާރީއާ ގުޅިގެން ތުހުމަތު ކުރެވޭ ބަޔަކު ފުލުހުން ހައްޔަރުކޮށް ދައުވާކޮށްފައިވާކަން އެނގޭކަށް ނެތެވެ. 26 އޮކްޓޯބަރ 2014 ވަނަ ދުވަހު ބޮޑުތަކުރުފާނު މަގު، ޕޮލިސް ޓޯޔާޑް ކައިރިންމީހެއްގެ ގަޔަށް ވަޅި ހަރައި ޒަހަމްކޮށްލިއެވެ. މިމާރާމާރިގައި މީހަކު ހައްޔަރުކޮށް ދައުވާކޮށްފައިވާކަން އެނގޭކަށްނެތެވެ.31 ޖުލައި 2014 ވަނަ ދުވަހު ސްކޫޕް ގޯޅިތެރޭގައި ޒުވާނެއްގެ ގަޔަށް ވަޅިހަރައި ޒަހަމްކޮށްލިއެވެ.ފުލުހުންގެ މީޑިއާ އޮފިޝަލަކު ވިދާޅުވީ 22 އަހަރުގެ ފިރިހެނެއްގެ ގަޔަށް ވަޅި ހެރި ކަމުގެ މައުލޫމާތު ފުލުހުންނަށް ލިބުނީ އެރޭ 10:40 ހާއިރު ކަމަށެވެ. މި ހަމަލާގައި ޒަޚަމްވެފައިވަނީ ގދ. ރަތަފަންދޫ، ގުލްޝަންގޭ، އައްޒާމް ހަސަން އެވެ.އޭނާގެ ކަރަށް ވަޅި ހަރާފައި ވަނީ ސައިކަލެއްގައި ދިޔަ ދެ މީހެކެވެ. 01 އޯގަސްޓް 2014 ވަނަ ދުވަހުގެ ރޭ ވެސް މާލޭގައި މީހަކަށް ވަޅިން ހަމަލަދީ އެމީހާ ޒަހަމް ކޮށްލިއެވެ. މިމައްސަލަ ފުލުހުން ތަހުޤީގް ކުރައްވަމުން ގެންދަވާ ކަމަށް ވިދާޅުވިނަމަވެސް، މި މާރާމާރި އާއިގުޅިގެން އެއްވެސް މީހެއްގެ މައްޗަށް ދައުވާ އުފުލިފައެއް ނުވެއެވެ. 23 އޯގަސްޓް 2014 ވަނަ ދުވަހު ޗާންދަނީ މަގު ސްމާޓްފޯން ކައިރިން އޮންނަ ގޯޅި ތެރޭގައި ހިންގި މާރާމާރީއެއްގައި ތޫނު އެއްޗަކުން ހަމަލާދީ ތިން މީހަކު ޒަހަމްކޮށްލިއެވެ. ޒަހަމްކޮށްލެވުނު މީހުންނަކީ ކ.ގުރައިދޫ، އުމުރުން 20 އަހަރުގެ އަޒުމް އަބްދުﷲ މާޖިދުއާއި ތ.ތިމަރަފުށީ ބްލޫނިއާގޭ އަސީލް އަހްމަދު، 19، އަދި އުމުރުން 13 އަހަރުގެ ކުޑަކުއްޖެކެވެ. މަންޒަރު ދުށް ބައެއް މީހުން ބުނީ ހަމަލާ ދީފައި ވަނީ މޫނު ނިވާކޮށްގެން ތިބި ބަޔަކު ކަމަށެވެ. އެ މީހުން ބުނި ގޮތުގައި އެކެއްގެ ބޯ ޒަހަމްވެފައި ވާއިރު އަނެއް ދެ މީހުންގެ ބުރަކަށި ވަނީ ޒަހަމްވެފަ އެވެ. ހަމަލާ ދިން މީހުން އެކަން ކުރުމަށް ފަހު ސައިކަލުގައި ފިލައިގެންދިޔައީއެވެ. މި މާރާމާރި ހިންގި ބައެއް ފުލުހުން ނުހޯދައެވެ. 12 އެޕްރީލް 2014 ވަނަ ދުވަހު، ކުރީގެ ޖެންޑަ މިނިސްޓަރު ޑރ.އާމާލް އަލީގެ ގެއަށް މީހަކު ވަދެ އެބޭފުޅާއަށް ވަޅިން ބިރުދެއްކުމަށް ފަހު އެބޭފުޅާގެ މޮބައިލް ފޯނު ފޭރިގަތެވެ. މިކަން ކުރި ބަޔަކު ފުލުހުންނަށް ހޯދިފައެއް ނުވެއެވެ.3އޮކްޓޯބަރު 2014 ވަނަ ދުވަހު މެންދުރު ފަހު ހިންގި މާރާމާރީއެއްގައި މީހަކަށް ހަމަލާދީ ޒަހަމްކޮށްލިއެވެ.9އޮކްޓޯބަރު 2014 ވަނަ ދުވަހުރ.މަޑުއްވަރީގައި ޗޭނަކުން އަންހެންކުދިންތަކަކަށް ހަމަލާދީ މާރާމާރީ ހިންގިއެވެ.2 ނޮވެމްބަރު 2014 ވަނަ ދުވަހު ކަލާފާނު ސްކޫލް ކައިރީގައި ހުންނަ ކޭމާޓު ހޮޓަލުގައި ސައިބޯން އިން ދެމީހެއްގެ ގަޔަށްސައިކަލްގައި އައި ބަޔަކު ވަޅި ހަރައި އެމީހާ ޒަހަމް ކޮށްލިއެވެ. މިކަންވެސް ފުލުހުން ނުހޯއްދަވައެވެ.16 ނޮވެމްބަރު 2014 ވަނަ ދުވަހު މާލޭގައި ހިންގި މާރާމާރީއެއްގައި 22 އަހަރުގެ ފިރިހެނަކަށްހަމަލާދީ ވަރަށް ބޮޑަށް އެމީހާ ޒަޙަމްކޮށްލިއެވެ. މިމާރާމާރީގައި އެޒުވާނާގެ ބޮލަށާއި ބުރަކަށްޓަށް ހަމަލާދީ ޒަހަމުކޮށްލާފައިވެއެވެ. މިމައްސަލަވެސް ވަނީ ނުހޯދިއެވެ.7ޑިސެމްބަރު 2014 ވަނަ ދުވަހު ތޫނުއެއްޗަކުންހަމަލާދީސ. މަރަދޫ، އަހްމަދުމަފާޒު، 28 މަރާލިއެވެ. އެނާވެސް މަރާލާފައިވަނީ މާލޭގައެވެ.\nމީހުން މެރުމުގެ އިތުރުން 2014 ވަނަ އަހަރަކީ ރައްޔިތުން ގެއްލުވާލުމާއި މީހުން ވަގަށް ނެގުން ފަދަ ބިރުވެރި އެތައް ޙަދިޘާތަކެއް ހިނގި އަހަރެކެވެ. 8 އޮގަސްޓު 2014 ވަނަ ރޭ ހުޅުމާލޭގައިވަގަށް ނަގާފައިވާ މިނިވަން ނިއުސްގެ ނޫސްވެރިޔާ އަޙްމަދު ރިލްވާން ގެއްލުވާލާފައިވާތާ މިއަދަށް 124 ދުވަސް ވެއްޖެއެވެ. ރިލްވާން ގެއްލުވާލުމުގެ މައުލޫމާތު ސަރުކާރުން ރައްޔިތުންނަށް ފޮރުވައި ރިލްވާން ހޯދުމުގައި ނުވަތަ ރިލްވާނަށް ވީގޮތް ހޯދުމުގައި ސަރުކާރުން ވަނީ އިހުމާލްވެފައެވެ. މީގެ ކުރިންވެސް މިބާވަތުގެ ޙާދިޘާތައް ވަނީ ހިނގާފައެވެ. އެހެންނަމަވެސް މިފަދަ ކަންކަން ތަޙްޤީޤްކޮށް މިކަންކަން ހިންގާ ފަރާތްތަކާމެދު ފިޔަވަޅު އަޅާފައި ނެތެވެ. މިއަހަރުގެ ފެބްރުއަރީ މަހުގެ2ވަނަ ދުވަހު ބިދޭސީއަކު ގަދަކަމުން3ދުވަހު އޭނާ ކޮޓަރީގައި ބަންދުކޮށްފައިވެއެވެ. މިއަހަރުގެ ޖޫން މަހުގެ ތެރޭގައި ހަރުކަށި ދީނީ ފިކުރުގެ މީހުން މާލޭގައި ހަރަކާތްތެރިވާ ގޭންގްތަކާ ގުޅިގެން ޒުވާނުންތަކެއް ގަދަކަމުން އެކަހެރި ތަންތަނަށް ގެންގޮސް ބިރުދައްކާފައިވެއެވެ. މިއީ އާންމުންގެ ތެރޭގައި އަދި މީޑީޔާ ތަކުގައި ރިޕޯޓު ކުރެވިފައިވާ ޚަބަރުތައް ކަމުގައި ވީނަމަވެސް ފުލުހުން މިކަން ތަހްޤީޤްކޮށް އެކަން ކުރިބައެއްގެ މައްޗަށް ފިޔަވަޅު އަޅުއްވާފައެއް ނުވެއެވެ. އޮގަސްޓު މަހުގެ 8 ވަނަ ދުވަހު ބިދޭސީއަކު ތިލަފުށީ ކައިރީގައި އޮތް އުޅަނދެއްގައި ބަނދެފައި ގަދަކަމުން މާލެ ގެނެސްފައިވެއެވެ. އޮގަސްޓު މަހުގެ 20 ވަނަ ދުވަހު6ބަންގްލަދޭޝް ރައްޔިތުން ގަދަކަމުން ބަންދުކޮށްފައިވެއެވެ. މިބާވަތުގެ ކަންކަމާމެދު ފިޔަވަޅު އަޅުއްވާފަވާކަން އެނގޭކަށް ނެތެވެ. ފާއިތުވީ އަހަރުގެ ތެރޭގައި ޚިޔާލު ފާޅުކުރުމާއި ނޫސްވެރިކަމުގެ މިނިވަންކަން ދިވެހިރާއްޖޭގައި އެތައް ގުނައަކުން ވަނީ ދަށްވެގެންގޮސްފައެވެ. ނޫސްވެރިންނަށް ބިރުދެއްކުމާއި ސޯޝަލް މީޑިޔާގައި ޙަރަކާތްތެރިވާ ޒުވާނުންނަށް އެކިގޮތްގޮތުން ބިރު ދެއްކުމަކީ އާންމުކަމެކެވެ. ސުލްހަވެރި ސިޔާސީ ހަރަކާތްތައް ހިންގުމަށް ސަރުކާރުން އިސްވެ ހުރަސް އަޅާފައިވެއެވެ.\nމިއަހަރުގެ ތެރޭގައި ހިނގާފައިވާ މިފަދަ ހާދިޘާތައް ސަރުކާރުން ތަހްޤީޤު ކުރެއްވުމެއްނެތި ބޮޑެތި ކުށްވެރިން ރަށުގެ ތެރޭގައި ދޫވެފަވާކަން ފާހަގަކުރަމެވެ. އެމީހުންގެ މައްޗަށް ދައުލަތުން ދައުވާއެއް ކުރައްވާފައެއްނެތެވެ. މި ކަންކަން ތަހްޤީޤްނުކުރެވި ބޮޑެތި ކުށްވެރިން މުޖުތަމަޢުގައި ދޫވެފައިވުމަކީ ސަރުކާރުން ގަސްދުގައި ހިންގާ ސްޓޭޓް ސްޕޮންސަރޑް ޓެރަރިޒަމްއެވެ. މިފަދަކަންކަމުގެ ސަބަބުން ރައްޔިތުންނަށް ބޮޑެތި ގެއްލުންތަކެއް އަންނަނީ ލިބެމުންނެވެ. އަދި ރައްޔިތުންގެ އެތައް ޙައްޤުތަކެއް ވަނީ ގެއްލިފައެވެ. ބައިނަލްއަޤްވާމީ އިންސާނީ ޙައްޤުތަކުގެ ދުވަހު، މިއަދު އަޅުގަނޑު މިގޮވާލަނީ އިންސާފު ހޯދުމަށް އެކެއް އަނެކެއްގެ ކިބައިން ހިތްވަރު ހޯދައި ލާއިންސާނީ އަނިޔާއާއި ދެކޮޅަށް ތެދުވުމަށެވެ.\nDecember 10, 2014 / ހަބަރު


ބާސެލޯނާގެ ކޮންމެ ނިންމުމަކަށްވެސް މަރުހަބާކިޔަން: ވަލްޑާވޭ – Haftha\nWed,3June, 2020, 6:04 pm\nބާސެލޯނާގެ ކޮންމެ ނިންމުމަކަށްވެސް މަރުހަބާކިޔަން: ވަލްޑާވޭ\nބާސެލޯނާގެ ކޮންމެ ނިންމުމަކަށްވެސް މަރުހަބާކިޔާކަމަށާއި ކުލަބާއި އެކު އިތުރަށް ކުރިޔަށް ދިޔުމާއި މެދު ގޮތެއްނިންމުމަކީ ހަމައެކަނި އޭނާގެ އަތުގައި އޮތްކަމެއްނޫން ކަމުގައި ބާސެލޯނާގެ ކޯޗް އާނެސްޓޯ ވަލްޑާވޭ ބުނެފިއެވެ.\nބާސެލޯނާއާއި އެކު ވަލްޑާވޭ ހަދާފައިވާ ކޮންޓްރެކްޓް މި ސީޒަނަށްފަހު ހަމަވާއިރު ވަލްވާޑޭ ބުނީ ބާސެލޯނާއާއި އެކު އިތުރަށް ކުރިއަށްދާން އޭނާ ޝައުގުވެރިވާކަމަށާއި، އެހެންނަމަވެސް ކުރިމަގާ މެދު ގޮތެއް ނިންމާނީ މި ސީޒަން ކުރިއަށްދާ ގޮތަށް ބެލުމަށްފަހު ކަމަށެވެ.\n” ބާސެލޯނާއާއި އާއެކު އިތުރަށް ކުރިއަށް ދާންބޭނުން. އެހެންނަމަވެސް އެކަމާއި މެދު ގޮތެއްނިންމާނީ މިސީޒަން ކުރިޔަށްދާގޮތުން.” ވަލްޑާވޭ ބުނި.\nކުޅިވަރު ޚަބަރުތަށް ގެނެސްދޭ ބައެއް ނޫސްތަކުން ރިޕޯޓްކޮށްފައިވާ ގޮތުގައި ވަލްޑާވޭ ކުރިޔަށް އޮތް ސީޒަނަށްވެސް ބާސާގައި ބެހެޓުމާއި ގުޅޭގޮތުން ކްލަބުގެ މެނޭޖްމަންޓާއި އެކު މަޝްވަރާތަކެއް ކުރިޔަށްގެންގޮސްފައިވާ ކަމަށާއި، އެހެންނަމަވެސް އެމަޝްވަރާތަށް މިވަގުތަށް މަޑުޖައްސާލާފައިވާކަމަށެވެ.\nއުމުރުން 54 އަހަރުގެ ކޯޗު ވަލްޑާވޭ ބާސާގެ ކޯޗުކަމާއި ހަވާލުވީ 2017 ވަނަ އަހަރުއެވެ. އޭނާގެ ކޯޗްކަމުގެ ދަށުން ފުރަތަމަ ސީޒަނުގައި ބާސާއިން ވަނީ ސްޕެނިޝް ލީގާއި ސްޕެނިޝް ކަޕް ކާމިޔާބުކޮށްފައެވެ.


Mulhi maahaulugai ves plastic!\nރާއްޖޭގައި އޮތް ކުނީގެ މައްސަަލަ ސަމާލުކަމަށް ގެންނަން އާޓިސްޓަކު ނެގި ފޮޓޯއެއް. ޕްލާސްޓިކް ގިނަވުމަކީ ބޮޑު ނުރައްކަލެއް. ފޮޓޯ: ޑެއލީ މެއިލް\nމަރުވެފައިވާ ދޫނިތަކެއްގެ ބަނޑުގައި ޕްލާސްޓިކް ކުނިބުނި ހުރިތަން ފެންނަ ފޮޓޯތަކެއް ފެނިފައި ވެދާނެއެވެ. މައިކްރޯޕްލާސްޓިކުން ކަނޑުތައް ތަޣައްޔަރުވަމުންދާ ވާހަކަވެސް އަހާފަައި ވެދާނެއެވެ. ފަސް މިލިމީޓަރަށް ވުރެ ކުދި އެފަދަ ޕްލާސްޓިކްގެ ސަބަބުން މަސްމަހާ މެއްސަށާއި ކަނޑުގެ އެހެން ދިރުންތަކަށް ގެއްލުއްވާ ވާހަކައެވެ.\nޕްލާސްޓިކުން ކަނޑުތަކުގެ ދިރުމަށް އަދި އެގޮތުން އިންސާނުންނަށް ކުރާ އަސަރު ދިރާސާކުރާތާ މިހާރު އަހަރުތަކެއް ވެއްޖެއެވެ. އެކަަމަކު ޕްލާސްޓިކްގެ ސަބަބުން ވަޔާއި ގަސްގަަހާގެހި ހިމެނޭ ގޮތުން މާހައުލުގެ އެހެން ބައިތަކަށް ކުރާ އަސަރު ދިރާސާކުރަން އަދި ދުނިޔޭގައި އަދިކރިޔާ ފެށީއެވެ. އެގޮތުން ފާއިތުވި މަދު އަހަރުތަކެއްގައި ސައިންސްވެރިން ވަނީ ބޯފެނާއި ވައިގައި ޕްލާސްޓިކްގެ އަސަރު އެކުލެވޭ މިންވަރާ ބެހޭ ގޮތުން ބައެއް ދިރާސާތައް ކޮށްފައެވެ.\nވެއްޔާއި ވައިގައިވާ ޕްލާސްޓިކް އައީ ކޮންތާކުން؟\nވެއްޔާއި ވައިގައި ވެސް އެކުލެވޭ ޕްލާސްޓިކްގެ ކުދިކުދި އެތިކޮޅުތަކުގެ ބޮޑުބަޔަކީ ގަސްކާނާގެ ތެެރެއިންް ބޭރުވާ ތަކެއްޗެވެ.\nސެވޭޖް ސްލަޖް އަކީ ދުނިޔޭގެ ގިނަ ގައުމުތަކެއްގައި ގަހުކާނާގެ ގޮތުގައި ބޭންކުރާ އެއްޗެކެވެ. ސެވޭޖް ސްލަޖަކީ ނަޖިސްފެން އަލުން ބޭނުންކުރެވޭ ގޮތަށް ޓްރީޓްކުރާ އިރު އުފެދޭ ކޮންމެވެސް ވަރަކަށް ހަރު ބާވަތެކެވެ. އޭގައި މައިކްރޯ ޕްލާސްޓިކް އެކުލެވެން މެދުވެރިވާ ސަބަބަކީ ކޮސްމެޓިކްސްގެ ބައެއް ބާވަތްތަކުގައި (މޫނު ދޮންނަ ކްރީމް ފަދަ ބާވަތްތަކުގައި) މައިކްރޯބީޑްސް އެކުލެވުމެވާއި އަންނައުނުގައި ވެސް ޕްލާސްޓިކް އެކުލެވުމެވެ. ކޮސްމެޓިކްސްގައި އެކުލެވޭ މައިކްރޯ ޕްލާސްޓިކް ނަޖިސްފެނާ އެކުވަނީ ސިންކްތަކުން ބޭރުވާ ފެނުންނެވެ.\nކަންބޮޑުވާން ޖެހޭ ކަމަކީ މިފަދަ ޕްލާސްޓިކުން ތިމާވެއްޓަށް ކުރާ ސީދާ އަސަރު އަދި ވެސް އޮތީ ނޭނގުމުގެ ތެރޭގައި ކަމަށް ވުމެވެ.\n" ބިމުގައި ކަންތައް ވާގޮތް [ޕްލާސްޓިކް ގެ ސަބަބުން ކަންވާ ގޮތް] ދެނެގަތުމަކީ ވަރަށް މުހިއްމު ކަމެއް،" އާނީ މޭރީ މަހޮން ސީއެންއެންއަށް ވިދާޅުވެފައި ވެއެވެ.\nއޭނާއަކީ އަޔަލޭންޑްގެ ޑަބްލިންގައިވާ މާޔޯ އިންސްޓްޓިއުޓް އޮފް ޓެކްނޮޖީގައި މަސައްކަތްކުރައްވާ މުހައްލިލެކެވެ. އަޔަލޭންޑްގެ އިސްކުރު ފެން ދިރާސާކުރައްވައި އެ ފެނުގައި ޕްލާސްޓިކް އެކުލެވޭކަން އޭނާ ވަނީ ހޯއްދަވާފައެވެ. އެހެން ދިރާސާއަކުން އެނގިފައިވާ ގޮތުގައި މަޝްހޫރު ބްރޭންޑްތަކުގެ ފުޅީގައި ބަންދުކުރި ފެނުގައި ވެސް ޕްލާސްޓިކް އެކުލެވެއެވެ.\n" ވެލިގަނޑުގެ ތެރެއިން އެތަކެތި ދަތުރުކުރޭތޯ ބެލުމަކީ ވަރަށް މުހިއްމު ކަމެއް،" އެނާ ވިދާޅުވެފައި ވެއެވެ.\nކާނާގެ ސިލްސިލާއަށް ޕްލާސްޓިކްގެ ސަބަބުން ކުރާ ސީދާ އަސަރު ދެނެގަނެވިފައި ނުވިޔަސް ހޯދިފައިވާ އެއްކަމެއް އެބަ އޮތެވެ. އެއީ އެތަކެތީގެ ސަބަަބުން ކިލާފަނިތަކުގެ ސިއްހަތަށް އަސަރުކޮށް، އެސޮރުމެން މަރުވާ މިންވަރު އިތުރުވެފައިވާކަމެވެ.\nލަންޑަނުަގައިވާ ކިންގްސް ކޮލެޖްގެ އެންވަޔަރްމެންޓަލް ރިސާޗް ގްރޫޕުގައި އިސްކޮށް މަސައްކަތްކުރައްވާ ފްރޭންކް ކެލީ ވިދާޅުވާ ގޮތުގައި ބިމަށް އެޅޭ މައިކްރޯ ޕްލާސްޓިކްތައް ވައިގައި ވެސް އެކުލެވެއެވެ.\n" ވައިގައި ޕްލާސްޓިކް އެކުލެވޭކަން ޔަގީން. ބަލަން ޖެހިފައި އޮތް ކަމަކީ ވައިގައި ޕްލާސްޓިކް އެކުލެވެނީ ކިހާ މިންވަރަކަށް ކަން،" ކެލީ ވިދާޅުވެފައި ވެއެވެ.\nވައިގެ ތެރެއަށް ޕްލާސްޓިކް ބޭރުވާ އެއް ގޮތަކީ ގަހުކާނާ ބިންމަތީގައި ހުރެ ހިކުމެވެ. އެގޮތަށް ހިކުމުން އޭގައި އެކުލެވޭ ޕްލާސްޓިކްކޮޅުތައް ވައިގެ ތެރެއަށް ބޭރުވެއެވެ.\n" ގޭގެ ތެރޭގައި ތިއްބަސް، ޕްލާސްޓިކުން ސަލާމަތެއް ނުވެނޭނެ، ދޫލަތަކާއި އަންނައުނުން ވެސް ގޭގައިވާ ވައިގެ ތެރެއަށް ޕްލާސްޓިކް ބޭރުވާނެ، އޭނާ ވިދާޅުވެފައި ވެއެވެ.\nކުރިމަަތިވާނެ ސިއްހީ މައްސަލަތައް\nފެންސާފު ކުރުމުގައި އުފެދޭ ގަހުކާނާގައި އެކުލެވޭ ޕްލާސްޓިކް ވެލިގަނޑާއި ވައިގެ ތެރެއަށް ބޭރުވަނީ ނަޖިސްތަންތަނުގެ ތެރެއިން ދައުރުވުމަށް ފަހުގައެވެ. އެހެންވީމާ އެތަކެތީގައި ނުރައްކާތެރި ބެކްޓީރިއާތަައް އެކުލެވެއެވެ. އެހެންވީމާ އެތަކެތި އިންސާނުންގެ ހަށިގަނޑުގެ ތެރެއަށް ދާނީ އެފަދަ ބެކްޓީރިއާތަކާ އެކުގައެވެ.\nއަނެއް ކަމަކީ އެފަދަ ޕްލާސްޓިކްގައި ގިނަ އަދަދެއްގެ ކެމިކަލް އެކުލެވުމެވެ.\nއެކަށީގެންވާ މިންވަރަކަށް އެފަދަ ކެމިކަލްތައް ހަށިގަނޑުގެ ތެރެއަށް ގޮސްފި ނަމަ ސެލްތަކަށް ގެއްލުންވެ، ސެލްތައް މަރުވެސް ވާނެ. ބަދަލުގައި ސެލް އުފެދިދާނެ ނުވަތަ ނުއުފެދިވެސްދާނެ. " ކެލީ ވިދާޅުވެފައި ވެއެވެ.\nނަަމަވެސް މަހޮންއާއި ކެލީވެސް އެއްބަސްވެވަޑައިގަންނަވާ ގޮތުގައި ވަޔާއި ވެލީގައި އެކުލެވޭ ޕްލާސްޓިކްގެ ސަބަބުން ލިބިދާނެ ކަމަށް ބެލެވޭ މިގެއްލުންތައް އަދި ތަފުސީލުކޮށް ބެލިފައެއް ނުވެއެވެ. އިތުރު ދިރާސާތައް އަވަހަށް ކުރުމުގެ މުހިއްމުކަން ވަނީ ވަރަށް ބޮޑުވެފައެވެ. އެއަށް ވުރެ ވެސް މުހިއްމު ކަމަކީ މާހައުލުގެ ތެރެއަށް ޕްލާސްޓިކް ބޭރުވާ މިންވަރު މަދުކުރުމަށް މަސައްކަތް ކުރުމެވެ.


Ooredoo 5G Hidhumaiy iphone 12 Ah! - Vaguthu\nއުރީދޫ 5ޖީ ހިދުމަތް އައިފޯން 12 އަށް!\nއައިފޯން 12 ގެންގުޅޭ އުރީދޫގެެ ކަސްޓަމަރުންނަށް 5ޖީގެ ހިދުމަތް ދޭން ފަށައިފިއެވެެ.\nއުރީދޫ މޯލްޑިވްސް އިން ހާމަކޮށްފައިވާ ގޮތުގައި އައިފޯން 12 ގެންގުޅެެމުން އަންނަ އުރީދޫ ކަސްޓަމަރުންނަށް މިހާރު މާލޭގެ ގިނަ ސަރަހައްދުތަކަކުން 5ޖީ ސްޕީޑް އިންޓަނެޓް ލިބޭނެ އެވެ. މި ހިދުމަތް ލިބިގެންދާނީ އައިފޯން 12 ގެންގުޅެމުން އަންނަ ފަރާތްތަކުގެ ތެރެއިން އައިއޯއެސް 14.5 ނުވަތަ އެެއަށްވުރެ ފަަހުގެ ސޮފްޓުވެއަރ އަޕްޑޭޓެެއް ކޮށްފައިވާ ކަސްޓަމަރުންނަށް އެކަނި ކަމަށް އުރީދޫން ވަނީ ބުނެފައެވެ.\nއުރީދޫ މޯލްޑިވްސްގެ 5ޖީ ނެޓްވޯރކް އާއި އެކު 5ޖީ ހޯމް ބްރޯޑްބޭންޑްގެ ހިދުމަތްވެސް ދާދި ފަހުން މާލޭގެ ބޮޑު ސަރަހައްދަކަށް ތައާރަފްކޮށްފައިވާ ކަމަށް އުރީދޫން ބުނެއެވެ. އޭގެތެރޭގައި ގިނަ ވިޔަފާރިތައް ހިންގާ ސަރަހައްދުތައް، ހޮސްޕިޓަލް އަދި އާންމުން ދިރިއުޅޭ ސަރަހައްދުތައް ވަނީ ހިމަނާފައިވެއެވެ.\nއުރީދޫން ބުނީ، 5ޖީ ޓެކްނޮލޮޖީ އާއި އެކު ލިބިގެންދާ ހައިސްޕީޑްގެ އިތުރުން އިންޓަނެޓާއި ކަނެކްޓް ކުރުމުގައި ދިމާވާ ލަސްތައްވެސް އެތައްގުނައަކަށް ކުޑަވެގެންދާނެ ކަމަށެވެ.\nމީގެ އިތުރުން އާންމުން ގެންގުޅޭ ފޯނުތަކަށް 5ޖީގެ ހަލުވި ސްޕީޑްގެ އިންޓަނެޓް ލިބުމާއިއެކު، މެދުކެނޑުމެއްނެތި އިންޓަނެޓްގެ ހިދުމަތް ތަޖުރިބާކުރެވޭނެ ކަމަށާއި އޮންލައިންކޮށް ގޭމް ކުޅުމުގައި ދިމާވާ ލަސްތަކަށް ހައްލެއް ލިބި، ފިލްމް އަދި ސީރީޒް ޑައުންލޯކޮށްލަން ވިޔަސް ނުވަތަ ސްޓްރީމް ކޮށްލަންވިޔަސް މާ ގިނަވަގުތު ނުނަގާ، ކުޑަ ހިނދުކޮޅެއްގެ ތެރޭގައި ކޮށްލެވޭނެ ކަމަށް އުރީދޫ އިން ވަނީ ހާމަކޮށްފައެވެެ.\nމަސް ނިމޭއިރު ބާކީ ހުންނަ ޑޭޓާ އަނެއް މަހަށް ގެންދެވޭނެ ގޮތް ހަދާނެކަމަށް އުރީދޫން ބުނެފި